
La baza prezentei cărți stă lucrarea de masterat pe care am 
sustinut-o la Institutul Catolic din Paris în anul 2002. 

Doresc să mulţumesc profesorilor mei, în special, părin- 
telui Yves-Marie Blanchard, conducătorul ştiinţific şi sorei 
Regine du Charlat, directoarea Institutului de Artă Sacră, Paris. 

De asemenea, mulţumesc artiştilor, care au crezut într-o 
„idee nebunească“ şi au mers alături de mine până la „capătul 
Pământului“, echipei tehnice care ne-a însoţit, generoşilor spon- 
sori, domnului Robert Molhant, secretarul general SIGNIS şi, 
nu în ultimul rând, organizatorilor — preşedintelui UNITER, lon 
Caramitru şi directorului executiv Aura Corbeanu — care au preluat 
conducerea proiectului „Memoria celor care au trecut.“ 

... Si nimic nu ar fi fost posibil fără sprijinul permanent al lui 
Î.P.S. loan Robu, Arhiepiscop-Mitropolit de Bucureşti, fata de 
care îmi exprim recunoştinţa. 

Autoarea 


Repere profesionale 


Ana BOARIU (născută Anca BERLOGEA) 


Este producător şi realizator de docu- 

mentare de televiziune şi totodată regizor 
de teatru. Studiile pe care le-a urmat îmbină 
arta teatrală şi teologia. După ce a absolvit 
facultatea de regie la Academia de Teatru şi 
Film, urmată de un stagiu de jurnalism TV la 
Şcoala BBC din Bucureşti, Ana Boariu s-a 
îndreptat spre televiziune. Timp de şase ani a 
lucrat pentru ProTV, multă vreme în departa- 
mentul de marketing şi promovare, ca pro- 
ducător promo (1995-1999) unde a revenit 
în 2004. Apoi a continuat ca realizatoare 1 d 
de emisiuni de televiziune (1999-2000). 
Dorința de a da mărturie despre experiențe umane importante, prin 
intermediul reportajului şi al documentarului, au fost hotărâtoare 
pentru alegerea acestui drum. Ana Boariu a realizat pentru ProTV mai 
multe reportaje şi transmisii în direct, printre care şi un documentar 
despre cardinalul Alexandru Todea. Filmul Cardinalul a fost distins cu 
premiul „Colombe d'argent", la Forumul OCIC-UNDA de la Vilnius 
în 2000. Prin asociaţia SIGNIS, Asociaţia catolică mondială pentru 
comunicare, Ana Boariu a continuat să îşi desfăşoare activitatea de 
realizator. A semnat un documentar despre persecuția Bisericii greco- 
catolice din România, cu Mărturii de credinţă, şi un altul despre pre- 
zentul şi trecutul Arhidiecezei de Bucureşti, Drum spre Crăciun. La 
invitaţia Asociaţiei, Ana Boariu a participat în jurii catolice (sau ecu- 
menice) la Festivalul internaţional de film de la Cannes, la Festivalul 
de televiziune de la Monte-Carlo si la PrixItalia 2003. 

Debutul regizoral a fost realizat in timpul studiilor la ATF, in 
1992, cu Equus de Peter Shaffer. Spectacolul a fost distins cu: Premiul 
Uniunii Teatrale din Románia (UNITER), pentru cea mai buná pro- 
ductie a Şcolilor de Teatru, si Premiul Festivalului „I. L. Caragiale“ 


pentru cea mai bună regie (Anca Berlogea) şi cel mai bun actor (Cristian 
Iacob) din Şcolile de Teatru. În 1994, punerea în scenă a unei piese de 
teatru în Palatul Mogoşoaia a fost primul spectacol-eveniment, creat 
într-un spaţiu nonconventional. Maria 1714 de Ilie Păunescu este un 
text care prezintă ultimele momente din viata voievodului Constantin 
Brâncoveanu şi posibilele lui discuţii cu fiii săi, condamnaţi la moarte, 
rând pe rând, înaintea tatălui lor. Refuzând să treacă la Islam, Constantin 
Brâncoveanu şi fiii lui au fost ucişi la Constantinopol în 15 August 
1714, iar Biserica ortodoxă i-a canonizat în 1991. Licenţa susţinută de 
Ana Boariu cu spectacolul Maria 1714 a fost un prim pas în demersul 
de căutare a unei forme de teatru experimental care să redea experiența 
religioasă trăită până la martiriu. Două alte proiecte teatrale, care au 
legat Cuvântul Evangheliei de teatru, au fost realizate în decembrie 
1997 şi aprilie 1998, în România. Ele s-au născut în urma unei cercetări 
asupra dramei liturgice medievale: „Întoarcere la Bethleem — O medi- 
tatie teatrală asupra Crăciunului“ şi „Calea Crucii — o meditaţie teatrală 
pentru Săptămâna Sfântă“. Amândouă au fost realizate cu un grup de 
artişti profesionişti în trei biserici din Bucureşti. Nucleul format atunci 
s-a reunit în jurul proiectului Memoria celor care au trecut. 

În 1997, studiile de artă au fost completate printr-o licenţă în teo- 
logie obţinută la Institutul Catolic din Bucureşti. Cele două direcţii de 
formare, aparent fără legătură, şi-au găsit punctul comun într-o lucrare 
de masterat susţinută la Institutul Catolic din Paris în 2002, cu tema 
Amintire şi mărturie în Evanghelia lui loan: puncte de plecare pentru 
o reprezentare teatrală. În urma acestei lucrări s-a dezvoltat un proiect 
amplu, care a cuprins un turneu-pelerinaj pe drumul spre Compostela 
cu un spectacol de teatru Memoria celor care au trecut şi un film docu- 
mentar despre experienţa inedită a grupului de artişti români şi francezi, 
Până la capătul Pământului. Proiectul creează şi o punte între studiul 
asupra raportului dintre teatru şi experienţa religioasă, pe de o parte, şi 
documentarele realizate pe tema rezistenţei sub un regim totalitar, pe de 
altă parte. Cartea de fata redă demersul de cercetare pentru a ajunge la 
proiect ca şi impresii din călătoria spre Compostela. 


Introducere 


Îmi propun să fac o lectură teatrală a Evangheliei după loan 
şi sunt prima care îmi pun întrebarea: de ce o fac? Poate ea să 
ajute la mai buna înţelegere a Evangheliei? Să facă prezentă 
experienţa întâlnirii cu Cristos şi înţelegerea rostului vieții şi a 
morţii Lui? Sau, dimpotrivă, există riscul să creez o distanţă între 
public şi text, în loc să găsesc mijlocul de a-l face mai apropiat? 
O reprezentare teatrală, fiind cu mult mai bogată în detalii, mai 
precisă şi mai concretă decât textul însuşi, riscă să distrugă partea 
de mister şi de tăcere pe care Evanghelia o păstrează şi o apără 
mereu. Rămâne în textul scris sau doar citit o zonă de nerostit, 
de neprecizat, care îi dă puterea de a fi mereu prezent. Detaliile 
trebuie mereu reimaginate, repuse la locul lor şi se vor preciza în 
raport cu modul în care fiecare va trăi propria întâlnire cu Cristos. 
Cum să redai o versiune a faptelor, fără să anulezi bogăţia a ceea 
ce ne scapă? 


Evanghelia vestită la Liturghie 


Să auzi textul Evangheliei citit în timpul Liturghiei poate 
fi — şi ar trebui să fie — o experienţă de neuitat, foarte puternică, 
a întâlnirii noastre cu Cristos. Am avut poate şansa — sau neşansa 
— de a asista pentru prima oară la o Liturghie de-abia foarte târziu. 
Aveam deja 21 de ani, şi traversam o perioadă de criză şi de în- 
doială. Căutam un răspuns. Simteam instinctiv nevoia de a merge 
la biserică. Dar nu reuşeam să găsesc o biserică deschisă. Mă 
aflam în Ardeal, într-un oraş construit pe dealuri şi înconjurat de 
păduri, cu case vechi, săseşti. Nu ştiam unde e biserica şi m-am 
lăsat călăuzită de turle. Una dintre ele, dreaptă şi înaltă, se vedea 
deasupra acoperişurilor. Am plecat în căutarea ei. Vedeam turla 
când eram în piatetele oraşului, dar cum încercam să mă apropii, 
dispărea dincolo de acoperişurile caselor înghesuite de-a lungul 
străzilor înguste. Aveam sentimentul că străbat un labirint, unde, 


din cand în când, regáseam punctul de reper — turla — înainte ca 
aceasta să dispară din nou. Deodată, m-am văzut în faţa unei bi- 
serici a cărei existenţă nici măcar nu o bănuisem. Nu era cea cu 
turla înaltă, pe care o vedeam de departe. Dar şi ea era închisă, ca 
şi toate celelalte biserici din oraşele pe care le traversam de mai 
multe săptămâni. Ajungeam la ora nepotrivită. Mi-am continuat 
drumul, trecând prin faţa unei alte biserici, închisă şi ea. În sfâr- 
şit, am ajuns în dreptul celei pe care o căutam. Nu era mai mare 
decât casele care o înconjurau şi înăuntru părea mai mică. Bolta 
era încărcată de picturi în stil baroc şi mobilierul era greoi, altarul 
aurit şi încărcat de sculpturi. Arhitectura arăta de departe că era 
vorba de o biserică catolică, interiorul o confirma. Totuşi, în acea 
primă dată când am ajuns acolo, unicul lucru pe care l-am remar- 
cat a fost grilajul ce bloca accesul în nava centrală. Un panou 
anunţa orarul liturghiilor, singurele momente în care biserica era 
cu adevărat deschisă. Am revenit a doua zi în zori pentru liturghia 
de la şapte dimineaţa. M-am aşezat în spate, fiindu-mi teamă să nu 
ocup locul cuiva. Îmi aduc aminte de băncile pe care erau puse 
perne. Chiar dacă la o oră atât de matinală nu era multă lume, 
doar câteva doamne în vârstă, aveai impresia că în această paro- 
hie de provincie fiecare îşi avea locul său bine stabilit în bancă, 
se respectau obiceiuri vechi de-o viaţă. lar eu veneam de departe 
şi nu apartineam acestei lumi. Veneam cu întrebările şi îndoielile 
mele. Aveam nevoie de un răspuns şi nu ştiam cui să-i adresez 
întrebarea mea — o întrebare foarte precisă — şi deodată am primit 
răspunsul. Aud şi acum, zece ani mai târziu, textul Evangheliei 
care a fost citit atunci. Nu îmi amintesc nici vocea preotului, nici 
cum arăta. Totul s-a şters, s-a estompat. Dar nu cu timpul, ci ime- 
diat. Singurul lucru care conta era conţinutul lecturii, un răspuns 
nesperat şi totuşi greu de acceptat. Era răspunsul la întrebarea 
mea. Însă, ca orice Cuvânt al lui Isus din Evanghelie, acest răs- 
puns cerea o schimbare radicală a vieții, trasa limite şi deschidea 
o cale greu de urmat. Dar o dată ce începi să mergi pe acea cale, 
după ce auzi acel Cuvânt, descoperi că nu eşti singur. Acest lucru 
l-am învăţat în timp. 


Atunci, pentru prima oară în viaţă, am trăit acea experienţă 
de neuitat: există un răspuns la întrebările care se nasc în adâncul 
sufletului. Şi există cineva care aşteaptă să ne dea acest răspuns. 
Aşteaptă dintotdeauna, aşteaptă să venim spre El şi să avem 
nevoie, cu adevărat nevoie, să ne dea răspunsul. Răspunsul pe 
care ni-l dă cere iubirea noastră necondiționată, totală, definitivă. 
În lectura Evangheliei se afla răspunsul la întrebarea mea. Textul 
povestea o întâmplare din trecut, o discuţie dintre Isus şi iudei, 
dar cuvântul lui Dumnezeu depăşea acel context istoric. Era un 
cuvânt rostit în prezent. 


Evanghelia meditată 


Poate nu aş fi găsit cuvintele potrivite să exprim si nici posibi- 
litatea de a întelege cu adevărat ceea ce am trăit în acel moment, 
dacă nu aş fi regăsit în Evanghelie povestea care să redea, într-un 
mod esenţial, experienţa mea. Meditând asupra textului evanghe- 
lic, m-am recunoscut în întâlnirea dintre samariteancă şi Isus şi 
mi-ar plăcea să spun: deoarece Isus ne întâmpină astăzi în acelaşi 
mod în care i-a întâmpinat pe oamenii din timpul său. De aceea 
şi noi suntem — ne recunoaştem sau ne simţim a fi — Paul, Petru, 
loan, samariteanca, orbul din naştere sau vreun altul dintre cei 
care L-au cunoscut. Si ne simţim mai aproape de acele personaje 
fără nume, pentru că în acea absenţă a numelui se poate strecura 
orice nume, poate chiar numele nostru. Ei ne-au precedat, cei 
care L-au întâlnit şi L-au recunoscut pe Isus pentru prima oară, şi 
ne fac să trăim alături de ei aceeaşi întâlnire. 

Noi refacem experienţa lor în măsura în care Isus Cristos 
se întâlneşte cu noi astăzi într-un mod similar şi cuvântul Său 
ne atinge în profunzimea vieţii noastre. Dar, în acelaşi timp, pe 
acel Isus din Nazaret, Cel care a trăit în Israel acum două mii de 
ani, pe El doar câţiva oameni L-au întâlnit. Ei ne-au transmis 
experienţa lor şi nu putem şti, dacă ce trăim noi astăzi este cu 
adevărat întâlnirea cu Cristos, decât raportându-ne la ce au trăit 
ei şi lăsând să ne atingă acele cuvinte pe care le-au auzit ei. 

Spuneam că m-am regăsit la un moment dat în întâlnirea 
dintre samariteancă şi Isus. Meditând acest pasaj din Evanghelia 


după loan, imaginând scena reprezentată în toate detaliile ei, 
conform principiilor Sfântului Ignatiu de Loyola, am putut să 
înţeleg mai bine ce se întâmplase cu mine. Şi tocmai în ceea ce 
textul evanghelic trece sub tăcere sau lasă nespus, acolo s-au 
strecurat propriile mele sentimente. Imaginaţia a completat deta- 
liile în funcţie de propria mea sensibilitate. Viaţa şi experienţa 
mea au redat viata vieţii samaritencei. Dar oare ceea ce tráisem 
eu lămurea în vreun fel textul evanghelic? Sau doar cuvintele 
Evangheliei mă lămureau pe mine şi îmi arătau în ce punct ajun- 
sesem în viata? 

Reprezentarea scenelor evanghelice în exerciţiile Sfântului 
Ignatiu nu este un scop în sine, ci doar un mijloc ce trebuie de- 
păşit. Textul Evangheliei este aici: el ne povesteşte viaţa lui Isus, 
întâlnirile cu El, chemarea Lui. lar Sfântul Ignatiu ne invită să in- 
trăm în această povestire, să retrăim la timpul prezent ceea ce s-a 
întâmplat cândva. Este o etapă, care trebuie mereu parcursă din 
nou, niciodată in mod identic. Este un drum care ne ajută să inte- 
legem în ce stadiu a ajuns relaţia noastră cu Isus. Toate detaliile 
sunt importante: ceea ce vezi, ceea ce auzi, ceea ce simţi. Strabati 
un parcurs sensibil pentru a face să iasă la iveală sentimente 
ascunse în adâncurile sufletului tău, pentru a le înțelege şi pentru 
a le dărui şi a te dărui cu totul lui Cristos. Iar acest mijloc îl lagi 
deoparte, îl depăşeşti, îl uiti, spre a-l regăsi altă dată ca pentru 
prima dată, încă o dată. 

Am început prin a mă gândi la o reprezentare teatrală a 
Evangheliei după loan, trăind experienţa imaginarei „reprezen- 
tări“ a întâlnirii dintre samariteancă şi Isus. Când în viaţă ni se 
întâmplă ceva minunat, ne dorim să strigăm de pe acoperiş şi să 
spunem tuturor ce ni s-a întâmplat. Dar, în acelaşi timp, astăzi 
nu mai poţi povesti o întâlnire cu Isus decât folosind cuvintele 
şi întâmplările relatate în Evanghelie. Întâlnirea dintre samari- 
teancă şi Isus a lămurit într-un fel propria mea experienţă şi, 
dacă o povestesc, voi spune ceva din felul în care L-am întâlnit 
eu pe Cristos. Ceva esenţial care nu are nimic comun cu deta- 
liile: pentru mine nu s-a întâmplat nici la ora a şasea, nici lângă 
o fântână, dar era cu siguranţă ceasul unei imense solitudini, 

când un sentiment dureros de inutilitate şi de neimportantá má 
domina. Mă simţeam poate, asemeni samaritencei, cineva căruia 
nu merita să îi adresezi cuvântul şi care, dintr-o dată, se vede luat 
fundamental în serios. 

Dar ce ne povesteşte Evanghelia? Care sunt imaginile evo- 
cate de text? 

Era la ora a şasea când samariteanca a venit la fântână şi L-a 
întâlnit pe Isus. Ora a şasea — un detaliu pe care evanghelistul ni-l 
dă şi acest detaliu poartă în el o lume întreagă. E miezul zilei. 
Dacă încerci să te pui în situaţia aceea, simţi căldura amiezii 
care te doboară, strălucirea soarelui care răneşte ochii, simţi în 
nări şi pe buze gustul prafului de pe drum si resimti apăsarea 
oboselii şi toată însingurarea drumului făcut de samariteancă 
pentru a merge la fântână la acea oră din zi. Dar de ce la ora asta? 
De ce vine să ia apă în miezul zilei de la acea fântână, fântâna 
lui Iacob? Evanghelia dă câteva precizări: (Isus) a ajuns aşadar 
într-un oraş din Samaria numit Sihar, aproape de pământul pe 
care i-l dăduse lacob lui Iosif, fiul său. Aici era fântâna lui Iacob. 
(loan 4, 5). Astăzi, fântâna se află în incinta unei mănăstiri orto- 
doxe, iar pelerinii vin aici să venereze locul unde samariteanca 
L-a întâlnit pe Isus. Este o fântână adâncă de patruzeci de metri, 
adeseori secătuită când iarna e secetoasă, „dar în mod obişnuit 
apa este la o adâncime de 25 de metri: nu ai nevoie numai de o 
găleată, cum spune samariteanca (loan 4, 11), dar şi de o funie 
ca să poti scoate apa“!. Este o sarcină anevoioasă şi totodată 
aparent inutilă: vechiul sat Sihem are o altă sursă de apă mult 
mai accesibilă. Bruce Schein evocă locurile în cartea sa Pe dru- 
murile Palestinei cu Evanghelia după Ioan şi îşi pune întrebarea, 
gândindu-se la samariteancă: „De ce a venit atât de departe ca să 
scoată apă dintr-o fântână, în loc să meargă să ia pur şi simplu 
apă din izvorul satului?'? 

De ce? Evanghelia ne dă un răspuns: este „o prostituată“. 
Recunoaşte că nu are bărbat, iar Isus va remarca faptul că a 
! Hugues Cousin, Le puits de Jacob, Le Monde de la Bible 53, p. 19. 


? Bruce Schein, Sur les routes de la Palestine avec l'Évangile de Jean, Ed. du 
Cerf, 1983, p. 68. 

răspuns bine, deoarece a avut cinci, şi nici unul nu a fost bărbatul 
ei (cf. loan 4, 17-18). Dar n-am ajuns încă acolo. Nu ni se spune 
de la început care este statutul social al femeii, nici cine e ea, 
nici ce face. Şi, în acelaşi timp, totul este deja anunţat în faptul 
că vine să scoată apă departe de sat, departe de lume, în plină 
amiază. Alegerea fântânii îndepărtate ne spune ceva despre con- 
ditia femeii îndepărtate de comunitate. Descoperim cine e, chiar 
dacă nu îi cunoaştem identitatea. Prezenţa ei la fântână, la ora a 
şasea, evocă solitudinea şi izolarea ei. De ce a ales să vină aici? 
A avut conflicte cu femeile sau cu bărbaţii din sat mergând la 
celălalt izvor? Nu ni se spune nimic. Ea doar vine aici, departe 
de mulțime, departe de lume. Poate de multă vreme. Drumul 
parcurs pe căldura zilei a devenit probabil obisnuintá, efortul 
de a scoate apa — un fapt acceptat de mult timp. Dar există clipe 
în care singurătatea poate apăsa foarte greu. Poţi accepta vreme 
îndelungată o povară grea, iar apoi o nimica toată care se adaugă 
face ca sufletul să-şi verse toată amărăciunea. 

În ziua aceasta, ceva s-a schimbat: un străin, un iudeu, stă 
acolo jos, lângă fântână, asteptand. Iar în această zi, samariteanca 
trebuie să se fi simţit şi mai singură şi mai părăsită decât altădată: 
vine aici, departe de sat, ca să nu mai simtă atintite asupra ei 
privirile dispretuitoare ale oamenilor si se trezeşte fata în fata cu 
un iudeu pentru care ea nu înseamnă nimic. Iudeii nu au relații 
cu samaritenii (cf. loan 4, 9). E cald, foarte cald. Trebuie să-i fie 
greu să scoată apă din fântâna adâncă. El pare obosit. Ea trebuie 
să fi remarcat asta. Poate lui îi e sete, dar nu are găleată să scoată 
apă. Şi acesta e un lucru pe care femeia l-a remarcat. O va spune 
curând. Dar ea nu îi poate oferi apă, iar el, cu siguranţă, nu îi va 
cere. Ea va scoate apa şi va pleca. El nu o va ajuta, ea nu-l va 
ajuta. Va fi ca şi cum nici unul nu ar exista pentru celălalt. Este 
tradiția lor şi a devenit convingerea fiecăruia. El poate să fie 
obosit, poate să-i fie sete: cu toate acestea, nu îi va vorbi. El e 
iudeu; ea, o femeie samariteană. Astfel de gânduri i-au trecut prin 
minte cât timp s-a apropiat de fântână şi a scos apă. Trebuie să fi 
gândit asta din moment ce, atunci când Isus îi cere totuşi apă, ea 
întreabă: cum de el, iudeu fiind, îi cere ei apă? (cf. loan 4, 9) 

Dar de ce asemenea gânduri? De ce e ea preocupată de un 
străin care cu siguranţă nu o va remarca? Poate pentru că deodată 
se află acolo fără să fie cu adevărat prezentă: pentru că nu e acolo 
pentru nimeni. Nici acolo, nici în altă parte. Este doar în trecere, 
cum sunt şi bărbaţii din viaţa ei. Sentimentul solitudinii o arde 
brusc pe femeie, precum un fier roşu. O solitudine şi o inutilitate 
mult mai greu de suportat resimtite în prezenţa unui străin. Să 
vină singură şi să scoată apă dintr-o fântână îndepărtată de sat: 
era greu, dar era suportabil. Să vină singură să scoată apă în pre- 
zenta cuiva — a unui om pentru care ea nu conta, nu exista — era 
de neîndurat. 

Există oare vreo şansă de a dărâma barierele care despart 
oamenii? O şansă de a depăşi prejudecățile? Există vreo şansă 
ca oamenii să nu treacă, la infinit, unul pe lângă altul, fără să se 
vadă, fără să-şi vorbească, fără să existe unul pentru altul? Ea 
e acolo, singură; cu adevărat singură, scoțând găleata plină cu 
apă. Şi e greu, cu atât mai greu cu cât fântâna este foarte adâncă. 
Douăzeci şi cinci de metri înseamnă foarte mult, şi iti trebuie 
mult timp să scoţi găleata. Un timp îndelungat în care a resimţit 
singurătatea. S-a simţit singură, izolată şi inutilă. Şi deodată acest 
om îi vorbeşte. Dar când? Cât timp a trecut de când a ajuns ea 
acolo? Evanghelistul nu ne spune. 

Isus, obosit de drum, şedea pe marginea fântânii şi era cea- 
sul al şaselea. O femeie din Samaria a venit să scoată apă. Isus i-a 
spus: „Dă-mi să beau. “ (Ioan 4, 6-7) 

Când intervine cererea Lui? Chiar la început, când femeia 
ajunge la fântână? Dacă Isus era doar un om însetat, care aştepta 
nerăbdător să vină cineva, pentru că nu putea bea apă, neavând 
găleată, i-ar fi cerut imediat de băut femeii. Dar contextul pare 
diferit. Lui Isus îi este probabil sete, dar nu cere apă decât atunci 
când devine important pentru femeie ca El să-i vorbească. Oare 
a vrut ea să-i ofere apă? A schiţat vreun gest şi apoi a renunţat? 
Oare dă impresia să fie sigură pe ea sau nu se simte deloc în lar- 
gul ei? Se simte mai obosită, mai neîndemânatică decât de obicei 
sau acţionează cu agilitatea obişnuită? Tot ceea ce femeia ar fi 

putut să simtă şi tot ceea ce va spune când va începe să vorbească 
este deja prezent în gesturile ei, în felul în care scoate apa din fân- 
tână. Şi toate aceste lucruri le redescoperi când te pui în aceeaşi 
situație. Toate aceste lucruri pot fi transmise fără cuvinte, fără 
comentarii, retrăind aceleaşi gânduri şi sentimente în momentul 
în care recreezi o situaţie într-o reprezentare teatrală. 

Isus i-a cerut apă samaritencei atunci când liniştea a devenit 
insuportabilă, atunci când ea avea nevoie, cu adevărat nevoie, ca 
El să-i ceară ajutorul. E greu de imaginat, totuşi cred cá a trecut 
mult timp înainte ca El să-i vorbească. A aşteptat ca tăcerea să 
devină o rană deschisă în sufletul femeii. Când durerea a deve- 
nit conştientă şi evidentă, cuvântul rostit a constituit un dar şi o 
şansă de vindecare. Nu scrie în text. Nu există durată marcată 
între un verset şi celălalt. Dar într-o reprezentare teatrală, durata 
va fi percepută. Fiecare cuvânt este rostit în timpul real al vieţii. 
Cuvântul poartă ascuns în el o fărâmă de viaţă şi această viaţă, 
care apare, va purta cuvintele. 

lar femeia, samariteanca, i-a spus: ,, Cum tu, iudeu fiind, îmi 
ceri de băut mie, unei femei samaritence? " (Ioan 4, 9). Ea spune 
aceste cuvinte, sunt primele ei cuvinte, şi pot cuprinde atâtea sen- 
timente diferite: femeia poate să fie surprinsă, poate să fie contra- 
riată sau chiar plină de dispreţ pentru acest iudeu căruia îi este 
atât de sete încât încalcă principiile şi obiceiurile neamului său. 
Dacă cererea lui Isus ar veni prea târziu, ea poate să fie cuprinsă 
de ură. Dar nu e nevoie de atitudini sau afecte de circumstanta. 
Cuvintele sunt spuse pur şi simplu, iar faptul că sunt spuse poartă 
o imensă povară. Nu există nici dispreţ, nici surpriză, nici bucu- 
rie. Sunt cuvinte care îmi creează impresia unor coloane de cate- 
drale gotice. Aşa cum coloanele poartă asupra lor toată greutatea 
pietrelor de boltă, în aceste prime cuvinte ale samaritencei se 
descarcă toată povara durerii şi a singurătăţii femeii. Trebuia să 
le spună, altfel s-ar fi prăbuşit. Întrebarea ei nu este o întrebare de 
circumstanta care poate, după caz, să primească o coloratura dife- 
rita. Este esenţial să fie formulată şi rostită. Iar întrebarea îi scapă 
samaritencei fără să se poată opri. Era o femeie desconsiderată şi, 

deodată, începe să existe. Isus i-a adresat cuvântul pentru a-i da 
cuvântul. lar ea se dezvăluie pe deplin printr-o simplă întrebare 
care exprimă aşteptarea unei vieţi întregi, aşteptarea de a se ve- 
dea în cele din urmă luată în seamă, aşteptarea de a exista până la 
urmă pentru cineva. Şi este luată în seamă tocmai de un iudeu, un 
om care niciodată nu ar fi trebuit să-i adreseze cuvântul. Ea lasă 
să-i scape tot amarul din suflet. Rana pe care încerca să o ascundă 
devine vizibilă. Acum Isus poate continua să-i vorbească, dând 
răspunsul la această aşteptare, la această întrebare existenţială. 

Isus i-a spus: „Dacă ai cunoaşte darul lui Dumnezeu şi cine 
este cel care îţi spune: Dă-mi să beau, tu i-ai fi cerut şi el ţi-ar fi 
dat apă vie. “ Femeia a spus: ,, Doamne, n-ai găleată şi fântâna e 
adâncă. De unde ai tu apă vie?" (Ioan 4, 10-11) Răspunsul fe- 
meii ne face să ieşim brusc dintr-un registru existenţial şi serios. 
Isus vorbeşte despre Dumnezeu, femeia despre găleata de care 
are nevoie să scoată apă. Oare nu a înţeles despre ce vorbeşte El? 
Sau doar se teme? Ea recreează distanţa, pune din nou bariere. 
Întreg dialogul dintre samariteancă şi Isus îmi dă impresia că se 
desfăşoară între clipele dezvăluirii sufleteşti şi clipele când este 
recreată distanţa: un parcurs dificil şi necesar până când samari- 
teanca ÎI recunoaşte în Isus pe Mesia. 

Începând de aici, voi înceta să mai analizez întâlnirea. 
Scopul introducerii mele este să încerc să lămuresc dacă o repre- 
zentare teatrală poate sau nu să aducă o lumină nouă asupra 
înţelegerii Evangheliei. Ca punct de plecare poate fi meditat 
textul, imaginat locul, momentul zilei, gesturile şi atitudinile 
persoanelor, ce gândesc şi ce spun, cum spun. lar apoi urmează 
încercarea de a reprezenta. Un actor ar trebui să străbată tot acest 
parcurs interior, pentru ca apoi să lase să transpară în gesturi, în 
tăceri, în cuvinte, tot ceea ce resimte. Este similar cu exerciţiile 
spirituale, dar pare să devină un scop în sine, nu numai un mijloc. 
Dacă exerciţiile sunt făcute pentru a ne ajuta să înţelegem mai 
bine relaţia noastră prezentă cu Cristos, o reprezentare teatrală 
pare să dea o versiune a istoriei, a modului în care s-au desfăşurat 
lucrurile şi să le îngheţe în trecut. 

Cum ar putea o reprezentare teatrală să rămână un mijloc? 
Şi un mijloc in ce scop? Reiau reflectia asupra întâlnirii dintre 
samariteancă şi Isus. În lectura pe care am făcut-o există o parte 
de analiză obiectivă a textului evanghelic şi o altă parte, cu si- 
gurantá destul de mare, care tine de propria mea experienţă. 
Samariteanca este in mod obiectiv o femeie care s-a situat in 
afara propriei comunităţi: nu are sot şi a trăit cu cinci bărbaţi. 
Se întâlneşte în preajma fântânii lui Iacob cu un străin, un iudeu, 
care îi cere să bea apă şi prin asta o surprinde. Dar convingerea 
că trece un timp îndelungat între momentul în care samariteanca 
ajunge la fântână şi momentul în care Isus îi adresează cuvântul, 
un lung timp care o determină pe femeie să se prăbuşească în 
ea însăşi, această convingere vine din propria mea experienţă. 
Există o doză de obiectivitate: fântâna este cu adevărat adâncă 
şi dificil accesibilă. Să scoţi apă din ea cere mult timp. Totuşi, 
percepția aşteptării provine din propria mea căutare a bisericii 
pe care nu am găsit-o imediat şi care nici nu a fost de la început 
deschisă. Modul în care am primit eu pentru prima oară cuvântul 
Evangheliei mi-a creat impresia că, pentru a pătrunde cu adevărat 
în suflet, Cuvântul lui Isus se lasă aşteptat. Ceea ce am trăit m-a 
făcut să resimt şi primele cuvinte ale samaritencei ca pe o elibe- 
rare, ca pe sfârşitul unei lungi aşteptări. 

Când am început să descriu desfăşurarea scenei şi cum ar 
putea arăta, experienţa mea se ascundea în spatele tuturor alege- 
rilor făcute. Dar nu cred că ea contrazice sensul textului. Aduce 
nuanţe, desigur, care pot fi diferite dacă altcineva se lasă pătruns 
de acest text. În stadiul final al reprezentării teatrale, modul meu 
de a înţelege se va şterge şi va dispărea probabil în spatele expe- 
rientei actorului care va povesti un pasaj sau altul. Nu aş putea 
cere nimănui să treacă prin ce am trăit eu spre a povesti textul în 
maniera mea. Trebuie să se lase pătruns de poveste, să lase cu- 
vântul evanghelic să trezească ecouri în el şi să-şi asume alegerea 
gesturilor sau a atitudinilor conform cu ceea ce resimte. O repre- 
zentare teatrală va fi în cele din urmă o muncă de grup, unde ex- 
perienta fiecăruia trebuie să contribuie la îmbogățirea textului şi, 
în acelaşi timp, să lase o poartă deschisă pentru experienţa celui 


16 


2drone în rolul samaritencei 

care priveşte. Mărturia Evangheliei va fi completată de mărturia 
actorilor, fără ca cele două să se confunde. Grija principală este 
de a nu limita ascultarea Cuvântului lui Dumnezeu la o singură 
manieră de a-L interpreta. 

Teatrul este concret, detaliile trebuie precizate. Dacă exer- 
citiile spirituale ale Sfântului Ignatiu, prin invitaţia pe care ne-o 
adresează de a retrăi evenimentele vieţii lui Isus din Nazaret, sunt 
un mijloc de a ne face mai conştienţi de prezenţa lui Cristos în 
viaţa noastră, o reprezentare teatrală riscă să intepeneascá această 
experienţă într-o versiune a faptelor trecute. S-ar omori bogăţia a 
tot ceea ce Evanghelia lasă nespus, lucru care o face atât de pre- 
zentă. De la început mi-am pus întrebarea: cum se poate păstra 
doza de mister pe care textul evanghelic o are mereu? Soluţia pe 
care o văd este tocmai de a nu face o reprezentare a întâmplărilor, 
asa cum par să fi fost ele, ci de a păstra o anumită distanţă fata 
de istorie. 

Cred că este important ca anumite scene să fie recreate 
cu o mare precizie a detaliilor, să fie străbătute ca şi cum s-ar 
desfăşura acum, păstrând însă formulele narative la trecut: un 
asemenea parcurs poate să redea emoția întâlnirii cu Cristos 
sau a mărturiei date despre El. Un mare număr de secvenţe ale 
Evangheliei după loan sunt centrate pe recunoaşterea lui Mesia 
de către cei care Îl întâlnesc. În Poetica sa, Aristotel vorbeşte 
despre impactul puternic al scenelor de recunoaştere în teatru. 
Actorii ne pot face să descoperim întreaga bogăţie a vieţii care se 
ascunde dincolo de cuvinte, pot să umple cu emoție scena întâl- 
nirii cu Cristos. Dar totul rămâne doar un exerciţiu de memorie. 
Este ca şi cum, atunci când treci printr-o mare încercare, ţi-ai 
aduce aminte de un moment de bucurie, de o întâlnire uluitoare 
care iti dă în continuare speranţa şi curajul de a trăi. Avem nevoie 
să ne aducem aminte, avem nevoie să retrăim astfel de momente. 
Dar, ceea ce e frumos într-un asemenea demers este faptul că 
trecutul se imbogáteste prin experienţa prezentului. Prezentul ne 
face să descifrám trecutul care a rămas de neînțeles în momentul 
însuşi în care evenimentele se desfăşurau. Trecutul, la rândul lui, 
iluminează prezentul, îi dă rost si ne dá o rațiune de a trăi. 

Distanţa între imaginea teatrală 
și imaginea istorică 


Sunt momente în care sensul cuvintelor sau al gesturilor lui 
Isus nu se revelează cu adevărat decât la o anumită distanţă în 
timp fata de evenimente. Este poate important, câteodată, ca dis- 
cursul lui Isus să fie spart în cuvinte pe care alţii le rostesc ca şi 
cum nu le-ar descoperi sensul decât acum, mult timp după ce au 
fost rostite. Imaginea teatrală poate deveni un mijloc minunat de 
a crea punti peste timp, de a face să coexiste momente diferite ale 
naraţiunii, care se anunţă şi se luminează reciproc. Poate fi creat 
un moment teatral care dezvoltă un text scurt, dar important. 

Mă gândesc la discursul lui Isus despre lumina vieţii, în 
capitolul opt. 

Din nou Isus le-a vorbit şi le-a spus: ,, Eu sunt lumina 
lumii. Cine mă urmează nu va umbla în întuneric, ci va avea 
lumina vieţii“ (Ioan 8, 12) 

Este un text care ne rămâne intipánt în minte. Este atât de 
important incát dá impresia cá e mult mai dezvoltat, dar de fapt e 
foarte scurt. Este o afirmatie care marcheazá puternic. Dar ce este 
lumina lumii pe care suntem chemati sá o urmám? Afirmatia incepe 
cu „Ego eimi“, fapt care ne trimite la singurul Dumnezeu, Cel care 
este, aşa cum se revelează Dumnezeul Exodului (cf. Exod 3, 14). 
Dar afirmatia face, de asemenea, trimitere la prologul Evangheliei 
după Ioan, unde se spune: Cuvântul, care este Dumnezeu, este 
lumina cea adevărată care luminează pe tot omul. 

La început era Cuvântul şi Cuvântul era la Dumnezeu 

Si Cuvântul era Dumnezeu. 

Acesta era la început cu Dumnezeu. 

Totul prin El s-a facut si fără El nimic nu s-a facut 

din tot ce s-a făcut. 

În El era viata şi viata era lumina oamenilor. 

Si lumina străluceşte în întuneric şi întunericul nu a cuprins-o. 

[Cuvântul] era lumina cea adevărată care luminează pe tot 
omul. (loan 1, 1—5.9) 


19 


Dar forța cuvintelor lui Isus, în capitolul opt, nu rezidă in 
rezonanţa lor imediată. Ele sunt în mod admirabil purtate de con- 
textul pe care Evanghelia îl evocă. Imaginea răsăritului de soare, 
lumina care inundă templul după noaptea Sărbătorii Corturilor: 
este un cadru magnific, care iti taie răsuflarea. Îl putem recrea în 
imaginaţie. Dar poate el să devină o imagine teatrală expresivă? 
Care este adevăratul sens al cuvintelor lui Isus şi ce imagine tea- 
trală ar putea să-l redea? 

Pentru a descoperi acest sens, ne vom reîntoarce în timp şi 
vom încerca, măcar în imaginaţie, să recreăm contextul. Clipa 
în care Isus pronunţă aceste cuvinte — susținând identitatea sa 
de lumină a vieţii — e bine situată în timp. Este imediat după 
secvenţa femeii adultere, care are loc la răsăritul soarelui, în 
Templu. Putem presupune un cadru apropiat de cel descris de 
Bruce Schein: „Soarele inundă Muntele Măslinilor cu razele 
lui şi transformă faţada sanctuarului, acoperită de argint şi aur, 
într-un focar strălucitor de care trebuie să-ţi feresti ochii'?. În 
acest context, în care lumina soarelui risipeşte tenebrele nopţii, 
Isus afirmă cá El este lumina cea adevărată, cea de dinainte de 
crearea lumii, lumina care „a precedat soarele, luna, şi această 
clădire care nu face decât să reflecte lumina. Este iluminarea 
simbolizată în noaptea de Succoth şi care aduce lumina într-o 
lume întunecată“*. Cuvântul lui Isus nu este doar rostit la răsărit 
de soare, ci în mod deosebit în timpul sărbătorii de Succoth, 
Sărbătoarea Corturilor. Este momentul în care se comemorează 
străbaterea deşertului, timp în care poporul lui Israel a putut, mai 
bine ca niciodată, să simtă iubirea şi prezenţa lui Dumnezeu. El 
singur i-a condus, El singur a avut grijă de poporul Său şi l-a 
făcut să ajungă până în ţara pe care 1-a făgăduit-o. Dar aducând 
aminte de acest trecut, Sărbătoarea Succoth îndreaptă totodată 
privirea spre viitor, spre venirea lui Mesia, regele mult aşteptat 
care urmează să-l salveze pe Israel, aflat din nou în robie. Ritul 
luminii este, în timpul Sărbătorii Corturilor, un semn de aducere- 
aminte a intervenţiei lui Dumnezeu şi vesteşte totodată prezenţa 
? Bruce Schein, Sur les routes de la Palestine avec l'évangile de Jean, Ed. du 


Cerf, 1983, p. 113. 
+ Idem. Ibidem. 

Lui permanentă în mijlocul poporului Său. Este amintirea ieșirii 
din Egipt, când Jahve mergea cu ei, ziua, într-un stâlp de nor 
pentru a-i călăuzi pe drum, noaptea, într-un stâlp de foc, pen- 
tru a-i lumina (Exod 13, 21). lar lumina a rămas în memoria lui 
Israel legată de Dumnezeu şi de intervenţia Sa mântuitoare. Cel 
credincios aduce laudă acestei lumini, în Cântarea psalmilor: 
„Iahve este lumina mea şi mântuirea mea, de cine mă voi teme? “ 
(Ps 27, 1) Legea însăşi, dar al lui Dumnezeu, este făclie pentru 
paşii mei, cuvântul Tău, lumină pe cărarea mea (Ps. 119, 105). 
Când duşmanul îl asaltează, şi salvarea pare departe, cel credin- 
cios se roagă lui Dumnezeu, spunând: , Trimite lumina Ta şi ade- 
vărul Tău: ele mă vor călăuzi, mă vor duce la muntele Tău cel 
sfânt şi la lăcaşurile Tale“ (Ps 43, 3). Israel îşi pune încrederea 
în Dumnezeu, aşteaptă lumina Lui. Şi celebrează această lumină 
şi această aşteptare în timpul Sărbătorii Corturilor. 

„În fiecare noapte, în timpul sărbătorii, se ridică patru estrade 
enorme în Curtea Femeilor. Pe ele sunt aşezate imense vase de 
ulei, pline cu untdelemn de măsline. Mii de meşe, făcute din 
vechi haine preotesti, sunt îmbibate de ulei şi, în fiecare noapte, 
când se adună lumea, li se dă foc. În Curte se face o asemenea 
lumină, încât noaptea pare să devină zi. Lumina din lerusalim e 
atât de puternică, încât se vede din satele dimprejur. Este semnul 
că, în timpul ultimei sărbători de Succoth, noaptea şi întunericul 
vor dispărea din această lume. Va rămâne doar lumina care a fost 
creată dintru începuturi.“ 

Un asemenea context nu mai poate fi reprodus niciodată. Poate 
fi creată iluzia de a-l face prezent într-un film, dar niciodată într-o 
reprezentare teatrală. Ne putem imagina Sărbătoarea Corturilor, în 
plină noapte, focul imens al făcliilor din Curtea Femeilor, un foc 
care cuprinde cerul şi luminează totul, care încălzeşte puternic şi 
în apropierea căruia te simţi bine. Este o lumină care străluceşte de 
departe în noaptea care învăluie totul în misterul şi tăcerea ei. Totul 
este ascuns, totul este tăcut. Numai aici, în curtea Templului unde 
se desfăşoară sărbătoarea, o lume cuprinsă de bucurie ÎI celebrează 
pe Dumnezeu. 

Avem fiecare amintirea unor nopţi de sărbătoare în jurul fo- 
cului. Nu există nimic mai misterios şi care să creeze legături mai 
puternice între cei prezenţi decât focul care îi uneşte pe cei care 
participă, dându-le un refugiu faţă de tot ce este amenintátor sau 
înspăimântător, fata de o lume întreagă care îi înconjoară în ta- 
cerea nopţii. Focul îi încercuieşte în lumina lui pe cei prezenţi, îi 
adună prin căldura şi strălucirea lui şi îi separă totodată de lumea 
care rămâne în întunericul de afară. E un sentiment de siguranță 
care nu poate fi decât mai puternic şi mai intens când se plasează 
în contextul amintirii şi al aşteptării lui Dumnezeu, a Celui care 
apără şi mântuieşte. Istoria povestită în jurul focului, în timpul 
sărbătorii de Succoth, este istoria lui Dumnezeu şi a poporului 
Sáu, o istorie care îi ajută pe aceşti oameni — pe toti cei uniţi în 
jurul focului şi care formează aici o singură comunitate — să stră- 
bată noaptea, să înfrunte primejdiile şi duşmanii care îi pândesc 
în întunericul de afară. Este lumina lui Dumnezeu care îi apără şi, 
în jurul focului imens, ei se ştiu deja ajunşi la capătul drumului, 
se ştiu la adăpostul Lui. Sărbătoarea se sfârşeşte la răsărit, focul 
se stinge încet-încet. Mai există un timp în care lumina zilei se 
luptă, timidă şi neclară, cu întunericul. Noaptea mai este aici. 
Nici lucrurile, nici oamenii nu se văd încă limpede. Toţi par nişte 
umbre gri-albastre pe un fond de ceaţă. Şi, în această clipă de 
tăcere şi de incertitudine, Isus începe din nou să-i înveţe. (Putin 
mai înainte, iudeii au adus-o probabil pe femeia adulteră în faţa 
Învăţătorului.) Putem să ne imaginăm lumina devenind din ce 
în ce mai limpede, culorile trec de la tonurile pale şi indecise, la 
nuanțele puternice de roşu si de auriu care anunţă răsăritul soa- 
relui. lar apoi lumina devine deodată prezentă, strălucitoare şi 
puternică. Soarele se ridică pe cer. 

Oare în acea clipă rosteşte Isus cuvintele: ,, Eu sunt lumina 
lumii“? Evanghelia pare să le situeze în acest context. Şi ne putem 
închipui cum întreaga creaţie susţine afirmaţia Creatorului. 
Focul nopţii nu este decât o palidă vestire al luminii lui 
Dumnezeu: iar lumina lui Dumnezeu este aici. Razele soarelui 
inundă templul şi ÎL luminează pe Cel care este Lumina, pe 

Cel care este adevăratul Templu. Cel pe care oamenii nu L-au 
recunoscut, dar pe care ei Îl vestesc si ÎI aşteaptă cu palidul lor 
foc este deja acolo, recunoscut şi sărbătorit de creaţia întreagă. 
Contextul pe care putem să-l recreăm în imaginaţia noastră, 
urmând firul Evangheliei, este o scenă de slavă şi strălucire. Cum 
ar putea fi redată? 

Totuşi, să nu uităm că slava nu a fost evidentă nici pentru 
ucenici decât după moartea şi învierea lui Isus. Oare a înţeles 
cineva cuvintele Lui atunci când le-a rostit EI? Reacţia iudeilor 
pare de-a dreptul ostilă. Isus le-a dat impresia unui om care se 
pune cel puţin într-o situaţie ridicolă, dacă nu chiar blasfematoare. 
Să ne închipuim un actor rostind asemenea cuvinte azi, chiar şi 
la răsărit de soare, chiar la templul din Ierusalim, încercând să 
retrăiască scena aşa cum a fost atunci când Isus a trăit-o. N-ar 
avea nici un efect. Nimeni nu poate să rostească aceste cuvinte. 
Dacă cineva ar încerca să recreeze scena identic, tot nu ar fi de 
folos pentru a putea auzi adevărata lor semnificaţie. Nici contextul 
Sărbătorii Corturilor, nici întreaga creaţie, care şi-a recunoscut 
Stăpânul, nu au putut să-L reveleze în acel moment din trecut ca 
fiind adevărata Lumină. El a vorbit, s-a arătat lumii, dar nimeni 
nu L-a recunoscut. Ucenicii îşi vor aminti de cuvintele Lui şi vor 
înțelege semnificaţia lor de-abia mult mai târziu. Vor înţelege 
atunci când, pe cruce, Lumina va străluci asupra lumii. Soarele s-a 
ascuns şi s-a făcut noapte pe pământ atunci când a murit Domnul. 
În aceşti termeni apocaliptici redă Matei momentul morţii lui 
Isus (cf. Matei 27, 45). Dar în acea clipă, adevărata Lumină a 
strălucit în noaptea lumii. Slava s-a arătat când a fost înălțată 
crucea (cf. Ioan 3, 14). 

Este important faptul că Isus a spus: ,, Eu sunt lumina lumii“ 
şi a rostit aceste cuvinte în contextul Sărbătorii Corturilor. Într-o 
reprezentare teatrală, mi-ar plăcea să pot sugera măreţia sărbă- 
torii, relativizată totodată prin ceea ce s-a înfăptuit în Cristos. 
Există o aşteptare la care suntem invitaţi să participăm şi mi-ar fi 
plăcut să pot invita spectatorii să intre, în imaginaţia lor, în aştep- 
tarea vechii sărbătorii de Succoth, poate recreând-o în miniatură. 

Să vezi Templul, muntele care îl înconjoară plin de corturi. Totul 
e cufundat în întuneric. Nu există nici o altă lumină decât cea de 
la focurile Templului şi de la corturile care strălucesc ca nişte 
stele împrăştiate pe pământ. Care erau vechile imnuri? Psalmi 
probabil, prin care Israel Îl lăuda pe Dumnezeu şi proclama 
mântuirea. Ar fi frumos ca un fragment al sărbătorii să poată fi 
recreat, prin cântecele care învăluie această lumină, acest templu 
în miniatură. Apoi evenimentele îşi vor urma cursul. 

Îmi imaginam iniţial scena femeii adultere. (La care până la 
urmă am renunţat în reprezentarea teatrală.) E lumina nesigură 
a răsăritului: nu e nici noapte, nici zi. Lumina strălucitoare a 
soarelui ar trebui să inunde lumea, scena. Dar, în schimb, lumina 
dispare, e mai întuneric decât înainte, pentru că focurile s-au 
stins. Nu mai rămân decât puţine care ard, de-abia mai pâlpâie. 
Şi deodată, fără să ne dăm seama, o lumină discretă luminează 
o cruce, undeva în spate. E totodată distantă şi prezentă. Trebuie 
să semene cu o cruce pascală care se dezvăluie treptat în Vinerea 
Mare. Cineva evocă vorbele rostite de Cristos: le enunţă pur şi 
simplu. Le lasă să răsune în tăcere. Apoi alti actori-naratori reiau 
aceleaşi cuvinte, le reiau pentru a le înţelege, pentru a răspunde 
invitatiei pe care o adresează. „Cei care mă urmează vor avea 
lumina vieții“ (cf. loan 8, 12). Este ca un cor discret si persistent. 
Cuvintele lui Isus mai rásuná si azi: sunt ele intelese pe deplin? 

Actorii se transformă într-un cor de martori. Amintindu-şi 
de cuvintele lui Isus, ei înţeleg semnificaţia lor. O voce va sparge 
unitatea, vocea care se opune. lar povestea îşi urmează cursul, 
dezvăluindu-se drept ceea ce este cu adevărat: un proces. Este 
procesul între om şi Dumnezeu, în care mărturia celor care L-au 
urmat pe Isus este adusă mereu, reînnoită până în zilele noastre. 

În cele din urmă, în reprezentarea teatrală, această sărbătoare 
nu a mai fost sugerată. Spectacolul însă a început ca o sărbătoare 
a aşteptări. Imnul de început al Evangheliei, imnul Cuvântului 
şi al Luminii a fost cântat, iar apoi rostit de toti participanţii ca o 
rugăciune, ca un cuvânt de amintire şi, în acelaşi timp, ca o che- 
mare, rostită în umbra şi lumina crucii. 

O primă concluzie 


Sunt doar câteva idei, câteva puncte de pornire pentru o repre- 
zentare teatrală a primei parti din Evanghelia după Ioan. A fost 
un drum lung până am găsit o formă concretă, până am ajuns, 
împreună cu echipa, la alegerea unei situaţii teatrale veridice. 

În primele unsprezece capitole ale Evangheliei după loan 
este spusă mai ales istoria întâlnirii cu Isus. Suntem invitaţi să 
facem o alegere între a-L primi sau a-L respinge pe Cristos. 
Această istorie nu este închisă în trecut: ea ne traversează pro- 
pria istorie şi ne putem recunoaşte în ea. Ne fundamentează 
viaţa si este totodată istoria căreia îi apartinem: într-un mod 
minunat, acel trecut continuă să trăiască în noi. Actorul nu va 
„juca“ un personaj din trecut. Va încerca să străbată trecutul 
pentru a-l putea descoperi mai bine în el însuşi. La încheierea 
experienţei, Constantin Cojocaru mărturisea: „Pentru mine, 
nu a fost un spectacol de teatru. A fost o retrăire în stare a 
Evangheliei după loan.“ 

Reprezentarea actorului ar trebui să poată da mărturie despre 
întâlnirea personală cu Cristos. Ar trebui ca omul să lase să treacă 
prin el Cuvântul Evangheliei, prin vocea, corpul, sensibilitatea 
şi viaţa lui. Şi va transmite acest Cuvânt nu dăruind o carte, ci 
fiind martor, în continuitate cu martorii vieţii lui Isus, martor al 
lui Cristos Înviat. 

M-am gândit de la început la reprezentarea teatrală a 
Evangheliei ca la o modalitate de a păstra mereu o dublă poves- 
tire, sau mai degrabă o dublă mărturie: mărturia martorilor de 
odinioară ai lui Isus şi a celor din prezent, două mărturii supra- 
puse şi în continuitate una cu cealaltă. Prin intermediul măr- 
turiei celor contemporani cu Isus, conținută în Evanghelie, se 
realizează şi mărturia experienţei întâlnirii cu Cristos a celor care 
trăiesc în ziua de azi. Nu există un trecut retrăit. Amintindu-ne 
de acel trecut, înţelegem mai bine ce s-a întâmplat cu noi şi ce ni 
se întâmplă. Să povesteşti istoria vieţii, a morţii şi a învierii lui 
Cristos este singurul mod în care poţi vorbi despre Dumnezeu. 
Dar această istorie nu poate fi retrăită. Acum două mii de ani, în 

La capătul pământului 
Foto; Florin Costache 
www florincostache.com 


Israel, a trăit un om: Isus din Nazaret. Trecutul nu poate fi „resti- 
tuit^ în mod identic oamenilor de azi. Chiar şi Ioan, în raport cu 
ceilalți evanghelişti, lasă să transpară, în redactarea Evangheliei, 
doi timpi ai istoriei: timpul vieţii lui Isus şi timpul comunităţii 
care povesteşte. 

Mă gândeam cum aş putea să-i „strecor“ pe actori în pielea 
primilor martori ai lui Cristos. Ei îşi aduc aminte. Dar cine sunt 
cei care povestesc? În ce context se situează ei? Ce rol joacă 
memoria în Evanghelia după Ioan? Întrebări importante, la care 
am încercat să răspund în capitolele următoare, care au constituit 
lucrarea mea de masterat la Institutul Catolic din Paris, susţinută 
sub îndrumarea părintelui-profesor Yves-Marie Blanchard. În ul- 
timul capitol, am prezentat o posibilă modalitate de a reprezenta 
prima parte a Evangheliei după loan. 

Proiectul s-a concretizat în cursul anului 2003 sub egida 
Uniunii Teatrale din România în colaborare cu Asociaţia Catolică 
Mondială pentru Comunicare — SIGNIS şi a asociaţiei franceze 
Orion. Sprijinul principal a venit din partea Comisiei Europene, 
prin programul „Cultura 2000“, şi din partea Guvernului 
României. 

Aş dori să mulţumesc echipei, actorilor şi fostului meu pro- 
fesor, Dragoş Galgotiu, — care a semnat, alături de mine, regia 
spectacolului, — pentru că au făcut posibil ca un vis să devină 
realitate. Alături de noi, au fost mulţi alţii care ne-au sprijinit de-a 
lungul unui drum de pelerinaj dificil şi datorită cărora am reuşit 
să ajungem până la capăt. O echipă de 20 de oameni am mers pe 
drumul spre Compostela unde, în localitățile de pe traseu, am 
susţinut peste 30 de reprezentații cu spectacolul Memoria celor 
care au trecut. Împreună am ajuns până la Capul Finisterre, la 
Capătul Pământului. 

Capitolul I 


Amintirea călăuzelor 


Am lucrat timp de un an la proiect. Punctul meu de plecare 
a fost importanţa amintirii, importanţa de a păstra vie amintirea 
unei întâlniri învăluite în lumină. Dar totodată era important să 
învăţ să înţeleg faptele trecutului şi ale prezentului prin prisma 
evenimentului Crucii. În introducere, am ales să vorbesc des- 
pre întâlnirea cu samariteanca şi despre Sărbătoarea Corturilor, 
atunci când Isus afirmă cá El este lumina lumii. Stabileam astfel 
„principiile“ căutării mele. Vroiam să găsesc un răspuns la între- 
barea: cum s-ar putea face o reprezentare teatrală a Evangheliei 
după loan. Şi mai ales de ce să fie făcută. 


Evanghelia după loan: un loc al memoriei 


O primă idee se contura: evenimentele nu puteau fi redate 
aşa cum se desfăşuraseră. Scopul evanghelistului nu a fost să 
facă un raport asupra vieţii lui Isus. Evanghelia după loan nu este 
un reportaj al vieţii lui Cristos. Este un neîntrerupt exercițiu de 
memorie al primilor martori ai lui Cristos, care vor să definească 
rostul vieţii trecute a lui Isus şi rostul propriei lor vieți. 

O intuiţie, un sentiment pe care l-am avut citind această 
Evanghelie, mi-a fost întărită de analiza lui Jean Zumstein! 
despre „cum se articulează sensul trecutului lui Isus şi prezentul 
credinței“ în cea de-a patra Evanghelie. lar el porneşte de la teza 
lui Pierre Bonnard? care susţine că scopul Noului Testament 
este de „a-i călăuzi pe creştini să înţeleagă mai bine viitorul şi 
prezentul lor, regăsind sensul trecutului lui Isus“. În Introducere 
am vorbit despre amintire ca o cheie de lectură a Evangheliei 
după Ioan. Este cheia pe care Isus însuşi o dá în discursul de 
adio. De mai multe ori, îi încurajează pe ucenicii care nu înţeleg 
nimic din cuvintele Lui, spunând: ,, V-am spus acestea, pentru 


! Jean Zumstein, Mémoire et relecture pascale dans l'Évangile de Jean, 
MoBi 25, Genève, 1991. 

? P. Bonnard, Anamnèse, structure fondamentale de la théologie chrétienne au 
Ler siècle, „Cahier RThPh 3“, Genève 1980, p. 1-11. 

La umbra si lumina crucii 
Foto: Tudor Predescu 

ca, atunci când va sosi ceasul, să vă amintiţi că Eu v-am spus. 
(loan 16, 4) Si de asemenea: ,, V-am spus înainte să se întâmple, 
pentru ca, atunci când se va întâmpla, să credeți“ (Ioan 14, 29; 
cf. Ioan 13, 19). El îi invită pe ucenici să-şi amintească, spunând: 
„Aduceţi-vă aminte de Cuvântul pe care l-am spus “ (Ioan 15, 20). 
lar dacă ucenicii nu înţeleg imediat, ei îşi vor aduce aminte şi, 
învăţaţi de Duhul Sfânt, vor înţelege. ,, 4párátorul, Duhul Sfânt, 
pe care îl va trimite Tatăl în numele meu, El vă va învăţa toate şi 
vă va aduce aminte de tot ce v-am spus “ (Ioan 14, 26). El vă va 
aduce aminte... 

Isus le vorbeşte prietenilor lui târziu în noapte. Îşi ia rămas- 
bun, ştie că nu va mai rămâne decât puţin timp cu cei pe care 
îi iubeşte. Le vorbeşte despre plecarea Lui. Ei sunt aici, toti 
împreună, în ajunul Sărbătorii Paştelui. lau masa împreună. lar 
El este aici cu ei. Dar începe prin a le spune: „Mă veţi căuta si, 
precum le-am spus şi iudeilor, acolo unde merg Eu, voi nu puteţi 
veni. " (cf. Ioan 13, 33) Unde va merge, aşa încât ei să nu-L poată 
găsi? Era întrebarea pe care i-o adresaserá şi iudeii (cf. loan 7, 35). 
lar Simon Petru o reinnoieste (cf. Ioan 13, 36). El nu le-a dat un 
răspuns clar. Le-a spus cá se îndreaptă spre casa Tatălui’. Si le-a 
mai spus că ei îl cunosc pe Tatăl. „Dacă mă cunoaşteţi, il veţi 
cunoaşte şi pe Tatăl meu şi încă de acum l-aţi cunoscut si l-aţi 
văzut“ (loan 14, 7) Dar Filip îndrăzneşte să-L contrazică. Îi cere 
să-l vadă pe Tatăl“. Atunci El răspunde că l-au văzut deja: ,, Cine 
m-a văzut l-a văzut şi pe Tatăl.“ (loan 14, 9) 

, Unde este Tatăl tău? “ l-au întrebat iudeii mai înainte. $i ei 
primiseră acelaşi răspuns: „Dacă m-aţi cunoaşte, l-aţi cunoaşte 
si pe Tatăl meu. “ (cf. Ioan 8, 19). Ei priveau înaintea lor şi vedeau 
un om, nu vedeau decât un om. Dar în El, un Dumnezeu înde- 
părtat se revela aproape, un Dumnezeu al Legii se revela Iubire, 
un Dumnezeu inaccesibil până atunci se lăsa privit şi atins. 

„Cine eşti tu? “ l-au întrebat iudeii. Si El le-a răspuns: ,, Cel 
care m-a trimis este adevărat şi Eu spun lumii ceea ce am auzit 
de la El. Dar ei nu au înţeles că le vorbea despre Tatăl“ (cf. loan 


3 Cf. Ioan 14,2. 
+ [oan 14,8. 

8, 25-27). Dacă l-ar fi cunoscut pe Tatăl, atunci l-ar fi cunoscut 
şi pe El. Neîncetat, Isus dă impresia că vorbeşte în mistere, în cu- 
vinte încrucişate care nu se lasă descifrate uşor. Chiar şi în această 
noapte în care îşi 1a rámas-bun. Da, El vorbeşte, dar fără ca sensul 
cuvintelor Lui să poată fi cuprins imediat de către prietenii sai. 

EI le destăinuie iubirea pe care le-o poartă, îi previne asupra 
urii care se va dezlántui împotriva lor. ,, Dacá lumea vă urăşte, 
să ştiţi cá pe mine m-a urât înaintea voastră“, spune El (Ioan 
15, 18) „Dacă m-au prigonit pe mine, vă vor prigoni şi pe voi“ 
(loan 15, 20b). Ar vrea să-i ocrotească şi îi va ocroti dacă vor 
rămâne în iubirea Lui. ,, Rămâneţi în iubirea Mea“, le spune El 
(cf. Ioan 15, 9). Le vorbeşte despre Tatăl, le vorbeşte despre 
Duhul pe care îl vor primi când El nu va mai fi cu ei. Si vede cá 
ei nu înţeleg ce spune. În orice caz, cuvintele Lui par să vină de 
altundeva şi să descrie realităţi îndepărtate. El le vorbeşte des- 
pre încercări, le vorbeşte despre persecuții. ,, Va veni ceasul cand 
oricine vă va ucide va crede că aduce jertfă lui Dumnezeu “ (Ioan 
16, 2). Dar nimic din toate acestea nu pare tangibil, nici măcar 
imaginabil, în această noapte liniştită din Ajunul Paştelui. 

Cei câţiva oameni adunaţi în jurul Lui ÎL ascultă cu atenţie, 
dar nu Îi înţeleg cuvintele. El vorbeşte mai departe. Singurul 
lucru important este ca ei să asculte. Într-o bună zi, îşi vor aduce 
aminte de cuvintele Lui. Şi atunci vor înţelege. Le spune asta, 
încrezător în timpul care va trece, încrezător în timpul care va 
veni. Există un timp pentru fiecare lucru. În această noapte e tim- 
pul ca El să le vorbească. $i mai avea multe lucruri să le spună. 
Da, „mai am încă multe lucruri să vă spun, dar acum nu le puteţi 
purta. Dar când va veni Duhul adevărului, vă va călăuzi în tot 
adevărul; căci El nu va vorbi de la sine însuşi, ci câte va auzi va 
spune si cele viitoare vă va vesti." (loan 16, 12-13) De trei ori 
la rând repetă, vorbind despre Duh: vă va vesti“. Íncredintándu-i 
pe prietenii săi Paracletului ce urma să vină, El încetează să mai 
vorbească. Si a urmat o tăcere adâncă. Tăcerea crucii, în ziua 
următoare. lar apoi, a început un timp nou: timpul amintirii. 

Ioan 14, 26. 
5 Ioan 16, 13.14.15. 

Într-o lectură teatrală a Evangheliei după Ioan nu doream 
să reconstitui viaţa lui Isus. El nu mai este aici şi nimeni nu îi 
poate lua locul: îmi imaginez doar actorii asumând rolul primilor 
martori ai lui Cristos. Se întâlnesc pentru a-şi aduce aminte de El 
şi pentru a înţelege ce s-a întâmplat. Tradiţia însăşi ne spune că 
Evanghelia după Ioan s-a născut din întâlnirea mai multor uce- 
nici care au început să povestească. 

În fragmentul lui Muratori, scriere din secolul al II-lea, 
se spune: „Cea de-a patra Evanghelie este cea a lui loan, unul 
dintre ucenici. Cum ceilalți ucenici şi episcopii îl îmboldeau, el 
le-a spus: «Postiti cu mine începând de astăzi timp de trei zile şi 
ne vom povesti unul altuia ceea ce ne-a fost revelat». În aceeaşi 
noapte 1 s-a arătat lui Andrei, unul dintre apostoli, că loan trebuia 
să scrie totul în nume propriu, cu acordul tuturor.“ 

Ceasul va veni când ucenicii îşi vor aduce aminte de cuvin- 
tele lui Isus. Ceasul va veni când ei vor înţelege. 

În trei rânduri, chiar în Evanghelie se spune despre ucenici 
că nu au înţeles cuvintele lui Isus atunci când au fost rostite, ci 
de-abia mai târziu. Aceste „note“, prezente în capitolele 2, 12 şi 
20, sunt ceea ce Jean Zumstein numeşte „prolepsele“” amintirii. 
De fiecare dată, comentariul evanghelic ne face să descoperim 
în acţiunea şi cuvântul lui Isus împlinirea Scripturii. De fiecare 
dată, interpretarea nu este posibilă decât după evenimentul morții 
şi al Învierii lui Isust. 

Prima oară, Isus se află la Templu, alungă vânzătorii şi vor- 
beşte despre distrugerea Templului, pe care îl va reconstrui în 
trei zile. E] vorbea despre templul trupului său. Astfel, când a 
7 „La prolepse introduit une discordance dans l'écoulement linéaire du temps. 
Elle consiste à anticiper un événement, à en faire l'annonce à un moment ou 
il n'a pas encore sa place dans le déroulement de la narration“ (,,Prolepsa 
introduce o discordantá in scurgerea lineará a timpului. Ea constá in a 
anticipa un eveniment, a-l anunţa într-un moment în care nu-şi găseşte locul 
firesc în desfăşurarea naraţiunii“), Jean Zumstein, op.cit., p.159. 

„Les événements de la vie du Christ historique (...) ne livrent leur sens pour 
les disciples qu'à la lumière de la foi pascale. Le passé n'est fondateur que 
retrospectivement“ („Evenimentele vieții lui Isus istoric [...] nu îşi dezvăluie 


sensul pentru ucenicii lui decât în lumina credinţei pascale. Trecutul nu este 
fondator decât privind retrospectiv."), Jean Zumstein, op.cit., p.163. 

înviat dintre cei morţi, ucenicii şi-au amintit că spusese aceasta 
şi au crezut in Scriptură si în Cuvântul pe care l-a spus (loan 
2, 21-22). Situaţia este aceeaşi şi pentru celelalte două prolepse 
ale amintirii. Când Isus intră în Ierusalim, Evanghelia remarcă: 
Acestea nu le-au înţeles ucenicii la început, dar când Isus a fost 
preamărit, ei şi-au adus aminte că acestea fuseseră scrise despre 
El şi acestea se făcuseră pentru El (loan 12, 16). Când ucenicii 
s-au aflat în fata mormântului gol, evanghelistul spune: Nu cu- 
noşteau încă din Scripturi, că El va învia din morți (loan 20, 9). 

Altă dată, cuvintele lui Isus necesită o explicaţie, nefiind uşor 
de înţeles de la început. Este vorba despre capitolul şapte, când 
Isus vorbeşte despre darul Duhului. Isus este din nou la Templu şi 
îi invită pe cei cărora le este sete să vină să bea. După cum spune 
Scriptura, din sânul lui vor curge râuri de apă vie. El vorbea des- 
pre Duhul pe care aveau să-L primească cei care au crezut în El; 
căci încă nu era Duhul, pentru că Isus nu fusese încă preamărit 
(loan 7, 38-39). Am ales aceste patru exemple care apar în prima 
parte a Evangheliei. Trei se referă la moartea şi la învierea lui 
Isus. Un altul se referă la darul Duhului. Toate anunţă evenimente 
care urmează să aibă loc mai târziu. Toate dau mărturie despre 
evenimente care se împliniseră deja atunci când povestea este 
spusă. Aceste reflecţii, inserate în text, sunt confirmarea, în plină 
desfăşurare a evenimentelor, a ceea ce Isus a prezis ucenicilor 
în discursul de adio: va veni ceasul când îşi vor aduce aminte şi 
vor înţelege. În clipa în care au început să povestească cele întâm- 
plate, în mod evident ceasul sosise deja. Ucenicii îşi aduceau 
acum aminte de cuvintele lui Isus. Si înțelegeau. 

Este probabil ceasul în care toată lumea îi urăşte, este ceasul 
persecuției, ceasul când vor fi condamnaţi la moarte, aşa cum 
Isus îi anunţase. 

În timpul acelei nopţi, Isus i-a chemat pe prietenii săi ca să 
devină martorii Lui. ,, Cánd va veni Paracletul pe care Eu îl voi 
trimite de la Tatăl, Duhul Adevărului, care de la Tatăl purcede, 
EI va da mărturie despre mine. Dar şi voi veţi da mărturie, pen- 
tru cá de la început sunteţi cu mine. “ (loan 15, 26-27). Ceasul in 
care aveau să dea mărturie venise. 

Evanghelia după loan: 
mărturie despre adevăr 


Martor — cuvântul grec este martyr. A trecut în latină şi de 
aici în limbile moderne, semnificând un caz particular al mar- 
torului: acela care pecetluieşte cu dăruirea vieţii mărturia pe 
care o aduce despre Dumnezeu. În greacă, în momentul scrierii 
Evangheliilor, această diferență nu exista încă. Martorul este 
martirul: nu exista alt cuvânt pentru a-l numi. Dar felul în care 
acest cuvânt a fost utilizat de Evanghelie i-a dat un nou sens, 
legând din acel moment mărturia despre Dumnezeu de dăruirea 
vieţii pentru Dumnezeu”. Ucenicii lui Isus vor fi martorii Lui. Si 
vor fi martori în acest mod deosebit, extrem, total. 

Evanghelia se termină cu capitolul 21 care povesteşte întâl- 

nirea ucenicilor cu Domnul Inviat, pe malul lacului Tiberiadei'”. 
Aici Isus îl întreabă pe Petru dacă II iubeşte. Il întreabă de trei 
ori şi de trei ori îi cere să pască turma Lui. Cheamă un alt păstor 
în urma Sa, în urma Bunului Păstor, în urma celui care şi-a 
dat viaţa pentru oile sale. Iar tot acum, Domnul îi prezice lui 
Petru moartea de care va muri. „Adevăr, adevăr îţi spun, când 
erai tânăr, te încingeai singur şi mergeai unde vroiai; când vei 
îmbătrâni, iti vei întinde mâinile şi altul te va încinge şi te va duce 
unde nu vei vrea. " Aceasta a spus-o arătând cu ce fel de moarte 
avea să-L sláveascá pe Dumnezeu. Si, spunând acestea, zise: 
° Vezi Dictionnaire encyclopédique du Christianisme ancien, nota despre 
cuvântul martyr. „C'est au fond étonnant que le terme «témoin» (martus) 
commence à désigner à partir du IIéme siècle dans le langage chrétien 
exclusivement le croyant qui souffre et meurt à cause de sa foi. Le simple 
témoin sera appelé confesseur“ („Este de fapt surprinzător faptul că, 
începând cu secolul IL, termenul „martor “/, martir" (martys) începe să 
desemneze exclusiv pe credinciosul care suferă şi moare din cauza credinţei 
sale. Simplul martor va fi denumit ,, márturisitor “.) 
Mai multi exegeti consideră că acest capitol reprezintă un adaos tardiv 
în raport cu ansamblul Evangheliei. E. Minnear încearcă să demonstreze 
contrariul. Luând ca martori manuscrisele, arată că niciodată capitolul 21 nu 
lipseşte. Vocabularul este acelaşi ca în restul Evanghelici şi temele tratate îşi 
au ecoul în capitolele precedente şi duc la rezolvare situaţii care apar mai 
devreme în text. E. Minnear, The original functions of John 21, JBL 102/1, 
1983, pp. 85-98. 

„ Urmeazá-má! " (loan 21, 18-19). În momentul în care se scria 
capitolul 21 al Evangheliei, martiriul lui Petru era deja cunoscut 
de către comunitatea ucenicilor. O sămânță fusese ascunsă în 
pământ şi avea să aducă rod bogat. Petru devenise un martor 
al lui Cristos, un martor privilegiat. Dar i-a trebuit mult timp 
ca să devină. În noaptea dinaintea sărbătorii Paştelui, Petru era 
departe de a înţelege cuvintele Invatatorului. Era departe de a-L 
urma. Credea că o poate face. Dar de trei ori avea să-L renege, 
de trei ori avea să fugă. În aceeaşi noapte. Isus îi prezisese asta. 
I-a spus: „Acolo unde merg Eu, tu nu mă poți urma acum; dar má 
vei urma mai târziu.“ Petru i-a spus: „De ce nu pot să te urmez 
acum? Viaţa mea o voi da pentru tine." Isus a răspuns: ,, Viaţa 
ta o vei da pentru mine? Adevăr, adevăr îţi spun, înainte de a 
cânta cocoşul mă vei tăgădui de trei ori.“ (loan 13, 36-38). Si 
Petru aşa a făcut. O prima dată, apoi a doua oară. Iarăşi Petru a 
tăgăduit. Si îndată a cântat cocoşul. (Ioan 18, 27) Petru îşi rene- 
gase Învățătorul de trei ori. Dar avea să-L urmeze, mai târziu. 
Cuvintele lui Isus, rostite la Cina cea de Taină, când îi spune că 
nu-L va putea urma imediat, îşi găsesc ecoul în cuvintele rostite 
pe malul lacului Tiberiadei. Atunci îi cere: ,, Urmează-mă! “ lar 
Petru L-a urmat. A devenit martorul Lui. Căci fusese cu El de la 
început. Timpul mărturiei începe acum, în clipa în care Isus îi 
invită (pe toţi, aidoma lui Petru) să-L urmeze. Şi nu este decât o 
singură cale, iar acum o cunosc cu toţii. Cristos însuşi este Calea. 
A-L urma înseamnă a-i deveni asemeni. El este Adevărul. A-L 
urma înseamnă să dai mărturie despre Adevăr. El este Viaţa. A-L 
urma înseamnă să dai mărturie despre Viaţă. Fără frica morţii. 
Timpul amintirii începe acum: este timpul mărturiei. 

Evanghelia după loan este un discurs despre mărturie!!. Este 
un proces în plină desfăşurare. lar acest proces are în centru o 
! Substantivul martor sau mărturie (martyria) apare de 14 ori în Evanghelie si 
numai de trei ori în Sinoptici, verbul a da mărturie (martyrein) de 33 de ori 
şi numai de două sau de trei ori in Sinoptici. In raport cu judecata, verbul a 
judeca (krinein) este folosit de 19 ori în cea de-a patra Evanghelie şi numai 
de şase ori în Matei şi de şase ori la Luca. Deşi substantivul judecata (krisis) 
apare de 11 ori în loan comparat cu de patru ori la Luca, el nu iese în evidenţă, 


fiind de asemenea un termen caracteristic pentru Matei, unde apare de 12 ori, 
cf. Andrew T. Lincoln, Truth as Trial, Hendrickson Publisher, 2000, p. 12. 

întrebare de neocolit: Cine este Isus din Nazaret? Este întrebarea 
pe care iudeii i-o pun lui Isus, este întrebarea pe care Isus o adre- 
sează ucenicilor. De-o parte, sunt aceia care dau mărturie despre 
originea Lui dumnezeiască, de altă parte, sunt cei care ÎI acuză de 
blasfemie, cei care nu vor să-L creadă: judecata culminează cu 
moartea lui Isus din Nazaret. Şi cu Învierea Lui. 

Evanghelia este calificată în încheiere drept mărturia!? 
adevărată a ucenicului preaiubit: Acesta este ucenicul care dă 
mărturie despre acestea şi care le-a scris şi noi ştim că măr- 
turia lui este adevărată (loan 21, 24). La începutul Evangheliei, 
găsim mărturia lui loan Botezătorul despre Cuvântul care s-a 
făcut trup. Joan dă mărturie despre El şi strigă: „Despre El 
am spus: Cel care vine în urma mea a fost înaintea mea, căci 
înainte de mine era." (loan 1, 15) Cele două mari secţiuni ale 
cărții, viata publică a lui Isus, pe de-o parte, şi procesul Lui, pe 
de altă parte, adună mărturii pentru Isus şi acuzaţii împotriva 
Lui. Printre acestea, discursul de adio îl vesteşte pe Duhul Sfânt, 
Mângâietorul, ca viitor martor al adevărului. Şi, de asemenea, 
pe ucenici”. Prima parte, pe care multi dintre exegeti o numesc 
Cartea semnelor!*, şi care este cuprinsă între capitolele 1,19 
şi 12,50, este şi ea delimitată de două mărturii: cea a lui loan 
Botezătorul (1, 19) şi cea a mulţimii: „Mulțimea care era cu El, 
atunci când l-a chemat pe Lazăr afară din mormânt şi l-a înviat 
din morţi, dădea mărturie. “ (Ioan 12, 17) 


12 Ideea de martor în Evanghelia după Ioan este totodată preeminentá si 
foarte juridică, şi trebuie înţeleasă în termenii limbajului juridic din Vechiul 
Testament, cf. Alison Trites, The NT Concept of witness, p. 80. 

Mărturia ucenicilor este legată de cea a lui Isus. Beutler afirmă: „So 
setzt sich das Zeugnis Gottes für seinen Sohn, das er vom Alten Bund ab 
gegeben hatte und das im góttlichen Zeugnis von Wort und Werk Jesu 
seinen Hóhepunkt fand, in der Zeit der Kirche im vom Geist inspirierten 
Zeugnis der Jünger fort“ („Mărturia pe care Dumnezeu o dă despre Fiul 
său, începând cu Vechiul Testament, îşi găseşte punctul culminant in 
dumnezeiasca mărturie a Cuvântului şi a lucrării lui Isus. Această mărturie 
se continuă în timpul Bisericii prin mărturia inspirată de Duh pe care o 
dau apostolii.^) Beutler, Glaube und Zeugnis im Johannesevangelium, în 
Studien zu den johanneischen Schriften, Stuttgart, 1998, p. 26. 

^ Cf. Schnackenburg, Braun. 

Sapte sunt martorii numiţi de Evanghelie!5. Fiecare da 
un răspuns la întrebarea: cine este Isus? Cine este pentru loan 
Botezătorul acest om care vine în urma lui şi căruia nu este 
vrednic să îi dezlege cureaua încălțămintei? (cf. loan 1, 27) „lar 
eu am văzut şi dau mărturie că El este Fiul lui Dumnezeu. “ (Ioan 
1, 34), va spune el. Secţiunea începe, de altfel, cu aceste cuvinte: 
Si aceasta este mărturia lui loan (loan 1, 19). Ultimul martor 
amintit este mulţimea (cf. loan 12, 17) care asistase la învierea 
lui Lazăr. Cu totul surprinzător pentru epoca în care a fost scrisă 
Evanghelia, cel de-al doilea martor pomenit este o femeie. În 
plus, o samariteancă. Atunci când ucenicii L-au văzut pe Isus 
vorbind cu ea, ei s-au mirat că vorbea cu o femeie. Dar tocmai, 
în acest oraş, multi samariteni au crezut în El datorită cuvântului 
femeii care dădea mărturie: ,, Mi-a spus tot ce am facut“ (loan 
4, 39). Oare nu este El Mesia? 

Disputa dintre Isus şi iudei debutează în capitolul cinci, 
când Isus vindecă un paralitic în ziua sabatului. Iudeii îl acuză 
atunci pe Isus cá a încălcat Legea. Isus le răspunde: ,, Tatăl meu 
lucrează şi lucrez şi Eu." Aşadar iudeii căutau să-L omoare, 
nu numai pentru că încălcase sâmbăta, dar pentru că l-a numit 
pe Dumnezeu Tată, făcându-se astfel deopotrivă cu Dumnezeu. 
(Ioan 5,17—18). În discursul care urmează, Isus cheamă trei mar- 
tori în apărarea sa. Chiar dacă îl aminteşte pe loan Botezătorul, 
ştiind cá acuzatorii lui au trimis la Ioan şi e/ a dat mărturie des- 
pre adevár (Ioan 5, 33), nu márturia acestuia conteazá acum. 
„Un altul dă mărturie pentru mine şi ştiu că este adevărată 
mărturia pe care o da“ (loan 5, 32). Este „Tatăl, cel care m-a 
trimis“ acest altul care nu este doar un om şi care dá mărturie 
pentru El (cf. Ioan 5, 37 şi 8, 12). Dar sunt şi lucrările „pe care 
Tatăl mi le-a dat să le duc la îndeplinire. Aceste lucrări pe 
care le fac dau mărturie pentru mine cá Tatăl m-a trimis. “ (Ioan 
5, 36). Aceste lucrári sunt cel mai greu de acceptat ca martori 
în favoarea lui Isus. El însuşi afirmă mai târziu: ,, V-am spus si 
nu credeţi. Lucrările pe care le fac în numele Tatălui meu, ele 


5 Andrew T. Lincoln, Truth on trial, Hendrickson Publishers, 2000, p. 23. 


37 


dau mărturie pentru mine." (Ioan 10, 25). Martorii se succed. 

Nimeni nu îi ascultă. Scripturile sunt încă un martor. ,, Cercetafi 

Scripturile pentru că voi credeţi că aveţi în ele viaţa veşnică, dar 

tocmai ele dau mărturie despre mine şi voi nu vreţi să veniţi la 

mine pentru a avea viata!“ (Ioan 5, 39—40)" Nu îi mai rămâne 
decât să se numească pe sine propriul său martor. Nu o face de 
la început. Acceptă regula jocului, impusă de Lege. „Dacă dau 
mărturie despre mine, mărturia mea nu este adevărată. Altul este 

Cel care dă mărturie despre mine...“ (Ioan 5, 31) Dar va sfârşi 

prin a se număra pe El ca martor în disputa cu iudeii, spunând: 

„Chiar dacă dau eu mărturie despre mine, mărturia mea este 

adevărată, căci ştiu de unde vin si unde merg “ (loan 8, 14). ,, Eu 

sunt martor pentru mine. “ (Ioan 8, 18) Da, El este Martorul prin 
excelenţă. Sapte martori au fost invocati": Ioan Botezătorul, 
mulţimea, samariteanca, lucrările, Scripturile, Tatăl, Isus însuşi. 

Dar El este Martorul. Dacă Evanghelia după Ioan se construieşte 

ca un proces în jurul identităţii lui Isus, este pentru că El însuşi 

vine să dea mărturie. Vine să dea mărturie despre Dumnezeu. 
Evanghelia după Ioan este mărturia lui Isus. În fata lui Pilat, 

unde este infatisat ca acuzat, El afirmă: ,, Eu pentru aceasta m-am 

născut şi am venit în lume ca să dau mărturie despre adevăr“ 

(loan 18, 37). Este misiunea pe care a primit-o de la Dumnezeu, 

acela pe care îl numeşte adeseori ,, Cel care m-a trimis “18. Pilat îl 

întreabă: ,, Ce este adevărul? “. Si spunând acestea, a ieşit iar la 
iudei (loan 18, 38). Ce discurs filosofic ar fi putut da un răspuns 
la întrebarea lui Pilat? Isus a tăcut. Fără să mai pronunţe un alt 
cuvânt, El a acceptat condamnarea la moarte. Şi-a dat viaţa pentru 

16 Mărturia Scripturii este invocată şi în Ioan 2,17; 3,14; 6, 31-33; 7,39. 

7 Beutler subliniază cá cei şapte martori nu sunt pe picior de egalitate. Ei 
se reduc, în cele din urmă, la mărturia lui Isus şi a Tatălui, aşa cum se 
spune în marea pericopă a mărturiei din capitolul 8,12—20: „Hier wird 
endgültig deutlich, dass die Selbstoffenbarung Jesu durch nichts anderes 
als durch góttliche Offenbarung gestützt und bestátigt werden kann“ („Aici 
devine clar cá revelarea de sine a lui Isus nu se poate sprijini si nu poate 
fi confirmată de nimic altceva decât de revelaţia lui Dumnezeu“.) Beutler, 
Glaube und Zeugnis im Johannesevangelium, p. 17. 


Ín legáturá cu aceastá expresie, verbul pempein este utilizat de 24 de ori si 
apostellein de 17 ori. 

cei pe care i-a iubit. Pe cruce, îşi recunoştea misiunea împlinită. 
Isus a spus: „S-a împlinit“ şi... şi-a dat duhul (Ioan 19, 30). 

Evanghelia după loan este mărturia ucenicilor, în conti- 
nuitate cu mărturia lui Isus. Într-o manieră subtilă, timpul lui 
Isus se amestecă cu timpul ucenicilor Lui, în aşa fel încât nu 
mai ştii exact nici unde te afli, nici în ce timp”. În plin dialog cu 
Nicodim, Isus i se adresează cu formula la plural, spunând: ,, noi 
dăm mărturie despre ceea ce stim“. Ce înseamnă acest , noi“? 
Orbul din naştere, vindecat de Isus în ziua sabatului”, este adus 
să dea mărturie în fata iudeilor, ştiind că riscă să fie alungat din 
sinagogă. O asemenea situaţie nu a intervenit decât după moartea 
lui Isus. El însuşi vorbeşte despre aceasta în discursul de adio ca 
despre un eveniment viitor: ,, Veţi fi daţi afară din sinagogă. “ (cf. 
Ioan 16, 2) În ce timp se desfăşoară procesul orbului din naştere? 
Oare în timpul vieţii lui Isus din Nazaret? Sau după moartea şi 
învierea Lui? Grija preciziei temporale nu este grija evanghe- 
listului. Cristos a înviat. El este prezent în comunitatea ucenicilor 
Lui. Timpul vieţii lui Isus se amestecă într-un mod inseparabil cu 
timpul celor care dau mărturie despre El. ,, Tu ce spui despre cel 
care ţi-a deschis ochii? “ El a răspuns: ,, Este un profet. “ (Ioan 
9, 17) Aceasta este mărturia orbului din naştere. 


19 Această opinie este susținută şi de J.L. Martyn în History and Theology 
în the Fourth Gospel. Beutler comentează textul, spunând: „Er denkt 
sich das Evangelium im letzten Jahrzehnt des 1. Jahrhunderts in einer 
Stadt der Diaspora entstanden, in der eine starke, straff organisierte 
jüdische Gemeinde einer christlichen, eben der johanneischen Gemeinde 
gegenübersteht. Die Debatten, von denen wir in den Kapiteln 5 und 7-10 
hóren, spielen offenbar auf einer doppelten Bühne: in Jerusalem zwischen 
Jesus und den Juden seiner Zeit, und in der Stadt des vierten Evangelisten, 
ihrem Juden und Christenviertel“. („El consideră cá Evanghelia s-a născut 
la sfârşitul primului veac într-un oraş din diaspora unde o comunitate 
iudaică strictă şi bine organizată se opune comunităţii ioanice. Dezbaterile 
despre care se vorbeşte în capitolele 5 şi 7—10 se desfăşoară in mod evident 
pe o scenă dublă: în Ierusalim, între Isus şi iudei, şi în oraşul celei de-a 
patra Evanghelii, între iudei şi creştini“) Beutler J, Glaube und Zeugnis im 
Johannesevangelium, în Studien zu den Johanneischen Schriften, Stuttgart 
1998, pp. 9-19, p. 15. 

% Toan, capitolul 9. 

Am început să-mi imaginez o punere în scenă a Evangheliei 
după Ioan ca o punere în scenă a unui proces care continuă după 
moartea lui Isus. Actorii vor fi în cele două tabere care se opun: 
cei care Îl urmează pe Isus şi cei care ÎI contestă. Iar acest proces 
are în centru o singură întrebare, o întrebare simplă care conti- 
nuă să fie pusă şi astăzi. Două mii de ani după Cristos, fiecare 
dintre noi este confruntat cu ea: Cine este Isus din Nazaret? Un 
profet? Un blasfemator? Sau cu adevărat Fiul lui Dumnezeu şi 
Fiul Omului? Trebuie cu toţii să dăm răspunsul nostru. Este o 
întrebare de neocolit şi suntem puşi în faţa ei, la fel ca şi prima 
generaţie după Isus. Este un proces în plină desfăşurare. Trebuie 
pronunţată o judecată. O lectură teatrală a Evangheliei după loan 
ar trebui să fie o provocare pentru a răspunde la această întrebare: 
Cine este Isus din Nazaret? Dar dacă la început procesul fusese 
pentru mine doar o figură de stil, pe măsură ce am avansat în stu- 
diul textului Evangheliei, el s-a adeverit a fi mult mai real, mult 
mai ancorat în realitate decât credeam. 


Să treci de zidul fricii: 
actualitatea mărturiei în țările din Est 


Doream să realizez o reprezentare teatrală care să ţină cont 
atât de experiența primilor martori ai lui Cristos, cât şi de ceea ce 
au trăit oameni în secolul trecut. Dar care era experienţa contem- 
porană? La început nu am avut curajul să dau răspunsul. Încetul cu 
încetul, deveneam conştientă de importanţa mărturiei în prima co- 
munitate: iar această mărturie se confunda cu martiriul. Experienţa 
mărturiei-martiriu mai era oare actuală? 

Am avut nevoie de timp ca să dau răspunsul la întrebare. 
Am avut nevoie de timp ca să-mi dau seama care era motivul 
ce mă determina să realizez acest proiect. În vara anului 2001 
am reuşit, în sfârşit, să spun ceea ce era adânc ascuns în mine, 
să numesc lucrul de care îmi era încă frică. Timp de şase luni 
lucrasem la traducerea textului evanghelic şi încercasem să 
regăsesc parcursul vocilor „ascunse“ în text. Aceste şase luni de 
studiu asupra Evangheliei lui loan m-au determinat să descopăr 
ceea ce nu doream să mai ştiu: memoria martirilor din ţara mea. 

A fost un om trimis de Dum 
Constantin Cojocaru. Cor 


Este o amintire care se reconstituie, încetul cu încetul, despre oa- 
meni care trebuia să fie uitaţi, despre bărbaţi şi femei care au dat 
mărturie despre adevăr. Nu au fost decât câţiva, în mijlocul unui 
popor de 22 de milioane de suflete, terorizate de frică. Amintirile 
copilăriei mele: să trăieşti în frică şi izolare. Să simţi cum cei din 
jurul tău se ascund unii de alţii din lipsă de încredere, dominați de 
teamă, închişi în ei înşişi. Nimeni nu avea curajul să spună ade- 
vărul. Ajungeam, în sfârşit, să exprim suferinţa resimţită din cauza 
lipsei de adevăr. Ajungeam să-mi dau seama în ce închisoare 
am crescut, înconjurată de toţi cei care, din teamă, au acceptat 
minciuna. Ajungeam, de asemenea, să vorbesc despre martori ai 
credinţei, despre cei care au trăit martiriul sub regimul totalitar 
instalat în România după 1945. Erau bărbaţi şi femei despre care 
nu am auzit vorbindu-se decât după căderea comunismului. Dar 
ei sunt cei care au marcat secolul trecut, ei sunt cei care au dat o 
mărturie a speranţei într-o luptă aparent fără sfârşit şi fără spe- 
rantá împotriva unei puteri totalitare. La numai şase luni după 
ce am început studiul asupra textului Evangheliei lui loan şi 
la zece ani după căderea comunismului, ajungeam să exprim 
ceea ce simtisem. Si am fost nevoită să răspund: Da, experienţa 
márturiei-martiriu este încă o experienţă actuală. 

România 1989. Căderea comunismului. După 45 de ani de 
regim totalitar. 

Mă aflu în faţa Cuvântului Evangheliei, interpelată de acest 
Cuvânt şi de propria mea istorie. Încep să înţeleg ceea ce am trăit 
prin ceea ce retrăiesc citind Evanghelia. Ceea ce alţii au putut trăi 
dobândeşte sens prin acelaşi Cuvânt. 

În preajma mea îi aflu acum pe cei care au murit martiri. 
Sunt oameni pe care nu i-am cunoscut niciodată şi pe care îi simt 
acum vii în amintirea celorlalți. În timpul vieţii lor au fost daţi 
uitării în închisorile comuniste. Acum ceilalți îşi amintesc de ei 
ca de purtători de lumină. Îşi amintesc că aceştia au spus mereu: 
Nu vă fie teamă! 

Dar toţi ceilalţi, cei care au trăit în afara închisorilor, au trăit 
în teamă. Au trăit într-o închisoare cu mult mai infernală, căci 
nici un zid nu îi imprejmuia. Doar frica îi tinea închişi şi zidul ei 

era de nebiruit. Şi-au crescut, la rândul lor, copiii în aceeaşi tea- 
mă, în acel infern fără cuvinte unde nimic nu putea fi rostit nici 
cu încredere, nici cu dragoste. Cuvintele celor vii erau purtătoare 
de întuneric, lipsite de speranţă şi de viaţă. Dar până la urmă, 
glasul celor morţi în închisori, glasul ce trebuia redus la tăcere, 
acesta s-a făcut auzit. Şi a răsunat mai puternic decât glasul celor 
vii. Cei morti spuneau cu simplitate: Nu vă fie teamă! 

Într-o zi de 21 decembrie, în plină iarnă, o mână de tineri 
au avut curajul să sară peste invizibilul zid al fricii şi al tăcerii. 
Au ales libertatea cuvântului. Nu au fost numeroşi cei care au 
îndrăznit să strige „libertate“ şi au fost ucişi în plină noapte, în 
plină iarnă. Câţiva dintre ei. Dar a doua zi, vocea lor a continuat 
să se facă auzită, credinţa lor le-a deschis celorlalţi porţile închi- 
sori tăcerii. A doua zi au fost si mai prezenţi decât înainte. Pe 
zidurile oraşului au fost puse fotografii, locul în care au murit a 
fost însemnat cu flori şi cruci. Fotografii ale unor tineri surâză- 
tori. Stingându-se din viaţă, erau cu atât mai plini de viaţă. Şi ei 
păreau să spună, cu aceeaşi simplitate: Nu vă fie teamă! 

România nu e o ţară în care să fi existat o puternică mişcare 
de rezistenţă, cum a fost cazul în Polonia. Majoritatea oamenilor 
a tăcut, plecând capul sub apăsarea unui sistem totalitar. Acele 
voci, atât de rare, care au îndrăznit să spună adevărul erau repede 
reduse la tăcere. Au existat martiri: ei şi-au mărturisit credinţa, 
au rostit un cuvânt de adevăr împotriva unui sistem întemeiat 
pe minciună. Au murit. Împotriva celor care spuneau adevărul 
creştea ura, hrănită de teamă, de acea teamă fără limite care îi 
face pe oameni sclavi ai morţii. Când zidurile închisorii au căzut, 
oamenii au început să-şi aducă aminte de cei care spuneau: ,, Voi 
trăiţi în minciună“. Le-au ridicat monumente, cruci si flori, le-au 
publicat fotografiile pentru a păstra vie amintirea lor. Închisori au 
fost transformate în muzee, au fost adunate vestigii. Au fost cău- 
tate fişele de la securitate, atâtea date clasate despre cei care s-au 
stins. N-au fost întotdeauna regăsite. După atâta timp, oamenii au 
început să caute adevărul, acel adevăr care eliberează. Şi nu era 
decât un cuvânt simplu, puternic, dar atât de greu de urmat. Era 
de o inadmisibilă simplitate: Nu vă fie teamă! 


43 


Ceea ce m-a marcat atunci când am citit prima oară 
Evanghelia după loan a fost acea luptă incredibilă între un om 
care îşi asuma riscul unor gesturi şi cuvinte dătătoare de libertate 
şi toti ceilalţi, toţi aceia cărora le era teamă. Iar Cristos nu făcea 
decât să repete: Nu vă fie teamă! 

Împrejurul Lui, împotriva Lui se ridica un val de ură şi de 
furie. Împotriva Lui şi a adevărului pe care îl rostea se ridica tea- 
ma de a-şi trăi viaţa din plin, în adevărata libertate. Pe măsură ce 
povestea Evangheliei este istorisită, ura creşte împotriva Celui 
care le cere oamenilor să-şi schimbe felul de a trăi. Ura creşte şi 
oamenii ÎI condamnă pe Isus să moară pe cruce, fiindcă a îndrăz- 
nit să le spună că trăiesc în minciună, că nu cunosc adevărul şi că 
vor muri sclavi ai idolilor lor. Şi L-au urât pentru aceasta. 

Dar El nu făcea decât să le repete: ,, Nu vă fie teamă. Veţi cu- 
noaşte adevărul şi adevărul vă va face liberi“ (cf. loan 8, 32). 

Puţini L-au auzit în timpul vieţii Lui. Aproape toţi L-au pă- 
răsit. Câţiva şi-au amintit de cuvântul Lui, dar mult mai târziu. 

Mai târziu aveau să fie: Regretul. Remuscarea. Întrebări 
deranjante ce revin neîncetat. Cum de s-a putut ajunge la o 
asemenea ură, la trădare, la crimă? Cum de teama poate avea o 
asemenea putere asupra omului? 

Mai târziu: Poate fi şi eliberarea. Eliberare de teamă, de 
minciună şi de ură. Poate fi, în sfârşit, curajul de a lua cuvântul. 
Curajul de a da mărturie. Curajul de a avea încredere în acest 
cuvânt atât de greu de acceptat: Nu vă fie teamă! 

De-abia mai târziu poti înţelege ce s-a întâmplat. Când ai 
curajul să-ţi aduci aminte. Trecutul ilumineazá prezentul si pre- 
zentul iluminează trecutul. 

Printre cei din prima generaţie de după Isus unii au reuşit să 
facă această trecere dificilă: au trecut dincolo de zidurile fricii. 
Au luat cuvântul. Au dat mărturie despre adevăr. Petru a devenit 
unul dintre martorii privilegiați. Alţii L-au urât pe Cristos şi au 
fost printre cei care L-au condamnat la moarte. Au rămas închişi 
în convingerile lor. Alţii L-au părăsit, le-a fost frică: au rămas în- 
chisi în teama lor. Şi au fost şi cei care şi-au amintit cuvântul Lui, 
chiar dacă mult timp mai târziu. Au fost poate atinşi de mărturia 

lui Petru, a lui Stefan, a lui Iacob sau a altuia dintre ucenici... Au 
dorit să înţeleagă. Au ascultat o chemare care venea din adâncul 
fiinţei lor. Iar acest apel i-a facut să iasă din întunericul fricii si 
i-a condus spre lumina vieţii. 

Două mii de ani mai târziu, creştinii au trăit aceeaşi expe- 
rientá. În fata persecuțiilor, unii au dat mărturie despre adevăr. 
Altora le-a fost frică şi au tăcut. Alţii, sub stăpânirea puterii min- 
ciunii, au fost cuprinşi de ură împotriva celor care dădeau măr- 
turie despre lumină. Dar au existat şi oameni care şi-au schimbat 
viata, marcați de exemplul celor care au dat mărturie. Era ca şi 
cum procesul început o dată cu Cristos mai continuă încă. $i tre- 
buie şi acum să răspundem la aceeaşi întrebare: Cine este pentru 
noi Isus din Nazaret? 

Aceste două epoci, atât de îndepărtate în timp, sunt atât de 
apropiate în spirit. Legătura este curajul mărturiei în ciuda ame- 
nintárilor cu moartea, în ciuda închisorii. Este curajul de a depăşi 
frica. Strălucind ca o aură în jurul unora, acest curaj a reuşit să îi 
elibereze pe ceilalți. Şi a ajuns să mă elibereze şi pe mine. 

Preotul Matei Boilă spunea: „Noi nu atingem adevărata 
libertate decât atunci când nu mai trăim în teamă. Ştiţi, noi nu 
am fost mai curajoşi decât alţii, poate chiar mai puţin. Dar am 
deprins curajul Evangheliei, curajul credinţei: Nu vă fie teamă.” 
Matei Boilă a fost închis după 1948 din motive politice, nu din 
motive de credinţă. Pe vremea aceea era student. A rezistat co- 
munismului din raţiuni umane, politice. „Aveam speranța umană 
într-o societate liberă. Şi iată că lumea ne abandonase! Atunci am 
înţeles că nu puteam rezista comunismului, care avea o asemenea 
putere. lar majoritatea dintre noi abandonaserá speranţa într-o re- 
zistentá politică sau socială şi s-au lăsat în voia unei rezistenţe a 
credinţei. Am atins o libertate spirituală.“ Matei Boilă a fost in- 
fluentat în închisoare de întâlnirea cu un om extraordinar, monse- 
niorul Vladimir Ghika, prinţ convertit la catolicism şi consacrat 
preot la începutul secolului XX. A locuit la Paris, unde a trăit un 
adevărat apostolat în suburbia pariziană comunistă, la Villejuif, 


2 Mărturia părintelui Matei Boilă este redată de Didier Rance în cartea sa 
Un siecle de temoins, Ed. Le Sarment, 2000, p. 393. 

apoi s-a întors în România la începutul celui de-al II-lea război 
mondial. Nu a vrut să părăsească tara în ceasul în care comunis- 
mul a preluat puterea, ştiind că îşi riscă libertatea şi poate chiar 
viata. Închis la vârsta de 80 de ani, monseniorul Ghika se simţea 
liber şi iradia pacea în celula închisorii. Matei Boilă povesteşte: 
„Într-o zi, l-am întrebat: «Ce credeţi? Când ne vor elibera?» Dar, 
în loc să răspundă sau măcar să se gândească la întrebare, el m-a 
privit. În mod evident nu înţelegea sensul întrebării mele. Şi deo- 
dată, am înţeles şi eu că întrebarea mea nu avea rost, că era absurdă 
pentru el. Pentru el, zidurile închisorii nu existau. Nu trebuia să se 
întrebe când va fi eliberat, el era liber. Şi în clipa aceea, fără nici 
un cuvânt, monseniorul Ghika a început să râdă uşor, privindu-mă. 
Íntelesese că am înţeles.“ O simplă întâlnire. Ea a schimbat 
viaţa lui Matei Boilă. Rezistenţa credinţei a dat roade. După 45 
de ani de comunism, a adus libertatea politică în România, la 
fel ca şi în celelalte ţări ale Europei de Est. Însă, în primul rând, 
darul primit de Matei Boilă prin întâlnirea cu monseniorul Ghika 
a fost libertatea interioară. 

Ce aş putea spune? Da, există acum libertatea politică în 
România. Ajung să povestesc lucrurile cele mai banale. Mi-am 
petrecut trei ani în Franţa pentru studii. Dar este destul de in- 
credibil să ajungi să trăieşti trei ani în Franţa după ce ai copilărit 
într-o închisoare: închisoarea unei ţări întregi, o ţară pierdută în 
Estul Europei. Este un dar. lar după toată tensiunea pe care am 
trăit-o în copilărie, darul cel mai mare a fost să fiu eliberată de sub 
stăpânirea fricii. Important a fost să trăiesc o întâlnire, o întâlnire 
simplă, aşa cum fiecare o poate trai în viata: întâlnirea cu un om 
care are încredere în noi, care ne iubeşte, care ne dă puterea să ne 
depăşim teama şi lipsurile. Fiecare a avut o asemenea întâlnire în 
viata sau trebuie să spere cá o poate avea. lar această întâlnire m-a 
făcut să resimt prezenţa lui Cristos în viaţa mea, pentru că omul 
pe care l-am întâlnit era doar unul dintre martorii Lui. 

Am făcut studii de teatru. Poate din acest motiv textul evan- 
ghelic m-a frapat într-un mod deosebit. Am fost marcată de puterea 


? Didier Rance, Un siécle de témoins, Ed. Le Sarment, 2000, p. 322. 

cuvintelor de a spune esentialul, de a sugera cu precizie şi cu o 
forță incredibilă lucrurile trăite, oamenii, întâlnirile. Evanghelia 
este, în esenţă, povestea diferitelor întâlniri cu un om. Un om 
diferit de alţii, un om cu o mare putere de a iubi oamenii. Era 
cineva cu un dar deosebit: îi determina pe cei pe care îi întâlnea 
să-şi trăiască viaţa din plin. Cei care L-au întâlnit au dat mărturie 
că El era Fiul lui Dumnezeu. Fiecare dintre noi poate deveni pri- 
zonier o dată în viata: din cauza unui trecut care îi scapă de sub 
control sau care îl depăşeşte — a fost cazul meu, poate. Poţi deveni 
prizonier în diferite moduri. Dar e important să ştii că niciodată 
nu poti fi cu adevărat închis. Nu există nici un zid care să nu poată 
fi trecut, nici o poartă care să nu se deschidă. Zidurile cele mai 
înalte, porţile cele mai bine închise sunt cele ale propriei noastre 
frici. Ea trebuie învinsă mai întâi. Evanghelia după loan exprimă 
pentru mine cu prisosinta această trecere de la moarte la viata, de 
la întuneric la lumină. Ea exprimă cu putere depăşirea fricii. Dar 
mai întâi trebuie dusă o luptă. Există o teamă îngrozitoare, care 
creşte şi se transformă în ură. lar ea se lasă cu greu învinsă. 

Am început prin a spune că Evanghelia după loan este un 
proces în plină desfăşurare. Recitind viaţa lui Cristos la lumina 
evenimentului pascal, ucenicii înşişi devin martori într-un proces 
care continuă. Evanghelia se poate defini ca un proces, datorită 
vocabularului juridic pe care îl foloseşte. Există o acumulare de 
martori şi de mărturii. Dar Evanghelia este un proces şi în alt sens 
al cuvântului. Este procesul de transformare a omului prin întâl- 
nirea cu Cristos. Este o eliberare datorită Cuvântului vieții. 


Evanghelia după loan: de la întâlnirea 
cu Cristos la mărturia ucenicilor 


Evanghelia începe printr-o serie de întâlniri cu Cristos (ca- 
pitolele 1 până la 4). Continuă cu confruntarea dintre Cristos 
şi iudeii care i se opun (capitolele 7 până la 10). La început, 
este întâlnirea cu loan Botezătorul, apoi cea cu ucenicii, care 
sunt martori ai semnului înfăptuit la nunta din Cana. Apoi, la 
Ierusalim, urmează întâlnirea cu Nicodim, care vine să-L caute 

în timpul nopţii. În drum spre Galileea, aproape de oraşul Sihar, 
Isus o întâlneşte pe femeia samariteană. Întors la Cana, un ofiţer 
vine să-i ceară să-i vindece fiul aflat pe moarte. Un al doilea semn, 
înfăptuit de Isus. Istorisirea ajunge la o cotitură o dată cu povestea 
vindecării paraliticului de la piscina din Bethzatha (Ioan 5,1—16). 
Acesta este un om, de treizeci şi opt de ani infirm (cf. Ioan 5, 5). 
Acest om a fost făcut sănătos. (cf. loan 5, 9). Acest om a mers 
să le spună iudeilor că Isus este Cel care l-a făcut sănătos (Ioan 
5, 15). Tripla menționare a omului structurează pericopa în jurul 
evenimentului central al vindecării. Întâlnirea creează impresia 
unui final fericit: omul anunţă vindecarea! Însă contextul în care 
e plasată acţiunea este conflictual. A fost o sărbătoare a iudeilor 
şi Isus a urcat la Ierusalim (loan 5, 1) ni se spune în primul verset. 
La sfârşit, aflăm: de aceea iudeii îl prigoneau pe Isus: pentru că 
făcea acestea în ziua sabatului (loan 5, 16). Două precizări de 
timp care plasează semnul lui Isus în context şi îi prezintă pe cei 
cu care intră în conflict: iudeii. Este o sărbătoare a iudeilor (vs 1), 
şi de aceea iudeii (vs 16) îl urmăreau pe Isus. 

Istorisirea începe prin descrierea spaţiului. Prima imagine 
este cea a mulțimii de bolnavi, în mijlocul cărora povestitorul 
identifică un om: de treizeci şi opt de ani infirm. Pericopa nu 
începe întâmplător aşa şi nu este doar o figură de stil asemeni 
unui zoom de cinema.” Vom regăsi încă o dată, în versetul 13, 
descrierea locului în care se desfăşoară acţiunea. Atât pe om, cât 
şi pe Isus îi descoperim în mijlocul mulțimii. Sub porţile piscinei 
zăceau o mulțime de infirmi, ni se spune în versetul al 3-lea, îna- 
inte de a ni se vorbi despre paralitic. Aici, Isus îl găseşte pe acela 
care avea nevoie de El. Prezenţa atâtor bolnavi subliniază parcă 
mai tare capacitatea Lui de a-l recunoaşte pe acel unic bolnav. 
Era mulţime mare în acel loc, ni se spune din nou în versetul al 
13-lea, şi în mijlocul acestei mulţimi Isus dispare. Omul nu mai 
ştie unde s-a dus Isus. Dacă în mijlocul mulţimii, Isus vede omul, 
de treizeci şi opt de ani infirm, şi ştie că mult timp a trecut (vs 6) 


3 Cf. Léon-Dufour, Lecture de I 'Evangile selon Jean II, Ed. du Seuil, Paris, 
1990, p. 27. 

este pentru că Isus cunoaşte omul. Dar omul nici măcar nu ştie cine 
l-a vindecat? (cf. Ioan 5, 13). Oare e doar din cauza mulţimii? 

Cum vom descoperi curând, situarea paraliticului în mij- 
locul mulţimii nu face decât să-i sublinieze singurătatea. Stă 
acolo, privind de mult cum alţii sunt vindecati, fără speranţa de a 
redeveni şi el sănătos. Stă acolo, suferind nu numai de boala care 
îl împiedică să meargă. Stă acolo, singur în mijlocul mulţimii: 
abandonat, condamnat de ceilalți. Pentru că nu are om care să-l 
ajute”. Acesta e răspunsul pe care bolnavul îl dă lui Isus când 
este întrebat dacă vrea să fie vindecat. Nu răspunde „da“. Îşi stri- 
gă disperarea, lipsa de încredere. Nici măcar nu se gândeşte să 
ceară ajutorul acestui străin pe care-l întâlneşte. Este inutil. ,, Nu 
am om“. Dar in fata lui este Omul. Omul care îl poate ajuta nu 
să se arunce în piscină, ci să redevină sănătos, în trup şi în suflet. 
Nu-L cunoaşte. Nici măcar nu presupune cine ar putea fi. Iudeii il 
vor întreba mai târziu (cf. loan 5, 12). El nu va şti ce să răspundă. 
Dar tocmai omul, pe care bolnavul crede că nu-l are, este pus în 
paralel cu omul pe care bolnavul nu-L cunoaşte: este acelaşi om. 
Stă în faţa lui. Şi îl va face sănătos. 

Isus i-a spus: ,,/a-fi patul şi umblă. Si îndată omul s-a făcut 
sănătos şi-a luat patul şi a început să umble.“ (loan 5, 8—9) 
Afirmarea vindecării este precedată de cuvântul lui Isus. Ea este 
urmată de gestul paraliticului care împlineşte cuvântul. Îşi ia patul 
şi umblă: cuvânt şi gest îşi răspund, aşezate în chiasm în jurul 
semnului împlinit de Isus. 


? Nu se poate vorbi cu adevărat de o structură în chiasm, deoarece evanghelistul 
foloseşte cuvinte diferite. Dacă ar fi creat un chiasm, ar fi dat impresia că 
naraţiunea se termină la vs 13, ceea ce nu este cazul. Dar intervenţia „vocii 
off“ a naratorului pune în antiteză, printr-un joc de similitudini şi contraste, 
Isus şi omul. 

„Pour la lecture symbolique du récit, il importe de retenir ce que le texte dit: 
une impuissance et un isolement invincible. Gisant et coupé d'autrui, cet 
homme n'est-il pas exclu de la vie? Sa désespérance (Je n 'ai pas d 'homme) 
contraste avec la présence à ses cótés de Jésus qu'il ignore“ („Pentru lectura 
simbolică a naraţiunii, este important să reținem ceea ce spune textul: o 
neputinţă şi o izolare de neînvins. Zăcând şi izolat de ceilalți, omul nu este 
exclus din viata? Disperarea lui contrastează cu prezenţa lui Isus lângă el, 
prezenţă pe care nu o cunoaşte.) Leon-Dufour, op. cit., p. 28. 

Izolarea tragică a omului la început se transformă în singu- 
larizare a omului după vindecare. Pentru cá paraliticul este sin- 
gurul pe care Isus îl vindecă. Și era sabatul în ziua aceea. (loan 
5, 9b). Precizarea apare ca element-surpriză” care introduce şi 
încheie cea de-a doua parte a pericopei?. Deodată, vindecarea 
este plasată într-un alt cadru: cel al Legii. Apar iudeii. Omul vin- 
decat se regăseşte singur în fata lor şi trebuie să răspundă acuzati- 
ei de a fi încălcat Legea: nu îi este permis să-şi ducă patul în ziua 
sabatului (cf. Ioan 5, 10). Omul se apără spunând: Cel care m-a 
vindecat, el mi-a spus: ,,la-ti patul şi umblă“. (5, 11) Acuzatia 
alunecă astfel de la omul vindecat la cel care l-a însănătoşit. Un 
prim dialog între paralitic şi iudei precede o nouă întâlnire dintre 
el şi Isus, de data asta la Templu. Apoi, imediat, omul a mers să 
le vestească iudeilor că Isus este cel care l-a făcut sănătos. Si de 
aceea iudeii îl prigoneau pe Isus pentru că făcea acestea în zi de 
sabat. (loan 5, 15-16) 

Ce se întâmplă cu paraliticul? Care este rolul sáu? Exegetii 
au păreri diferite privitoare la atitudinea omului însănătoşit. Este 
pe cale să-l acuze pe Isus, spun unii”. Cum altfel poate fi expli- 
cat felul în care omul se justifică în faţa autorităţilor, când este 
întrebat de ce îşi duce patul în ziua de sabat? Dă impresia că se 


% „By withholding this information and supplying it just at this point, the 


narrator forces the reader to review the healing from a new perspective, 
which catches the reader by surprise“ („Amânând dezvăluirea acestei 
informaţii până in acest moment, naratorul îl obligă pe cititor să privească 
însănătoşirea dintr-o nouă perspectivă, surprinzătoare.) Culpepper, 
Anatomy of the fourth Gospel, Fortress Press, p. 149. 

Majoritatea exegetilor împart textul în trei întâlniri, precedate de o introducere 
(vs. 1 la 4); prima întâlnire dintre Isus si paralitic (vs. 5 la 9a); întâlnirea 
paraliticului cu iudeii (vs. 9b la 13) şi a doua întâlnire cu Isus (vs. 14 
la 15). (Cf. Th. Brodie The Gospel According to John, Oxford Universtity 
Press, 1993, p. 234; Leon Dufour, X. op. cit., pp 24-29). Schnackenburg tine 
cont de naratiunea vindecárii (vs. 5 la 9b) si de consecintele ei (vs. 9c la 15). 
Este poziţia apărată de Jeffrey L. Stanley, in Stumbling în the dark, reaching 
for the light: reading character in John 5 and 9, Semeia 53, 1991, pp 55-80. 
Culpepper afirmă despre paralitic: „he is ready to blame the violation of 
the sabath on his benefactor“ („este gata să arunce vina încălcării sabatului 
asupra binefăcătorului sau“) in Anatomy of the fourth Gospel, p.138. 

disculpă, aruncă vina asupra altuia. Şi imediat ce află numele ce- 
lui care l-a vindecat, merge să-l spună celor care îl acuză. 

Dar alti exegeti consideră că este o mărturie pentru vinde- 
carea lui”. El recunoaşte în fata judecătorilor puterea lui Isus. 
Se supune autorităţii Lui, o autoritate mai mare decât aceea a 
Legii". Cei care iau apărarea paraliticului se sprijină şi pe folo- 
sirea repetată a termenului hygies*'. Acesta semnifică mult mai 
mult decât a fi vindecat fizic. Omul a redevenit „întreg“. Se poate 
chiar înţelege că i-au fost iertate păcatele. Isus însuşi îi spune: 
„Te-ai făcut sánátos/intreg ““?. După cea de-a doua întâlnire cu 


Isus, când omul merge să dea de ştire iudeilor numele celui care 


l-a vindecat, cuvântul grec folosit este „aneggeilen/a vesti “3. 


Omul a mers să ducă vestea cea bună. Ceilalţi nu au ştiut să 
vadă. Ceilalţi nu au înţeles. Omul le-a spus că „Isus este cel 
care l-a făcut sănătos. “ (Ioan 5, 15). Fraza se termină cu acest 
cuvânt „sănătos/întreg“, care contine o dimensiune pozitivă“. 


2 Această părere este susținută de Lytta Basset, în La culpabilité — paralysie 


du coeur, Études théologiques et religieuses, Montpellier, 1996, vol. 71/3, 
pp. 331-345; John Christopher Thomas, Stop sinning lest something worse 
come upon you: The man at the pool in John 5, JSNT 59, Sheffield Academic 
Press, 1995, pp. 3-20. 

În favoarea acestei interpretări, Thomas îl citează (op. cit., p.13) pe Lindars: 
„Rather in the style of rabbinic disputation, the healed man sets against the 
halakic rule of verse 10 the ruling of another authority, Jesus Himself“. („În 
stilul disputelor rabinice, omul însănătoşit opune regulii halahice din versetul 
10 o autoritate mai mare, a lui Isus insugi.^) John Lindars, op. cit., p. 216. 
Thomas insistă asupra faptului cá în cele şase dáti in care cuvântul este folosit 
în Evanghelie, apare de fiecare dată în relaţie cu paraliticul. De cinci ori el apare 
în această pericopă, Ioan 5, 6-15 (1: întrebarea lui Isus la vs. 6; 2: constatarea 
naratorului vs. 9; 3: afirmaţia omului vs. 11; 4: Isus se face cunoscut vs. 14; 5: 
omul le raportează iudeilor vs. 15). Thomas, op. cit., p. 10. 

„Isus a întrebat dacă vrea să fie întreg, nu insánátosit: ,, hygies “ nu ,,jaomai " 
sau ,, therapeuó “. Thomas, op. cit., note 34, p. 10. 

Thomas incearcá sá sustiná aceastá tezá, bazándu-se pe faptul cá Ioan 
utilizează cuvântul grecesc ,,aneggeilen“. Acest cuvânt are o valoare 
pozitivă când este folosit în Evanghelie. Lytta Basset vede în acţiunea de a 
„anunţa“ o dovadă lămurită a deplinei vindecări a omului. 

Cf. Lytta Basset. Ea se bazează pe loan Gură de Aur, care sustine aceeaşi 
pozitie in Omilii despre Ioan 38.2. Cf. Léon-Dufour, op. cit., p.33; Th. Brodie, 
op.cit., p. 238. 

„Omul a mers să le vesteasca iudeilor“ — accentul este pus 
asupra faptului că iudeii ar fi trebuit să recunoască prezenţa lui 
Dumnezeu, deoarece ea le fusese anunţată. Dar omul ştia el ce 
face? Intelegea cu adevărat ce spune? 

Cuvântul , hygies “ poate fi utilizat în două sensuri, aşa cum 
este şi cazul cuvântului ,, anóthen “, folosit în dialogul dintre Isus 
şi Nicodim. Acolo Isus vrea să spună ceva, Nicodim înţelege alt- 
ceva. Isus vorbeşte despre naşterea „de sus“ (loan 3, 3), Nicodim 
înțelege că omul trebuie să se nască „a doua oară“ (Ioan 3, 4). 
Nu e oare posibil ca, aici, paraliticul să facă o confuzie similară 
între sensurile cuvântului ,, hygies ", a redeveni întreg sufleteste 
şi a fi vindecat fizic? Nici nu stia cine l-a vindecat“. Dacă nu-L 
cunoaşte pe Isus, poate el să-L desemneze cu buná-stiintá ca fiind 
Cel care l-a vindecat, Cel care l-a mântuit? El repetă cuvintele 
lui Isus şi spune adevărul. Dar poate nu conştientizează întregul 
conţinut al cuvintelor pe care le rosteste*’. 

Isus se apropie de el. ÎI întâlneşte încă o dată în Templu. Îi 
vorbeşte despre vindecarea lui. Îi spune: , Te-ai făcut sănătos ". 
Si adaugă: „nu mai păcătui“ (cf. loan 5, 14). Există o mare 
contradicţie în afirmaţia lui Isus. „Nu mai pácátui": este un 
imperativ prezent, durativ*. Omul se află în stare de păcat în 
clipa în care Isus îi vorbeşte.* Ce înseamnă atunci: „te-ai făcut 
sănătos/întreg “? Se poate cu adevărat înţelege cá au fost iertate 
păcatele omului? Cum se poate ieşi din acest puzzle de cuvinte, 


din această contradicţie care nu are un singur răspuns? 
5 Cf. Thomas, op. cit., p. 10. 

Stanley sustine aceeaşi poziţie în articolul sáu publicat in Semeia 53, 1991, 
p. 55-80. 

7 Este şi cazul lui Caiafa, cf. Ioan 11, 50-52. 

38 | Meketi hamartane “— să interzici ceva ce omul înfăptuieşte. cf. AT Robertson, 
Grammar of the Greek New Testament, Hodder $ Stutton, NY, 1919 p. 890. 
Stanley constatá cá aoristul ar putea insemna si sá nu mai inceapá sá 
păcătuiască. „But the present imperative would imply that the man is still 
living in sin and thus perhaps that the initial healing was not related with 
any forgiveness of sins. Comp Luke 8:49“, (,,Dar prezentul imperativ ar 
implica faptul cá omul trăieşte încă în păcat şi prima vindecare poate nu a 
avut legătură cu iertarea pacatelor.“) Stanley, op. cit., nota 31, p. 73. 

Cel care povesteşte priveşte această întâmplare de departe, 
în lumina evenimentului pascal. Afirmând că omul a mers să le 
dezvăluie iudeilor identitatea lui Isus, acţiunea omului — o trădare 
făcută poate din teamă, dintr-o slăbiciune umană, prea umană — 
devine, printr-un joc de cuvinte, tocmai vestirea singurei lucrări 
înfăptuite de Isus: mântuirea omului. În capitolul şapte, în plină 
dispută cu iudeii, Isus reia aceeaşi temă şi spune: ,,O singură 
lucrare am facut şi toţi và mirati... Mă urâţi pentru că am făcut 
sănătos un om în ziua sabatului. “ (cf. loan 7, 21.23)? ,,O singură 
lucrare“: potrivit succesiunii narative, afirmaţia din capitolul 
şapte face trimitere la vindecarea paraliticului. Dar în Evanghelia 
după Ioan, de fiecare data când cuvântul „lucrare“! este folosit 
la singular, el trimite la evenimentul crucii. Prin această unică 
lucrare Isus l-a mántuit pe om. Celelalte lucrări împlinite de EI 
în timpul vieţii nu au valoare decât în raport cu această unică 
„lucrare“. Prin cruce, Isus vindecă omul. Pe toti, fără excepţie. 
Pe cruce, El se arată asa cum Îl vede Ioan Botezătorul: Mielul lui 
Dumnezeu care ia asupra sa pácatele lumii. Nu existá om cáruia 
să nu-i fi iertat păcatele. Nu există om pe care să nu-l fi iubit 
într-atât încât să nu-şi dea viaţa pentru el, pentru a-l salva. Pentru 
a-l vindeca de ură, de izolare, de lipsă de încredere. Pentru a-l 
vindeca de acea teamă care l-a determinat pe Adam să se ascundă 
departe de faţa lui Dumnezeu. Dacă boala este o manifestare vizi- 
bilă în corp a bolii sufleteşti, atunci vindecarea fizică devenea 
manifestarea exterioară a acestei vindecări totale oferite de Isus. 
Păcatul omului era iertat. ,,O singură lucrare am facut, pentru 
aceasta mă urâţi. “ 


4 Comentând menţionarea sabatului în capitolul 5, Léon-Dufour afirmă „Jesus 
situera le miracle de Béthesda dans le contexte de l'agir divin qui conduit 
la création à son ultime achévement. Le jour auquel se refere indirectement 
l'évangéliste est donc le vrai sabbat, celui où culmine l'oeuvre de Dieu par 
son fils“. („Isus va situa miracolul de la Bethesda în contextul acţiunii divine 
care duce creatia la implinire. Ziua la care se referá indirect evanghelistul 
este adeváratul sabat, cel in care lucrarea lui Dumnezeu culmineazá prin Fiul 
sáu.^) Léon-Dufour, op. cit., pp. 30-31. 

Braun analizează folosirea singularului şi a pluralului în articolul sáu La 
réduction du pluriel au singulier dans l'évangile de Jean et la premiere 
lettre de Jean, NTS 24, pp. 40—67. 


4l 


53 


Evanghelistul suprapune în capitolul şapte ,, lucrarea “ crucii 
unei „lucrări“ anume, o vindecare făcută în timpul sabatului. 
Este o alegere deliberată. Acest om, paraliticul, este cel cu care 
începe drumul crucii. lar acest om devine reprezentantul simbolic 
al întregii umanitáti. E un om bolnav. Isus va merge până la capăt 
pentru a-l vindeca. Până la cruce. În clipa în care evenimentele 
se desfăşoară, paraliticul probabil l-a trădat, chiar dacă nimic 
din ceea ce spune nu se poate cu adevărat transforma într-o acu- 
zatie. Repetând cuvintele lui Isus, el nu poate decât să vesteascá 
adevărul şi acest adevăr nu poate fi decât vestea cea bună. Isus 
vindecă. Dar nu înţelege, nici bolnavul, nici cei cărora li se adre- 
sează. Sensul cuvintelor se ascunde după cuvinte cu dublu sens, 
şi trebuie să ai credinţă ca să le înţelegi. Omul merge să anunţe 
iudeilor identitatea lui Isus, determinat probabil de teamă, de lipsa 
de încredere, de o singurătate care încă îl mai sfâşie. S-a regăsit 
singur în faţa judecătorilor şi nu a avut puterea să facă altfel. Isus 
acceptă să ia locul omului în acest proces. La urma urmei, omul 
şi-a purtat patul şi a umblat, ascultând cuvântul pe care El l-a spus. 
Vindecarea l-a izolat pe om mai tare decât boala. L-a adus în faţa 
iudeilor care îl acuză. Isus acceptă să fie judecat în locul omului. 
Până la capăt. Până la cruce. 

După evenimentul pascal, ucenicii au putut privi altfel acel 
eveniment. „O singură lucrare am făcut“, spunea Isus. Da, a 
înfăptuit o singură lucrare. L-a vindecat pe om în ziua sabatului. 
l-a spus să se ridice, să-şi ia patul şi să umble. L-a ridicat, l-a 
pus în mişcare, i-a dat puterea să vesteascá*?. Vindecându-l pe 
paralitic, Isus a înfăptuit un semn care vesteşte Semnul, singurul, 
prin care Dumnezeu se revela omului: Crucea. Omul nu i-a în- 
teles cuvintele. Doar după aceea, ucenicii şi-au adus aminte şi au 
înţeles. Ucenicii au înţeles de asemenea, după aceea, că cel care 
este vindecat de Isus trebuie să-şi asume condiția de om ridicat în 
picioare, de om care vede. Şi nu este uşor. Vindecarea îl izolează, 
îl pune în contradicţie cu ceilalți. Este şi cazul orbului din naştere. 
El, în comparaţie cu paraliticul, va şti să-şi asume condiţia. El va 
da mărturie pentru Isus cu riscul de a fi exclus din comunitate, cu 
? Cf. Lytta Basset, op.cit. 

riscul condamnării. Există un frumos paralelism între cele două 
situaţii. Dar există şi contraste. lar acestea marchează, probabil, 
trecerea de la o epocă la alta: de la timpul vieţii lui Isus la tim- 
pul Duhului. Înainte de ceasul crucii, omul nu avea puterea să 
înfăptuiască nimic. Nu putea da mărturie. De departe, de foarte 
departe îmi revin în minte cuvintele spuse de Isus lui Petru: ,, Nu 
má poti urma acum, dar mă vei urma mai târziu. “ (Ioan 13, 36) 

Slava crucii” va ridica omul cu adevărat. Vindecarea parali- 
ticului nu a fost decât un semn“: vestea lucrarea înfăptuită de 
Cristos, rămânând exemplară pentru condiția umană, pentru 
slăbiciunea omului, pentru incapacitatea lui de a înţelege, pentru 
teama şi izolarea în care trăieşte şi pe care nu o poate depăşi de 
unul singur. Semnul povestit în capitolul cinci arată, pe deplin, 
slăbiciunea omului care îşi reneagă Mântuitorul. Toţi vor trece 
prin asta, apostolii şi mai ales Petru, în noaptea în care Isus a 
fost arestat. E minunat însă faptul că nici o condamnare, nici o 
judecată nu este pronunţată asupra paraliticului. Faptul că omul 
nu este capabil să-şi accepte eliberarea, că îi este frică şi este 
măcinat de lipsă de încredere face ca iubirea lui Cristos să se 
manifeste într-un mod dramatic. Va muri singur, pe cruce, părăsit 
de oameni, părăsit de prieteni. Petru însuşi a cunoscut frica, Petru 
însuşi L-a trădat. După Paste, el s-a întâlnit din nou fata în fata 
cu Cristos. Nu era în fata unui judecător care-l condamna, ci în 
fata unui om care-l iubise într-atât, încât să-şi dea viaţa pentru el. 
Murind pe cruce, Isus şi-a dat Duhul, Tatălui. Şi-a dat Duhul de 
iubire, pentru ca ucenicii să-L primească ei înşişi de la Tatăl. Şi 
pentru ca ei să rămână în iubire. Cristos le-a spus: ,, Dumnezeu nu 


5 Cf Hans Urs von Balthasar, La Gloire et la croix. 

^ „Les signes mènent tout droit à la croix, d'abord en tant qu'ils sont, pour une 
bonne part, à la source du complot contre Jésus, ensuite et surtout parce que 
leur incapacité de mener jusqu'à la foi appelle la plénitude de la révélation 
pascale, comme la condition de leur réception en tant que «signes», c'est- 
à-dire, manifestations de la gloire au service de la foi des disciples", 
(„Semnele conduc la cruce, in primul rând pentru cá se află, în cea mai 
mare parte, la sursa complotului împotriva lui Isus, iar apoi — şi mai ales, 
— pentru că incapacitatea lor de a conduce la credinţă cheamă plenitudinea 
revelatiei pascale, ca pe o condiţie a înţelegerii lor ca «semne».^) Yves- 
Marie Blanchard, Des signes pour croire, Ed. du Cerf, 1995, p. 95. 


55 


L-a trimis pe Fiul în lume ca să judece lumea, ci pentru ca lumea 
să fie mântuită prin El.“ (Ioan 3, 17) Când omul va spune „da“ 
acestei iubiri pe care o întâlneşte, nu mai are înaintea lui decât un 
singur drum. Este calea lui Cristos. Când omul va spune „da“, el 
se va regăsi în aceleaşi situaţii ca şi Cristos. Se va regăsi în faţa 
acestei mulțimi de bolnavi, de oameni care zac. Se va afla în faţa 
omului căruia îi este frică. În faţa celui căruia va trebui să-i spună 
„Ai fost vindecat“, şi care nu va înţelege imediat acest cuvânt. 
Nu-şi va putea asuma imediat condiţia lui de om liber. Urmându-L 
pe Cristos, cei care vor da mărturie de iubirea Lui vor merge pe 
acelaşi drum, cu speranţa ca fiecare să fie vindecat aşa cum ei 
înşişi au fost vindecati. Si vor fi puşi în situaţia de a-şi da viaţa 
pentru cei infirmi. 

Capitolul cinci este un punct de cotitură în Evanghelia după 
Ioan. Textul începe cu o serie de întâlniri. După vindecarea para- 
liticului la piscina din Bethzatha, el se transformă într-un proces 
purtat de autorităţi împotriva lui Isus (în mod special capitolele 
de la 7 la 10). Povestea vindecării marchează o schimbare în con- 
structia dramatică de ansamblu. Conflictul se declanşează aici“. 
Dar tot aici este şi un moment important pentru cel care poves- 
teşte, ca şi pentru cel care ascultă. Povestirea îl provoacă să facă o 
alegere: va merge în urma lui Cristos sau nu? ÎI va părăsi sau nu? 

Evanghelistul situează semnul inmultirii pâinilor şi cuvântul 
lui Isus despre pâinea vieţii imediat după capitolul cinci. Dar dacă 
firul povestirii, reluat în capitolul şapte, pare să fie întrerupt“, 
drumul către mărturie se construieşte pas cu pas. Cei care au fost 
de la început alături de Cristos încep să-şi aducă aminte. Au trăit 
o întâlnire. La un moment dat, în viaţa lor. Au resimţit prezenţa 
lui Cristos. Amintirea primei dáti, acelei întâlniri emotionante, va 
rămâne mereu o lumină pe calea vieţii lor. Dar nu era îndeajuns. 
Îşi aduc aminte şi ajung la acest episod: vindecarea paraliticului. 
Se pot recunoaşte în omul bolnav pe care Cristos l-a vindecat. 
Vor citi ei povestea paraliticului doar ca pe o întâmplare din trecut, 
când un om l-a trădat pe Isus din frică? Şi ei sunt asemeni lui. 


55 Cf. Culpepper, Anatomy of the fourth Gospel. 
^' Unii exegeti plasează capitolul cinci după şase (Bultmann). 

Vor citi în această istorie un semn care vesteşte Semnul Crucii? 
Cu toții se pot regăsi în omul mântuit prin crucea lui Cristos, 
care are de dat mărturie. lar acum au de făcut o alegere. Fiecare 
dintre cei vindecati va simţi şi apăsarea vindecării. Fiecare e 
singur, în mijlocul unei mulțimi bolnave, în mijlocul unui deşert 
unde domneşte moartea. Ce vor face? Multora le e frică. Pleacă. 
Dar alţii îşi aduc aminte de întrebarea Domnului: ,, Si voi vreți să 
plecaţi? “ (cf. loan 6, 67). Au trăit o întâlnire. Au auzit un cuvânt 
care eliberează. Vor da mărturie? 

Íntálnire-cuvánt care eliberează—mărturie: este mişcarea 
pe care o reîntâlnim în fiecare episod, chiar şi în acela al vinde- 
cării paraliticului. Dar, înainte de ceasul crucii, omul nu putea 
cu adevărat să vestească, nici să dea mărturie. Doar după aceea. 
Evanghelia reia această mişcare — întâlnire, cuvânt care elibe- 
rează, mărturie — în ansamblul construcției primei părți. Este 
ceasul în care ucenicii îşi aduc aminte. Este ceasul trecerii de la 
întâlnire la mărturie. La început, există amintirea întâlnirii. La 
sfârşit, discursul de mărturie asupra identităţii lui Isus. În centru, 
regăsim întrebarea pe care Isus o adresează ucenicilor: ,, Vrefi si 
voi să plecaţi? " Simon Petru i-a răspuns: „La cine să mergem 
Doamne? Tu ai cuvintele vieții veşnice“. (Ioan 6, 67—68) 

Cel care povesteşte Evanghelia, ca şi cel care o ascultă după 
Paşte, trebuie să dea un răspuns la această întrebare. Dacă rămân, 
continuarea le e cunoscută. Vor avea de înfruntat acuzaţii, vor 
retrăi în viaţa lor procesul „exemplar“ al lui Cristos. Dacă rămân, 
vor deveni ei înşişi martori în urma Martorului Adevărului, Fiul 
Tatălui, aşa cum sugerează Evanghelia după loan. Lunga con- 
fruntare dintre Isus şi acuzatori (capitolele 7 până la 10) este 
întreruptă de episodul vindecării orbului din naştere urmărit de 
iudei. Timpul procesului lui Isus se intersectează cu cel al uceni- 
cilor. Este o dovadă a faptului că unii au rămas. Au depăşit teama. 
Au avut curajul să dea mărturie. Chiar dacă acest lucru se întâmplă 
mult mai târziu. ,, Duhul va da mărturie pentru mine. Dar si voi 
veţi da mărturie“ (cf. loan 15, 26-27). 

Pornind de la amintirea întâlnirii cu Isus, cei care îşi aduc 
aminte de El trec la mărturiile despre Cristos. Cuvântul a cărui 

amintire o păstrează devine un cuvânt de mărturie. De la me- 
moria Cuvântului, ei trec la cuvântul memorialului. Capitolele 
cinci şi şase se află la punctul de cotitură între istorisirea întâlni- 
rilor personale cu Cristos şi discursul public de mărturie. Se face 
o trecere. O trecere de la frică la curajul mărturiei, o trecere de la 
întuneric la lumină. Este o eliberare: ca şi cum, povestind semnul 
vindecării din capitolul cinci, acesta ar fi din nou înfăptuit, aşa 
cum l-a vestit Isus. 

„O singură lucrare am facut“: a vindecat omul în întregime. 
L-a repus în mişcare. I-a dat harul să vestească. Ce situaţie poate fi 
imaginată pentru a descrie această mişcare? Am încercat să citesc 
din nou Faptele Apostolilor, ştiind bine că nu este vorba despre 
aceeaşi comunitate ca aceea în care s-a născut Evanghelia după 
loan. Dar în Faptele Apostolilor există situaţii „exemplare“. Sunt 
povestite întâmplări din viata primei comunităţi creştine. Ni se 
vorbeşte despre apostoli, despre cum ajung aceştia să dea mărturie. 
Aruncati în temniţă, ei sunt eliberaţi de un înger în timpul nopții. 
A doua zi, merg la Templu şi aduc mărturie (cf. Faptele Apostolilor 
5, 17-21). Într-un alt loc, este relatată o istorie similară, avându-l 
ca erou principal pe Petru. Iacob, apostolul, fusese decapitat. Petru 
este închis. În mijlocul nopții vine un înger şi-l eliberează. El crede 
că visează şi doar mai târziu devine conştient de faptul că este cu 
adevărat liber. Merge la ceilalți ucenici, adunaţi în casa lui Marcu 
să se roage. Era sărbătoarea Pastelui. (cf. Faptele Apostolilor 12, 
1-19). Povestea din Fapte relatează cum a fost depăşită frica. 
Vorbeşte despre eliberarea Cuvântului. Aduce vestea cea bună a 
Paştelui: Isus a învins moartea. Aceasta nu mai are nici putere, nici 
stăpânire asupra omului. Petru este liber. Poate să vestească lumii: 
Nu vă fie teamă! Este o situaţie arhetipală şi pentru ceea ce s-a 
întâmplat în România. Sau oriunde în altă parte. 

Am resimţit nevoia să creez o legătură între noaptea poves- 
tită în Faptele Apostolilor şi noaptea în care ucenicii s-au adunat 
ca să-şi amintească de Domnul. Era situaţia pe care o imaginam 
la început pentru a „pune în scenă“ Evanghelia. Recunosc că nu 
există o legătură istorică. Este o legătură imaginară, foarte per- 
sonală. Prin această apropiere pot arăta că, atunci când celebrezi 
memoria cuvântului lui Cristos, trăieşti de fapt evenimentul 

pascal. Treci de la moarte la viaţă, de la întuneric la lumină. 
Memoria Cuvântului aduce eliberarea. Cei care-şi aduc aminte 
sunt convertiți in inima lor. Sunt închişi şi vor fi liberi. Vor deveni 
martori. Se întâmplă o minune. Un înger vine să-l elibereze pe 
Petru din închisoare, povestesc Faptele Apostolilor. În inima lui, 
un cuvânt îi dă libertatea. A doua zi, Petru şi loan merg la Templu 
să dea mărturie. De la memoria unui cuvânt, apostolii trec la un 
cuvânt care celebrează memorialul. Un proces început cu Cristos 
mai continua încă. „Duhul... va da mărturie pentru mine. Dar şi 
voi veţi da mărturie. “ (Ioan 15, 26-27) 


Evanghelia după loan: memoria martorilor 


Văd Evanghelia „născându-se“ în timpul acestei nopţi poves- 
tite în Faptele Apostolilor. Înseamnă să îndrăznesc să trec dincolo 
de orice dovadă istorică sau critică asupra redactării textului 
evanghelic. Este o situaţie „imaginară“. Dar este şi foarte reală. 
Ea corespunde cu ce s-a trăit în România. Oamenii pe care i-am 
întâlnit, sau despre care doar am auzit vorbindu-se, au trecut prin 
această încercare a morții şi a învierii, la fel ca si Petru: au trecut 
prin închisoare si au fost eliberaţi. Aş vrea chiar să spun, noi toti 
am trecut prin închisoare, închisoarea unei {ari întregi, şi am fost 
eliberaţi. Miracolul se mai întâmplă încă, miracolul nopţii de Paşti. 
Se repetă în viaţa fiecăruia. Trecem prin moarte pentru a ajunge la 
viata. Viaţa martorilor lui Isus capătă sens prin viata Lui. ,, Va veți 
aduce aminte“, le-a spus Isus apostolilor. Şi veţi înţelege. 

În 1948, regimul comunist a scos în afara legii Biserica gre- 
co-catolică din România. Bunurile au fost confiscate. Episcopii, 
preoţii şi credincioşii care au continuat să afirme legătura lor de 
unire cu Roma au fost închişi. Şapte episcopi din doisprezece au 
murit în închisoare, la fel ca şi un mare număr de preoţi şi de cre- 
dinciosi. În timp ce realizam un film despre persecuția Bisericii 
greco-catolice în România, am întâlnit un preot care a făcut şase 
ani de închisoare. Este vorba despre părintele Eugen Popa, preot 
decan la Blaj în momentul când a fost arestat, în septembrie 1948. 
L-am întrebat cum a reuşit să reziste în închisoare. Răspunsul 
lui a fost simplu: datorită credinţei. „Când ai credinţă, ştii că 

suferinţa are un rost. Chiar dacă nu-l cunoşti. Suferinta este ca o 
sămânță ascunsă în pământ. Într-o zi, ea va da rod. Nu ştii când. 
Mâine, poimâine, peste câţiva ani. Este ca şi rodul rugăciunii. 
Nu îl vezi imediat.“ Cuvintele părintelui Eugen Popa au făcut să 
răsune în mine cuvintele lui Isus din Evanghelie: „Întru aceasta 
este preamarit Tatăl meu ca voi să aduceţi mult rod şi să deveniți 
ucenicii mei. Precum m-a iubit Tatăl pe mine, aşa v-am iubit Eu 
pe voi. Ramdneti în iubirea mea!“ (Ioan 15, 8—9). Isus le vorbeşte 
ucenicilor, luându-şi rámas-bun. Le vesteşte încercările prin care 
vor trece, îi asigură de iubirea Lui. Promisiunea Lui e valabilă 
dincolo de secole. Urmându-L pe Cristos, ucenicii au străbătut 
o lungă noapte de suferință. Doar credinţa poate da puterea să 
rezişti unor asemenea încercări. Este încrederea într-o fágáduintá, 
încrederea într-un Cuvânt. Cum poţi rezista? O întrebare pe 
care încă o mai pun. Mă aflam în Franţa, zece ani după căderea 
comunismului, în timpul sărbătorii de Crăciun, citind o carte a 
cărei existenţă nici nu o bănuiam. Este cartea lui Didier Rance, 
director al Fundaţiei „Aide à l'Église en détresse", carte pe care 
a scris-o despre martirii secolului XX: Un siécle de témoins (Un 
secol de martori). Regásesc aici márturii pe care le-a cules in 
România, imediat după căderea comunismului. Sunt mărturii ale 
unor oameni pe care de-abia i-am cunoscut sau despre care am 
auzit vorbindu-se doar de curând. Constat măsura în care aceste 
mărturii sunt ecoul cuvintelor din Evanghelia după Ioan. În viaţa 
acestor bărbaţi şi femei, procesul lui Cristos a continuat, ba chiar 
părea că este retrăit. Ceea ce se întâmplase cu două mii de ani mai 
înainte le marca viaţa, făcând timpul prezent să se confunde cu tre- 
cutul. Preoţi, ca părintele Eugen Popa, spuneau că în Evanghelie 
au găsit cel mai simplu şi mai evident răspuns la ceea ce trăiau. 
La fel a fost şi pentru părintele Matei Boilă. 

, Nu vă fie teamă “, repeta Cristos. ,, veţi cunoaşte adevărul şi 
adevărul vă va face liberi.“ (cf. loan 8, 32) Venind în România, 
în mai 1999, Papa Ioan Paul al II-lea a ţinut prima sa predică 
despre acest cuvânt al lui Cristos. El se adresa în mod special car- 
dinalului Alexandru Todea, singurul episcop greco-catolic încă 
în viata dintre cei doisprezece care au trăit persecuția în timpul 
regimului comunist. „Aţi cunoscut acest adevăr, cardinale Todea, 


60 


şi tu, episcop George Guțiu. lar în fata voastră, zidurile închisorii 
au căzut. Ca şi în faţa lui Petru.“ 

Adevărul: se află în memorialul vieţii şi al cuvintelor lui 
Cristos. Memoria Evangheliei a dat multor bărbaţi şi multor 
femei puterea să treacă prin încercări inumane. În cartea lui 
Didier Rance, printre alte mărturii, se află şi aceea a doctorului 
ceh Silvo Kreméry. El vorbeşte despre ceea ce i-a dat puterea 
să reziste în închisoare: Evanghelia după loan. „«Consacrând 
două-trei ore pe zi, chiar şi eu, care nu am memoria prea bună, 
am reuşit să învăţ pe dinafară Evanghelia după Ioan în rusă». 
Nu insistă asupra eforturilor pe care le-a depus, dar semnalează 
că, atunci când a terminat de învăţat, a fost arestat. Această 
Evanghelie ştiută pe dinafară i-a fost bunul său cel mai de preţ. 
«În închisoare, amintirea devine cel mai des izvor de suferință 
şi nu de bucurie: amintirea celor dragi, a grijilor şi a temerilor 
lor, a suferinţei pe care le-o provoacă absenţa voastră poate 
fi mai dureroasă decât propria suferință. În timp ce Cuvântul 
Evangheliei, reînviind amintirea lui Dumnezeu, aduce o întărire 
spirituală fără greş»".“ 

Didier Rance aduce această mărturie, alături de altele simi- 
lare. Memoria Evangheliei le-a dat multor oameni sprijinul să 
străbată o lungă noapte de închisoare pentru a ajunge să cunoască 
ziua libertăţii. În faţa lor, zidurile închisorii au căzut, la fel ca 
în faţa lui Petru. Pe de-o parte, există experienţa povestită de 
Faptele Apostolilor, pe de alta, memoria Evangheliei. Cele două, 
alăturate în experiența contemporană. 

Mă gândeam ca textul Evangheliei să fie spus de actori ca o 
mărturie a unei comunități martirizate. Bărbaţi şi femei vorbesc 
fiecare de amintirea pe care o au despre Cristos. Este câteodată 
o mărturie într-un proces în desfăşurare, un proces despre iden- 
titatea lui Isus. Uneori este doar o rugăciune care le dă forța si 
curajul să trăiască atunci când nu mai au nici o speranţă. Alteori 
cuvintele devin întrebare, sunt amintiri care îi bântuie pe cei care 
se simt vinovaţi de moartea Lui. Pornisem pe această cale studiind 
Evanghelia după loan. Unele elemente din interiorul textului m-au 


4” Didier Rance, op. cit., p. 128. 

făcut să iau această decizie. În primul rând, faptul că Evanghelia 
este o relectură a evenimentelor trecutului făcută în lumina celor 
prezente: persecuțiile şi martiriul trăit în Biserica primului secol. 
Cuvintele rostite de Isus la Cină sunt o dovadă în acest sens. Dar 
şi vocabularul mărturiei folosit de-a lungul întregii Evanghelii. 
Asupra comunităţii care a dat naştere textului Evangheliei după 
loan se pot face multe presupuneri. Cine erau ei? Unde trăiau? 
E greu de presupus că poate fi reconstituită situaţia istorică reală 
în care a luat naştere acest text. Nu numai că este dificil, este de-a 
dreptul imposibil. De altfel, nici nu e important. 

Important pentru mine era să spun ceea ce am trăit. Am ales 
istoria povestită în Faptele Apostolilor ca un cadru pentru a „re- 
crea“ Evanghelia după loan. Această situaţie exprimă cu putere 
experiența de eliberare pe care am trăit-o şi care nu are sens 
decât prin memorialul vieţii lui Cristos, aşa cum e povestit de 
Evanghelie. Am ales povestirea din Fapte, ca punct de plecare, 
ca pe o canava pe care se poate broda. Sunt, de altfel, puţine in- 
formaţii în acele câteva rânduri. Personajele sunt Petru, îngerul 
şi ucenicii adunaţi în casa lui loan Marcu. Cine făcea parte din 
această comunitate? Voi încerca să o reconstitui pornind de la 
personajele evanghelice: îl vom regăsi cu siguranţă pe ucenicul 
preaiubit. Apoi femeile: samariteanca, Marta şi Maria... Pe de 
altă parte, vroiam să-i întâlnesc şi pe „ceilalţi“, pe cei care se 
opun, cei cărora le e frică. Poate să fie prezent Nicodim şi cel 
puţin încă unul dintre acuzatori. 

Povestea va începe aici. Cu Petru care aduce mărturie în 
închisoare, în timp ce această comunitate mică, adunată acasă, 
începe să-şi aducă aminte şi să povestească. Mă regăsesc astfel în 
faţa a două piese dintr-un puzzle, piese pe care încerc să le aşez 
alături. Pe de-o parte textul Evangheliei după Ioan, pe de altă 
parte, o situaţie exemplară, arhetipală: noaptea de Paşti, povestită 
în Faptele Apostolilor, când Petru este închis şi apoi eliberat de 
înger. Legătura dintre cele două nu este istorică. Evanghelia nu 
fusese scrisă atunci când se desfăşoară evenimentele povestite în 
Fapte. Dar astăzi, acest text există. El există in forma sa finală, 
care are o rațiune de a fi aşa. lar această redactare finală este o 
minunată punere în formă a unei mărturii. 

udor Predescu 


„Noi stim“ 
Dan Bădărău, Constantin Cojocaru 
Foto: Tudor Predescu 


Capitolul II: 


Amintiri calauze 


Nicodim - cel care vine noaptea 


Noaptea... A mers spre El... A venit la El... Noaptea. Biblia 
din Ierusalim traduce: a venit noaptea la Isus. Originalul grec nu 
specifică la cine vine, spre cine merge... Mergea spre El. Noaptea. 
Şi este de ajuns pentru a şti despre cine e vorba, cine este acel 
„El“ spre care orice om se îndreaptă în noapte. Omul merge 
noaptea căutând lumina. Merge spre lumină. Merge spre Cel 
care era lumina adevărată, care luminează tot omul; El venea 
în lume. Era în lume, şi lumea prin El a fost făcută, dar lumea 
nu L-a cunoscut (loan 1, 10) Nicodim merge spre El, noaptea. 
Mergea spre lumină, fără să ştie. La început nu L-a recunoscut pe 
Cel spre care se îndrepta. 

Nicodim — am întârziat să-l numesc pe cel care venea 
noaptea. Cine a parcurs măcar o dată Evanghelia după Ioan ar fi 
putut şti la cine má refer. Sintagma , a venit la El“ se aplică lui 
Nicodim. De câte ori este numit, această formulă aminteşte identi- 
tatea lui. Prima oară se spune: „a venit la El noaptea “ (Ioan 3, 2) 
A doua oară, Nicodim este cel care a venit la El mai înainte (loan 
7, 50). Iar a treia oară, nu mai putem uita: Nicodim, cel care a ve- 
nit la El, pentru prima oară, noaptea. (loan 19, 39) Un personaj 
în mişcare. Se confundă aproape cu această mişcare. Merge spre 
EI, noaptea. Merge oare cu adevărat spre lumină? 

Îmi pun această întrebare cum o face oricine care citeşte 
Evanghelia. Şi îmi doresc să găsesc un răspuns. Am ales să urmă- 
resc parcursul lui Nicodim, aşa cum e descris în Evanghelie, si 
să încerc să înțeleg cum, după moartea lui Isus, acest om ar putea 
reciti ceea ce a trăit. A venit Nicodim înspre lumină? Răspunsul 
nu este simplu. Parcursul acestui personaj este lung şi dureros, 
asemeni unei naşteri. Ultima oară când Evanghelia vorbeşte de 
el, îl găsim la mormânt. A venit să depună trupul lui Isus, mort 

pe cruce. Dar parcursul lui nu se poate opri aici. Nu poate acesta 
să fie sfârşitul, chiar dacă Evanghelia nu pomeneşte de nici o în- 
tâlnire a lui Nicodim cu Cel Înviat. 

Am considerat că Nicodim este unul dintre personajele 
care începe acelaşi demers al amintirii ca şi ucenicii. Pentru el, 
ca şi pentru toti ceilalţi, doar memoria poate fi o cheie de în- 
telegere a ceea ce s-a întâmplat. Dar pentru el, demersul de a-şi 
aduce aminte nu începe în fata unui mormânt gol, ci in fata unui 
mormânt greu de trupul mort al unui om drept, ucis pe nedrept. 
Nicodim merge cu Iosif din Arimateea să-L înmormânteze pe 
Isus. A primit în braţele lui acest trup fără viaţă care era viaţa în- 
săşi, deşi el nu o ştia!. Cum nu a ştiut niciodată cine era Cel spre 
care s-a îndreptat. A uns acest trup cu o sută de uncii de ulei şi de 
parfum, iar gestul lui arată că îi dă cinstea unui rege.? Dar nu îi 
cunoaşte împărăţia. El depune trupul în noaptea mormântului, îl 
abandonează puterii morţii fără să ştie că moartea nu avea putere 
asupra Lui? Noaptea urma să se lase repede. Nicodim şi Iosif 
din Arimateea trebuie să se fi grăbit să termine cât încă era zi. 
Dar nu se grăbeau să mai ajungă acasă. Datina le cerea lor, celor 


! B. Hemelsoet, L'ensevelissement selon saint Jean, în „Studies in John“, 


47-65, et J.N. Suggit, in Nicodemus — the true Jew, „NeoTestamentica“ 
14, 1981, p. 102—104, se sprijină pe folosirea cuvântului ,, elabon“ pentru a 
dovedi cá Nicodim si Iosif din Arimateea, primind trupul lui Isus, ajung la 
credinţă. Paul Julian îşi exprimă îndoiala asupra acestei ipoteze care împinge 
prea departe paralelismul între „a primi trupul lui Isus crucificat“ şi „a primi 
trupul lui Cristos în Euharistie“ — Paul Julian, Jesus and Nicodemus, Peter 
Lang, 2000, p.76. 

R. Brown, The Gospel according to John, p. 960, sugerează faptul cá 
marea cantitate de uleiuri aromate pot însemna o înmormântare regală. Cf. 
2 Cronici 16, 14 (funeraliile regelui Asa); Ps.45, 8; Joseph, Antiquitates, 
tom XVII, 199 (funeraliile lui Irod cel Mare). Gestul lui Nicodim şi al lui 
Iosif din Arimateea ar fi un gest de venerație — cf. Schnackenburg, Das 
Johannesevangelium, lI (1975), p. 346. 

Pentru Dennis D. Sylva, Nicodim si Iosif nu inteleg nimic din moartea lui 
Isus. Ei „leagă“ trupul mortului in lintoliu şi utilizarea verbului dein, „a lega“ 
în loan 19, 40 are conotaţii negative. Acelaşi verb este utilizat pentru a spune 
că iudeii l-au legat pe Isus. Pentru oameni, Isus este „legat“ de puterea morţii. 
Dennis D. Sylva, Nicodemus and his spices, NTS 34, 1988, pp. 148-151. 

care au atins un mort, sá rámáná departe de casá pentru cáteva 
zile.* Se lăsa noaptea. Si era o noapte de sărbătoare. Era noaptea 
de Paşti. Nici Iosif din Arimateea, nici Nicodim, nu au putut să 
prăznuiască Paştele împreună cu ceilalți. Nicodim a rămas singur 
cu amintirea unui mort. Când a venit prima oară să-L întâlnească, 
era noapte. Era o altă noapte în sărbătoarea Paştelui. 

Noaptea... E linişte. Oraşul doarme apărat în palma pămân- 
tului. Zgomotele sunt rare. Se aud câteodată paşi solitari, un lá- 
trat, un fluierat... De departe, de foarte departe. Ca şi cum toate 
ar fi foarte aproape. $i din nou linişte, o tăcere odihnitoare şi 
plină de pace. Oamenii dorm. Majoritatea au ajuns de mult acasă. 
Dimineaţa, oraşul va fi din nou umplut de zgomotele neobosite 
ale negustorilor şi ale celor ce robotesc. Dar acum luminile sunt 
stinse. Aproape toate. Mai sunt câteva care lucesc. Sunt cei care 
veghează. O fac în fiecare noapte, ca şi cum ar purta în rugăciune 
somnul tuturor. Noaptea îi invită să intre în casă, tăcerea îi invită 
să intre în suflet, în adâncul inimii lor. Cântă rugăciuni străvechi, 
transmise din tată în fiu. lar cântarea lor se aude mai limpede în 
noapte. Numai cuvinte de rugăciune se aud în linişte. Şi se ridică 
spre cer precum fumul de tămâie. Cu muzica lor, cu misterul lor, 
ele înconjoară şi apără somnul celorlalţi. În inima acestor case 
de veghere, lumina arde liniştită şi se aude focul. La umbra celor 
care veghează, se ascunde şi se dezvăluie misterul vechilor ma- 
nuscrise. Este timpul de studiu. 

Această scenă ne-o putem imagina în Evul Mediu sau la 
Ierusalim, acum două mii de ani. Ne putem imagina călugări în 
timp ce se roagă sau iudei studiind Legea. Farisei. Era un om din- 
tre farisei, pe nume Nicodim, fruntaş al iudeilor. Acesta a venit la 
El, noaptea (loan 3, 1—2). 

Este ora tăcerii. Este ceasul rugăciunii. Nicodim este obiş- 
nuit să vegheze în fiecare noapte, aplecat asupra cărţilor Legii.? 
^ Cartea Numerilor 19, 11, menţionează faptul că oricine atinge un cadavru 
este impur timp de şapte zile. Pentru Nicodim, aceasta înseamnă că nu putea 
să mai participe la sărbătoarea Paştelui, care era în acest interval de timp. 
cf. Paul Julian, Jesus and Nicodemus, Peter Lang, 2000, p. 77. 

Căderea nopţii poate reflecta teama de iudei sau obiceiul rabinic de a studia 


Legea în timpul nopţii. Cf. R. E. Brown, op.cit., p.130; Paul Julian, op.cit., 
p. 73. 

Această noapte se aseamănă cu alte nopţi. Si totuşi... Este o 
noapte în sărbătoarea Paştelui. Nicodim pleacă de acasă. Vine 
spre o casă unde arde lumina şi inima veghează şi se roagă. 
Multi cred că Nicodim a mers noaptea la Isus de frica iudeilor.* 
Dar la vremea când prima întâlnire a avut loc, Nicodim nu ar 
fi avut nici un motiv să se teamă. Istoria Evangheliei de-abia 
a început.” Semnele pe care Isus le face la Ierusalim provoacă 
credința mulţimii (cf. loan 2, 23), deşi Isus nu se încrede în ea. 
Prezenţa Lui trezeşte o mişcare de admiraţie care îl atinge chiar 
şi pe unul dintre mai-marii iudeilor. Venirea lui Nicodim la Isus 
este plasată în acest context de mişcare a „credinţei“, chiar dacă 
puţin prea facilă şi superficială. Se poate delimita uşor introdu- 
cerea pericopei între versetele din Ioan 2, 23 şi Ioan 3, 2, care 
situeazá cadrul si il introduc pe Nicodim.* Pericopa se incheie 
vorbind despre venirea inspre luminá a aceluia care este pus in 
mişcare de adevărata credinţă. „Cel care înfăptuieşte adevărul 
vine la Lumină, ca să se arate că lucrările lui au fost săvâr- 
site în Dumnezeu“ (loan 3, 21). Acest final pare să marcheze 
contrastul între omul care înfăptuieşte adevărul şi Nicodim, cel 
care vine înspre lumină, dar fără să ştie. Va începe, încetul cu 
încetul, să descopere asta. Şi totuşi, primele lui cuvinte sunt 
„Rabbi, noi ştim “. Este unul dintre farisei. Îi reprezintă, poartă 
greutatea ştiinţei lor. Vine singur şi totuşi aduce o lume întreagă 
cu el, o tradiţie si o cultura’. Încetul cu încetul, Isus îl va deter- 
mina să admită lipsa lui de cunoaştere. ,, Noi ştim!“ Ce ştiau ei, 
de fapt? 

„Noi ştim ca de la Dumnezeu ai venit..." (cf. loan 3, 2) Ei 
pretind că ştiu de unde vine Isus. După cum afirmă, ei cunosc 
€ Cf R. Kieffer, Le monde symbolique de Saint Jean, „Lectio Divina“, 137, 
Paris, Cerf, 1989, p.46. 

Jean-Marie Auwers sustine teza conform cáreia Nicodim nu avea de ce sá se 
teamă, în articolul sáu La nuit de Nicodeme, „Revue Biblique“ 1990, T 97/4, 
pp. 481—503. 

Asupra delimitárii introducerii, vezi Paul Julian, op. cit., pp. 49-60. 

U.C. von Wahlde, The terms for religious authorities in the fourth Gospel, 


a key to literary strata?, JBL 98 (1979), p. 234; Pierre Grelot, Qui sont les 
juifs dans l'Evangile de Jean, Paris, Gabalda, 2000. 

originea Lui. Este aproape o mărturie de credinta!°! Numai că 

pentru Nicodim şi pentru farisei, Isus este doar un învăţător. 

Continuarea frazei face această precizare. „Știm că de la 

Dumnezeu ai venit ca învățător“. Pentru ei, Isus a venit să-i 

înveţe. Fiindu-le asemeni, fariseii sunt gata să-l accepte. Se lasă 

convinşi de semnele pe care le înfăptuieşte: „Pentru că nimeni 
nu poate face semnele pe care le faci Tu, dacă nu e Dumnezeu cu 

El.“ (Ioan 3, 2) Dar se înşală!!.. 

Isus refuză o asemenea credinţă. El neagă acest tip de ştiinţă. 

De unde vine şi unde se duce, nimeni nu poate şti dacă nu se 

naşte din nou. Un dialog în trei timpi (loan 3, 3—10), urmat de un 

monolog (loan 3, 11—21), structurează întâlnirea dintre Nicodim 
şi Isus în jurul acestei duble întrebări: cine este Isus şi cine vine la 

EI? Frumuseţea textului stă în faptul că nu există nici o întrebare 

la început. Nicodim vine să afirme ceea ce ştie. Isus este cel pe 

care Îl cunoaşte deja, sau, mai bine spus, crede că fl cunoaste. 

Mai tarziu, in Evanghelie, vom intalni din nou acest gen de afir- 

matie şi printre locuitorii Ierusalimului (Ioan 7, 25-28). Ei ştiu 

de unde vine Isus, ,, în timp ce Cristos, când va veni, nimeni nu va 
şti de unde este“. E imposibil ca fruntaşii iudeilor să-l fi recunos- 
cut în El pe Mesia! ,, Si pe mine mă ştiţi şi ştiţi de unde vin? “, îi 
întreabă Isus. ,, Dar Eu nu am venit de la mine“ (loan 7, 28). Isus 
contestă mai departe „ştiinţa“ lor. Dar dacă în capitolul şapte, 
discursul devine categoric în fata celor care vor să-L ucidă, tonul 
rămâne încă blând în timpul primei întâlniri cu Nicodim. Isus îşi 
acordă timpul să-l poarte pas cu pas şi ajunge să-l determine pe 

Nicodim să transforme în întrebare prima lui afirmaţie. Fariseul 

trebuie să admită că ştiinţa lui nu-i este suficientă. 

10 Cf. Michele Morgen, Afin que le monde soit sauvé, Lectio Divina 154, Cerf, 
1993, p. 42. 

" Cf. Brown, „Nicodemus approach to Jesus is well intentionated but 
theologically inadequate“. („Modul in care Nicodim îl abordează pe Isus 
este bine intenţionat, dar teologic neadecvat.^) Brown notează si opinia 
contrará conform cáreia Nicodim a venit sá puná intrebári-capcaná lui Isus. 
Paralelismul intre formula de introducere si cea din Papyrus-ul Egerton 


poate sustine această teză. Brown, The Gospel according to John, I, New 
York, 1966, p. 138. 

Primele secvenţe ale pericopei sunt ritmate de repetiţia for- 
mulei „Amin, amin, iti spun fie". În trei rânduri, Isus îşi începe 
discursul cu aceeaşi exclamatie, subliniind astfel importanţa cuvân- 
tului pe care urmează să-l rostească!?. Este un cuvânt de mărturie. 

Isus începe cu o afirmaţie care îl şochează pe interlocutorul 
său. Pentru a putea vedea împărăţia lui Dumnezeu, El pune con- 
ditia unei noi naşteri. „Amin, amin, îți spun fie, dacă cineva nu 
se naşte «din nou»', nu poate vedea împărăţia lui Dumnezeu. “ 
(Ioan 3, 3) Nicodim nu înţelege ce spune Isus. El vorbea despre 
naşterea „de sus“, Nicodim crede că trebuie să te nasti „a doua 
oară“. Cuvântul „andthen “, folosit de Isus, este un cuvânt cu 
dublu sens. Înseamnă „din nou“, dar $1 „de sus“. Se iscă o neinte- 
legere, punând în relief incapacitatea lui Nicodim de a discerne. 
Ironic, el întreabă: cum poate oare un om să intre încă o dată în 
sânul mamei lui şi să se nască? (loan 3, 4) 

Isus explică afirmaţia făcută. Să te naşti din nou înseamnă să 
te naşti din apă şi Duh. „Amin, amin, îţi spun, dacă cineva nu se 
naşte din apă şi Duh, nu poate intra în împărăţia lui Dumnezeu “ 
(Ioan 3, 5). O nouă naştere separă: cei care se nasc din carne sunt 
carne. Şi cei care se nasc din Duh, sunt duh. Isus continuă prin a 
identifica lipsa: Nicodim nu ştie. Nu înţelege nimic din această 
a doua naştere!“. Ar putea el să audă suflul Duhului? Ar putea el 
şti cu adevărat de unde vine cel trimis de Dumnezeu? Fariseul 
ajunge să pună întrebarea care îl deschide spre ascultarea celui- 
lalt. ,, Cum pot fi acestea? “ întreabă Nicodim. Isus îi răspunde: 


? Joan 3, 3.5.11. Vezi Michele Morgen, op.cit., p.35. 


5 ,.Anóthen" în greacă. Paul Julian analizează utilizarea neintelegerii si a 


ironiei in Evanghelia după Ioan. Paul Julian, op.cit., p.88. 

„On peut dire que Nicodéme se situe résolumment du coté charnel, 
celui des apparences (vs. 6) et que, faute d'accepter de se recevoir d'un 
«engendrement spirituel», il lui manque cette liberté semblable à celle du 
vent (ou «esprit»), qui seule lui permettrait d'adhérer au sens «spirituel» 
des propos de Jésus“, („Se poate spune cá Nicodim se situează in mod 
decisiv de partea trupului, a aparentelor [vs. 6] şi, neacceptând să primească 
naşterea spirituală, îi lipseşte libertatea vântului (sau a duhului), singura care 
i-ar permite să adere la sensul spiritual al cuvintelor lui Isus"). Yves-Marie 
Blanchard, op. cit., p. 126. 

„Tu eşti învăţător în Israel şi nu ştii acestea? " (Ioan 3, 9-10). 
Isus face trimitere la identitatea lui primă, o identitate ce trebuie 
depăşită. 

Isus încheie dialogul, îndoindu-se de capacitatea grupului 
din care face parte Nicodim să primească mărturia Lui. ,, Amin, 
amin, ifi spun ţie, noi ceea ce stim vorbim şi despre ceea ce am 
văzut dăm mărturie, iar mărturia noastră voi nu o primiţi “ (Ioan 
3, 11). Faţă de „noi stim“ a lui Nicodim se opune acum „noi 
ştim “ spus de Isus. Unei ştiinţe dobândite printr-un lung proces 
de învăţare i se opune o cunoaştere dată de Duh. Iudeii se vor 
întreba mai târziu, văzându-L pe Isus învățând în Templu, ,, cum 
de ştie acesta carte, fără să fi învăţat? “ (cf. loan 7, 15), Isus va 
răspunde: „Învățătura mea nu este a mea, ci a Aceluia care m-a 
trimis. Cine vrea să facă voia Lui va şti dacă învăţătura vine de 
la Dumnezeu “ (Ioan 7, 16-17). Cunoaşterea nu vine din „carte“. 
El însuşi nu este un „maestru “, un ,, didaskalos “, cum presupune 
Nicodim. Isus va resitua lucrurile, dând cheia pentru a-i putea 
cunoaşte adevărata identitate. 

Nicodim a venit să afirme o ştiinţă. A spus: „Știm că de la 
Dumnezeu ai venit ca învăţător, pentru că nimeni nu poate face 
semnele pe care le faci Tu, dacă nu e Dumnezeu cu el“ (Ioan 3, 2). 
Isus îl face să cunoască adevărul. El îi răspunde: „Nimeni nu a 
urcat la cer decât Cel care a coborât din cer, Fiul Omului care 
este în cer.“ (Ioan 3, 13) 

În două rânduri, in pericopă, identitatea lui Isus este contu- 
rată în raport cu ceilalți „Nimeni nu poate face semnele“, spune 
Nicodim. „Nimeni nu a urcat la cer“, răspunde Isus. Isus este 
excepţia, am putea spune. În două rânduri, Isus este identificat în 
raport cu mişcarea: „De la Dumnezeu ai venit", spune Nicodim. 
Isus vorbeşte despre ,, Cel care a coborát din cer“. Cele două for- 
mulări se aseamáná. Dar, pentru Nicodim, a spune că Isus vine 
de la Dumnezeu reprezintă o concluzie la care ajunge văzând sem- 
nele. Pentru că înfăptuieşte acestea, înseamnă că Dumnezeu este 


15 Michele Morgen, Afin que le monde soit sauvé, Cerf, Lectio Divina 154, 
Paris, 1993, p. 58. 

cu el. Isus inversează termenii: Pentru că vine de la Dumnezeu, are 
de înfăptuit o lucrare. ,, Dumnezeu L-a trimis“. Semnele nu sunt 
decât luminiţe pe un drum: ele precedă şi vestesc lucrarea crucii.'® 
Deoarece trebuie „să fie înălțat Fiul Omului, pentru ca oricine 
crede în El să aibă viata veşnică“ (Ioan 3, 14-15)”. 

O primă afirmaţie asupra identităţii lui Isus se cerea corec- 
tată, precizată. Pas cu pas, se ajunge la o nouă afirmaţie, făcută de 
Isus însuşi. El nu este , învățător ", este „Fiul Omului “. Pentru a 
ajunge aici, trebuia parcurs un drum: cel care crede că ştie şi vine 
să facă afirmaţii trebuie să ajungă să asculte, să pună întrebarea. 
Cel care vine plin de cunoştinţele pe care le are trebuie să ajungă 
să recunoască lipsa şi să-şi deschidă poarta inimii. 

Cel care vine, apăsat de greutatea cunoştinţelor sale, se află 
în faţa unei noi naşteri. Nicodim face parte dintr-un grup, este 
unul dintre farisei, unul dintre fruntaşii iudeilor. Isus pune în dis- 
cutie acest grup, această categorie socială: „voi nu primiți măr- 
turia noastră... Cum veți crede? " (cf. loan 3, 11-12) Nicodim va 
renunţa oare la identitatea lui? Poate el să se lase transformat? 

Vine noaptea... Merge el oare spre luminá?!* 


Nicodim - interlocutor al lui Isus 
şi al ucenicilor 


In vremea în care Isus îi vorbea, Nicodim nu ar fi putut inte- 
lege. Va fi în stare, doar dacă, mai târziu, şi el, asemeni ucenicilor, 
va intra în procesul amintirii. Isus vorbeşte şi poate doar să-l facă 


'* Paul Julian comentează: „Signs are symbolic anticipations of the perfect 


sign. [...] The argumentation making Nicodemus move from the signs seen 
(cf. 3, 2) to the perfect sign (cf. 3, 14-15) [...] is therefore, perfectly logical“ 
(„Semnele sunt anticipári simbolice ale semnului perfect [...] Argumentarea 
potrivit cáreia Nicodim va trece de la semnele vázute la semnul perfect este 
logica“.) Paul Julian, Jesus and Nicodemus, p. 187. 

Despre analiza cuvântului ,Aypso", a se vedea Paul Julian, op. cit., 
pp.133-139. Expresia trimite la episodul şarpelui de aramă — cf. Michele 
Morgen, op. cit., p. 60-61. 

Sfântul Augustin remarcă faptul cá „Nicodim vine la Domnul noaptea. Vine 
spre lumină, dar vine în întuneric. Deşi vine spre Isus, din cauza faptului că 
vine noaptea, el vorbeşte încă din întunericul cărnii sale“. Sfântul Augustin, 
Comentariul la Ev. după Ioan, 11, 4, 1—5. 

să audă că se află în faţa unei noi naşteri, îl poate determina să 
recunoască o lipsă. Îi anunţă lucruri care vor veni, lucruri care 
împlinesc Scriptura: ,, Asa cum Moise a înălțat şarpele în desert, 
aşa trebuie şi Fiul Omului să fie înălţat pentru ca oricine crede 
în El să aibă viata veşnică“ (Ioan 3, 14-15). 

Discursul lui Isus este centrat asupra Fiului Omului 
(vs.13.14), asupra Fiului Unic (vs.16.18), asupra Fiului lui 
Dumnezeu (vs.17). El a venit pentru a mântui lumea. 

Isus anunţă în două rânduri o nouă „geneză“: El vorbeşte 
despre naşterea de sus, naşterea din Duh (vs. 3 şi 5). Vorbeşte 
apoi despre lumina venită în lume (vs.19). Textul face trimi- 
tere la Prolog la fel ca şi la primele versete din Geneză, când 
Dumnezeu a creat cerul şi pământul. Suflul lui Dumnezeu era 
deasupra apelor. Dumnezeu a spus: sa fie lumină. Si a fost 
lumină (Geneză 1, 2b—3). La început, Dumnezeu a creat prin 
Cuvântul lui. lar acum, Dumnezeu creează lumea din nou, tot 
prin Cuvânt: Cuvântul făcut trup. Cel care cunoaşte adevărata 
identitate a celui trimis de Dumnezeu participă la noua creaţie. 
Dumnezeu creează prin Cuvânt, Dumnezeu creează făcând o 
separare. Paul Beauchamp arată această legătură inseparabilă 
în studiul său asupra cărţii Genezei, Création et séparation 
(Creaţie şi separare). „Să creezi înseamnă să rupi un continuu, 
să desfaci, să laşi spaţiu, să rupi [...] să creezi prin cuvântul care 
separă înseamnă să introduci între lucruri o distanță mai radicală 
decât dacă ai tăia cu sabia“. Separând cerul de pământ, lumina 
de întuneric, ziua de noapte, Dumnezeu instaurează ordinea, in- 
troduce distincţia. Separarea, prin actul de a alege, poate să fie 
luată în considerare şi ca o punere deoparte. În cel de-al treilea 
capitol din Ioan, este vizibil cum mişcarea de creatie-separare se 
reinstitule. 

Această mişcare poate fi descoperită in pericopa întâlnirii cu 
Nicodim: 

Îndoiala asupra credinţei mulţimii şi afirmaţia neadecvată asu- 

pra identităţii lui Isus: „Rabbi, ştim că de la Dumnezeu ai venit 

ca învăţător " — Ioan 2, 23—3,2 


? Paul Beauchamp, Création et séparation, pp. 230—231. 

„Creaţia“ nouă — prin Duh, o nouă naştere conduce la vederea 
Împărăției lui Dumnezeu: „Nimeni nu va putea vedea împărăția 
lui Dumnezeu dacă nu se naşte din nou“ — Ioan 3, 34 

Separarea şi desemnarea lipsei: „Ce e născut din carne, carne 
este, ce e născut din Duh, duh este" — loan 3, 5-10 

Îndoiala asupra credinţei lui Nicodim şi o nouă afirmaţie asupra 
identităţii lui Isus: „Nimeni nu a urcat la cer în afară de Cel care a 
coborât din cer, Fiul Omului “ — loan 3, 11-13 

Dumnezeu mântuieşte — „Creaţia nouă“ prin Fiul: „Oricine crede 
în [Fiul Omului] are viata veşnică "— Ioan 3, 14-18 

Judecată /Separare: ,, Cel care face răul nu vine la lumină, cel care 


<e 


înfăptuieşte adevărul vine la lumină“ — Ioan 3, 19-21 


Se pronunță o judecată. Există omul de carne care se opune 
omului născut din duh. Naşterea de sus îi separă. „Ce e născut 
din carne, carne este. Ce e născut din Duh, duh este. “ (loan 3, 6). 
La sfârşitul discursului, Isus vorbeşte despre omul care preferă 
întunericul şi despre omul care vine la lumină. ,, Si iată judecata: 
Lumina a venit în lume şi oamenii au iubit întunericul mai mult 
decât lumina, căci faptele lor erau rele. Oricine face răul urăşte 
lumina şi nu vine la lumină, ca să nu se vădească faptele lui. Dar 
cel care înfăptuieşte adevărul vine la Lumină ca să se arate că 
lucrările lui au fost săvârşite în Dumnezeu“ (loan 3, 19-21). Isus 
vesteşte aceasta. Nicodim este prevenit. Asta nu înseamnă că a 
înţeles cu adevărat. Cum ar putea avea credinţă, înainte de Paşte? 

Credinţa trezită de semne nu duce nicăieri. Nu numai 
Nicodim se înşală. ,, Pe când era la Ierusalim, în timpul sărbă- 
torii Pastelui, multi au crezut în numele lui, datorită semnelor 
pe care le făcea. Dar Isus nu se încredea în ei, pentru că îi 
cunoştea pe toţi si nu avea nevoie ca cineva să dea mărturie 
despre om: El însuşi ştia ce era în om" (loan 2, 23—25). Cunoaste 
bine credinţa care arde ca un foc de paie, această credinţă care 
aşteaptă semne şi se clatină la cea mai mică încercare. Nu, Isus 
nu se încrede în mulțime. Va rămâne singur. Credinţa slabă a 
mulţimii se va împrăștia precum fumul. Toti ÎL vor părăsi. „Iată 
că vine ceasul — si a şi venit — când vă veți risipi fiecare întru 

ale sale şi mă veți lăsa singur“ (Ioan 16, 32), le va spune Isus 
ucenicilor săi în noaptea dinaintea Patimilor. Şi a continuat să se 
roage. „Tată, a sosit ceasul: preamăreşte pe Fiul tău, pentru ca 
Fiul să te preamărească pe tine, precum i-ai dat putere peste tot 
trupul, ca să dea viaţă veşnică tuturor acelora pe care i-ai dat 
lui. Şi aceasta este viaţa veşnică: să te cunoască pe tine, singurul 
Dumnezeu adevărat şi pe Acela pe care l-ai trimis, Isus Cristos “ 
(Ioan 17, 1-3). Isus îi vestea deja lui Nicodim: ,, Trebuie ca Fiul 
Omului să fie înălțat pentru ca oricine crede în El să aibă viaţă 
veşnică“ (Ioan 3, 14). Nu semnele dau naştere credinţei, ci acel 
unic semn, semnul crucii”. Contempland acest mister, omul va 
putea cunoaşte dragostea lui Dumnezeu pentru lume. Nu este o 
ştiinţă, este credinţă. Este o iubire infinită pe care o primeşti şi 
în care te încrezi. Tocmai încetezi să ştii, începi să iubeşti şi să 
te laşi iubit. Încetezi să fii subiectul care cunoaşte aflat în faţa 
obiectului cunoaşterii sale. Devii una cu cel pe care îl iubeşti în 
iubire, la fel cum Tatăl şi Fiul sunt una în schimbul veşnic al vieţii 
care nu încetează să fie dăruită şi primită. Un foc de iubire îl 
cuprinde pe om: îl poartă pentru totdeauna înspre Creatorul său. 
„Inima voastră să nu se tulbure! Credeţi în Dumnezeu, credeți 
şi în mine. În casa Tatălui meu sunt multe lăcașuri... merg să vă 
pregătesc un loc. Si de mă voi duce şi vă voi pregăti un loc, iarăşi 
voi veni şi vă voi lua cu mine, pentru ca acolo unde sunt Eu Să fifi 
şi voi. Si încotro merg, cunoaşteţi calea “ (loan 14, 2-4). O cale a 
iubirii, o cale a dăruirii, o cale a credinţei. 

Ucenicii au urmat această cale. Dar oare Nicodim va putea 
să o facă? Va încerca el să înţeleagă ce s-a întâmplat? Va intra 
şi el în acest proces al amintirii pentru a se lăsa transformat? Ar 
trebui să o facă. Totul îl împinge să o facă. Se află aici, în faţa 
% La croix de Jésus peut être considérée comme le signe infaillible, dans la 

mesure ou, la réalité visible étant pratiquement réduite à néant, le signifié 
éclate au grand jour, dans une nudité aveuglante.“ („Crucea lui Isus poate 
fi consideratá ca semn infailibil, in másura in care realitatea vizibilá fiind 
practic redusá la neant, semnificatul izbucneste la lumina zilei intr-o 


nuditate orbitoare“) Yves-Marie Blanchard, Des signes pour croire, Ed. du 
Cerf, 1995, p. 100. 


75 


unui mormânt greu de trupul unui mort, ucis pe nedrept pentru 
dreptatea lui. Se află aici pentru a-şi aduce aminte şi amintirile îl 
bântuie. 

A existat o primă întâlnire cu Isus. lar apoi... Sanhedrinul a 
trimis gărzile să-L prindă pe Isus. Nicodim era singurul care s-a 
întrebat dacă nu trebuie să-L asculte înainte să-L condamne. ,, Oare 
Legea noastră osândeşte un om fără să-l asculte mai întâi şi fără 
să ştie ce a facut?“ (cf. loan 7, 51) Nicodim întreabă din respect 
pentru Lege?! şi întrebarea lui îl pune în conflict cu ceilalţi, cu 
grupul din care face parte. Nu insistă. Rămâne cu ei. Rămâne 
cu cei care vor să-L omoare pe Isus. După ce Cristos a murit 
răstignit pe cruce, Iosif din Arimateea îi cere lui Pilat să-i ridice 
trupul. Pilat i-a îngăduit. A venit aşadar şi a luat trupul. A venit 
şi Nicodim — cel care a venit la El, pentru prima oară, noaptea, 
— aducând un amestec de smirnă si aloe, ca la o sută de litre 
(Ioan 19, 38 b—39). Nicodim... Ce se întâmplă cu el? De ce se află 
aici? Aduce un amestec de o sută de litre (aproximativ 33 de kg.) 
de smirnă şi de aloe, o adevărată avere pentru o înmormântare! 
Această moarte îl costă scump. A intervenit în Sanhedrin, punând 
întrebarea despre respectarea Legii şi cerând ca Isus să fie ascul- 
tat înainte de a fi condamnat. Dar s-a opus el cu adevărat deciziei 
de a-L ucide? Om de carne născut din carne, el a ales întunericul, 
a ales să fie de partea celor care au dorit moartea unui om drept. 
Nu era oare şi el vinovat? Cum ar fi putut crede în nevinovăția 
sa? Amintirile îl bântuie. Are de pus întrebări şi nu mai are cui să 
le pună. Trebuie să înțeleagă. Trebuie să-şi aducă aminte. Cine 
este de fapt acel om spre care a mers atunci, în noapte? 

Oare cuvintele de demult îi vor reveni în minte? Evanghelia 
însăşi sugerează această ipoteză. Povestind întâlnirea dintre 
Nicodim şi Isus, la un moment dat se produce o alunecare în 
?! Léon-Dufour observă cá în două rânduri, în aceeaşi pericopă, Legea este 

o piedică pentru farisei, aşa cum este şi „drumul care duce la Cristos“ 
pentru Nicodim. Leon-Dufour, op. cit, vol IL, p. 246. Schnackenburg 
remarcă ironia: „The teachers of the Law, cursing the people who don't 
know the Law, do not themselves abide by the Law“ („Invăţătorii Legii 


blestemándu-i pe oamenii care nu cunosc Legea, nu respectá nici mácar ei 
Legea“), Schackenburg, op. cit., p.161. 

timp. Deodată, textul dá impresia cá reproduce un dialog între 
ucenici şi farisei. Întâlnirea pare să aibă loc după moartea şi 
Învierea lui Cristos. 

Un detaliu atrage atenţia. În plină discuţie cu Nicodim, Isus 
1 se adresează acestuia la plural. El spune: „Noi vorbim despre 
ceea ce ştim şi dăm mărturie despre ceea ce am văzut, dar voi nu 
primiți mărturia noastră“ (loan 3, 11). Pe cine desemnează acest 
noi? Timpi diferiţi ai istoriei par să se întrepătrundă, un dialog 
început între Isus şi Nicodim pare să se continue între acesta şi 
ucenici”. Este un mic indiciu. Desigur, pluralul noi folosit de 
Isus corespunde cu acel noi folosit de Nicodim la începutul dis- 
cursului său. Utilizarea pronumelui la plural se integrează în mod 
desăvârşit logicii dialogului, în care Isus preia unul după altul 
cuvintele lui Nicodim şi le dă un alt sens. Nicodim îl numeşte 
învățător, Isus îl desemnează şi el, la rândul lui, ca învățător, 
jucându-se cu ironia situaţiei, deoarece acestui învăţător îi lip- 
seşte ştiinţa! Nicodim credea cá stie, după cum afirmă singur: 
noi ştim. Isus îi întoarce mingea: noi ştim (vs. 11), îi va răspunde 
El. Dar în acest noi se poate strecura uşor identitatea ucenicilor. 
O imperceptibilă schimbare se produce între un timp istoric şi un 
altul, între o epocă şi alta. 

A fost un timp în care multi credeau. Era datorită „semnelor“ 
pe care le făcea Isus. Dar Isus nu credea în om, nu se încredea în 
el şi nu avea nevoie ca cineva să dea mărturie despre om, căci 
El însuşi ştia ce este în om. Era timpul istoric al întâlnirii lui 
Nicodim cu Isus. A doua oară, aceleaşi cuvinte apar în pericopă: 
a crede, a şti şi a da mărturie, descriind însă un cadru diferit. 
Un grup vorbeşte şi afirmă: Noi vorbim despre ceea ce ştim şi 
dăm mărturie despre ceea ce am văzut, dar voi nu primiţi măr- 
turia noastră. Voi nu credeţi (cf. Ioan 3, 11-12). Când dialogul 
cu Nicodim este povestit, un nou timp a început deja, un timp 
în care ucenicii pot spune noi ştim, noi dăm mărturie şi voi nu 
credeţi”. Un nou context permite de asemenea să fie reformulată 
2 Dodd, Historical Tradition, p. 328; Léon-Dufour, Lecture, |, p. 296, Michele 

Morgen, op. cit, p. 32; G. Sellin Die Auferstehung ist schon geschehen, NT 25 


(1983), pp. 220-237. 
? Paul Julian analizează utilizarea acestor cuvinte. op.cit., pp. 113-117. 

identitatea lui Isus. Este un mic indiciu. O singură frază în care 
pronumele singular eu se transformă în pluralul noi, pentru a re- 
veni din nou la singular. ,, Dacă v-am spus cele pământeşti şi nu 
credeţi, cum veți crede când vă voi spune cele cereşti? “ (Ioan 
3, 12). Acel plural noi dispare, revine singularul eu. Dialogul este 
purtat din nou între Isus şi Nicodim. Dar e un mod al textului de a 
ne face cu ochiul. Ucenicii vor purta şi ei un dialog cu Nicodim, 
acest fariseu care vrea să înţeleagă şi care nu reuşeşte. 

Situaţia pe care mi-o imaginez pentru a spune Evanghelia 
după loan: După moartea şi învierea lui Cristos, e o noapte în tim- 
pul persecuției lui Irod. Iacob, apostolul, a fost decapitat. Petru 
este închis. Nicodim, unul dintre fruntaşii iudeilor, vine noaptea 
la Ioan. Îi este frică. Îi este greu să-L înţeleagă pe Cristos. Cum 
să nu-ţi fie frică? Cum poti înţelege? 

Nicodim şi Ioan, fata în faţă. Îşi aduc aminte. 

Cel care se ascunde, în faţa celui care a venit spre lumină. 

Cel căruia îi este frică, în faţa celui care a învins lumea. 

Cel care regretă, în fata celui care are încredere. 

Între remuşcare şi încredere, între teama şi curajul cuvân- 
tului există o trecere dificilă: e vorba de iertare. Nicodim are un 
nou drum de parcurs. Isus l-a călăuzit de la afirmaţie spre între- 
bare. Acum, el vine cu o întrebare. 

Îşi aduce aminte. Pentru prima oară el a venit la Isus, noaptea. 
Credea că ştie la cine a venit. Isus trebuia să fie un învăţător, tri- 
mis de Dumnezeu. Dar în timpul acelei prime întâlniri, Isus 1-a 
contestat ştiinta. I-a anunţat necesitatea unei noi naşteri pentru a 
putea cunoaşte. O nouă creaţie. Ea presupunea separarea. Să te 
separi... Pericopa întâlnirii cu Nicodim se termină cu judecata, 
cu separarea. Dar nu este vorba de o condamnare. Este separarea 
pe care o implică o nouă creaţie. Ce va face el? Dacă va lua calea 
ucenicilor, ea îl va izola puternic, îl va pune în conflict real cu 
grupul din care face parte. Nu e o alegere uşoară. Si nu e simplu 
să o urmezi. 

Nicodim continuă să-şi aducă aminte. După acea primă 
întâlnire, în timpul nopţii, a urmat Sărbătoarea Corturilor, la 
Ierusalim. Scena este dovada sfâşierii pe care prezenţa lui Isus o 

provoacă în mulţime şi între iudei. El separă. Sinopticii dau măr- 
turie despre cuvântul lui Isus: „Nu am venit să aduc pacea, ci sa- 
bia“ (cf. Mt. 10, 34). Evanghelia după Ioan pare să pună în scenă 
acest logion. Se produce o sfâşiere între membrii aceleiaşi familii, 
între cei apropiaţi. Dar şi în inima omului. Nicodim trăieşte acest 
lucru pe toate planurile. Trebuie să se separe de ai săi. Dar trebuie 
să se separe şi de omul de carne, de omul întunericului care este 
el însuşi. În clipa în care evenimentele se desfăşurau, el nu a 
făcut-o. Poate o va face mai târziu, când îşi va aduce aminte. 


În inima conflictului: relecturi succesive 


Sărbătoarea Corturilor se apropie. Isus străbate Galileea. 
Nu pare să vrea să meargă la Ierusalim, unde iudeii îl caută să-L 
omoare. Primele două versete ale capitolului şapte ne anunţă o 
stare de „război“. Conflictul a fost declanşat. lar dacă Isus urcă 
la Ierusalim, situaţia nu poate decât să se inráutáteascá. Dar 
fraţii lui îl îndeamnă să o facă. Îi cer să se arate lumii, să-i lase 
pe ucenici să vadă lucrările pe care le înfăptuieşte. „Nimeni nu 
lucrează pe ascuns, ci caută să fie văzut“, îi spun ei (Ioan 3, 4). 
Cu tristeţe, evanghelistul comentează: Fraţii lui nu credeau în 
EI (Ioan 3, 5). Isus le refuză cererea. Îi lasă să plece singuri. El 
însuşi va urca în urma lor, nu pe faţă, ci în ascuns (Ioan 3, 10). 
Cine ar fi putut să-L urmeze? Cum să le ceară fraţilor lui să-L 
urmeze? Drumul lui urca nu numai la Ierusalim, ci până la cruce. 
Si nimeni nu putea încă să-L urmeze. A acceptat să meargă el 
ultimul, urmándu-si fraţii, urmându-i pe oameni. A plecat ulti- 
mul să-l caute pe om. 

Introducerea a fost făcută (Ioan 7, 1-10). Începând de acum, 
de-a lungul capitolelor şapte şi opt, scena se va desfăşura la 
Ierusalim, în timpul Sărbătorii Corturilor. Este o stare de conflict. 
Iudeii îl caută pe Isus să-l omoare (vs.1). ÎI caută să-l omoare, 
ni se spune din nou la versetul 30. Vroiau să-l omoare (vs. 44). 
Tensiunea creşte. Dacă nimeni nu pune mâna pe El, aceasta se 
datorează doar faptului că ceasul lui nu sosise încă (loan 7, 30). 
În inima pericopei întâlnim menţiunea ceasului. Ni se vorbeşte 

şi de mulțimea care murmura (7, 30-32). Imaginea mulţimii este 
cea care deschide secvenţa (7, 11-13). Evocând murmurul? 
poporului iudeu în deşert, această imagine precede şi urmează 
după un prim dialog dintre Isus şi iudei (vs. 14-29). Murmura 
mulțimea despre el în oraş (vs. 12). Fariseii au auzit mulțimea 
murmurând (vs. 32). Urmează al doilea schimb de replici între 
Isus şi iudei (vs. 33—39). Chiar mai înainte, ne este amintit faptul 
că vroiau să-L omoare, dar nimeni nu a pus mâna pe El (vs. 30). 
La sfârşitul secventei, aflăm din nou cá unii dintre ei vroiau să-L 
prindă, dar nimeni nu a pus mâna pe El (vs. 44). Afirmația se 
repetă, în deschiderea şi închiderea celei de-a doua secţiuni. La 
sfârşit, murmurul mulțimii se intensifică (vs. 40-43)%. 

Cele trei menționări ale mulțimii ritmează pericopa. La în- 
ceput, sunt enunțate convingeri diferite. La sfârşit, e evident: se 
produce o ruptură. În inima conflictului: ceasul. Nu venise încă 
ceasul (loan 7, 30). Mulțimea vorbeşte despre venirea lui Cristos. 
„Când Cristos va veni..." (Ioan 7, 31). Dar El era deja acolo. El 
fusese deja trimis, aşa cum Cristos însuşi o afirmă (Ioan 7, 29). 
Două mişcări contrarii se incruciseazá în acest ceas. Tatăl îşi tri- 
mite Fiul, în timp ce iudeii îşi trimit gărzile. Totul se desfăşoară în- 
tre „deja aici“ şi „nu încă“. Cristos a fost deja trimis, dar mulţimea 
pare să-i aştepte încă venirea în viitor, căci nu ÎI poate recunoaşte. 


24 Verbul gogguzein, utilizat pentru a descrie atitudinea iudeilor în timpul 
discursului despre pâinea vieţii (cap.6) este „le terme habituel pour désigner 
l'endurcissement des hébreux au desert“ („termenul obişnuit pentru a desemna 
împietrirea evreilor în deşert”), Yves Marie Blanchard, op. cit., p.63. 

25 O posibilă împărţire a pericopei ar fi: 

Introducere: fraţii lui Isus îl îndeamnă să urce la Ierusalim — vs. 1—10. 

Iudeii îl caută pe Isus. Mulțimea murmură — vs. 11-13. 

Primul schimb de cuvinte între Isus şi ceilalți (iudeii, mulţimea, locuitorii 
din Ierusalim) — vs. 14—29. 

Nimeni nu a ridicat mâna asupra Lui. Iudeii trimit gărzile. Mulțimea 
murmură. — vs. 30-32. 

Al doilea schimb de cuvinte între Isus şi iudei —vs. 33-39. 

În mulţime s-a produs o dezbinare. Nimeni nu a ridicat mâna asupra Lui. 
— vs. 40-43. 

Concluzie: gărzile se întorc la farisei. Nicodim intervine. — vs. 44-53. 

Ceasul încă nu a venit, dar gărzile au fost deja trimise”. Încă putin: 

Ceasul va veni. Ceasul crucii. Ceasul slavei. 

Ceasul Lui”: separă doi timpi ai istoriei, timpul lucrării 
Fiului de timpul Duhului. Primul schimb de cuvinte între Isus şi 
iudei (Ioan 7, 14-29) vorbeşte despre această lucrare, cel de-al 
doilea dialog (7, 33—39) se încheie cu vestirea darului Duhului. 
Două teme se opun: cea a cunoaşterii şi cea a credinţei. Iudeii 
vor să ştie de unde vine învăţătura lui Isus, El îi invită să creadă. 
Dialogul, început mult timp înainte cu Nicodim, devine acum o 
dezbatere publică în jurul aceloraşi întrebări. Isus contestă mai 
departe „ştiinţa“ iudeilor, îi invită să se lase transformați. În 
prima parte, de la vs. 14 la vs. 29, verbul a cunoaște revine de 
nouă ori. Începând cu versetul 31, apare verbul a crede, folosit de 
trei ori. Mulțimea este prima care crede în Isus, dar e o credință 
pe care nu te poti baza. În cea mai mare zi a sărbătorii, Isus îi va 
chema pe cei cărora le este sete, să vină să bea (vs. 37). Îi cheamă 
pe cei care cred cu adevărat în El. A crede devine împlinirea 
unei căutări, a crede înseamnă a găsi în raport cu a căuta. Dar 
nu poţi ajunge cu adevărat la credinţă fără să trăieşti ceasul. 
Darul Duhului este vestit ca fiind un eveniment viitor, deoarece 
ceasul nu venise încă. Una dintre temele capitolului şapte este 
omul care caută. Verbul revine de 12 ori, folosit la propriu şi 
la figurat, între versetele 1 şi 36. Acest verb dispare apoi, ca şi 
cum chemarea lui Isus adresată celor cărora le este sete — să 
vină şi să bea — devine împlinirea căutării omului. Dar cine îi 
aude chemarea? Cine vine cu adevărat la El? E cineva care Îl 
caută cu adevărat? Deocamdată, iudeii sunt cei care Îl caută. 
2 Structurat în chiasm: El m-a trimis — ceasul nu a venit — Cristos când va veni 

— ei au trimis gărzile. 

2 „Le narrateur reprend l'expression de Jesus à Cana, concernant l'heure 
ou par ses miracles il manifesterait sa gloire [2,4]; ici son heure se refere 
évidemment à la Passion, à l'heure ultime que seul Dieu determine [12,23; 
17,1].* („Naratorul reia expresia lui Isus de la nunta din Cana, privitor 
la ceasul în care, prin minunile lui, îşi va manifesta slava; aici ceasul se 
referă în mod evident la Patimă, ceasul ultim pe care Dumnezeu singur îl 


stabileşte“); Léon-Dufour, Lecture de | 'Evangile selon Jean II, Ed. Seuil, 
Paris, 1988, p. 227. 

Dar asta ca să-L omoare. Îl vor căuta mai târziu, le spune Isus. 
Şi atunci, nu-L vor mai găsi. Nicodim este unul dintre iudei, 
unul dintre fruntaşii lor. El este unul dintre cei care caută să-L 
prindă, care caută să-L omoare. Şi, în acelaşi timp, el este unul 
dintre cei care îl caută pe Dumnezeu, pur şi simplu. Dacă a 
fost martorul acestei scene, în templu, când Isus îl cheamă pe 
om, cum a primit el chemarea Lui? Există oare o „mulţime " 
şi în inima lui, unde vocile se contrazic în permanenţă? Unii 
spuneau că e bun... în timp ce alții spuneau: ,, Nu, amágeste 
mulțimea. “ (vs. 12). 

Nicodim este acolo, aşa cum vom afla imediat din textul 
evanghelic. Şi voci contradictorii se opun în el. Îi ia apărarea lui 
Isus si, în acelaşi timp, rămâne unul dintre cei care ÎI persecută. 

Prezenţa lui Isus provoacă o sfâşiere din ce în ce mai dra- 
matică în inima oamenilor. S-a produs o dezbinare în mulțime 
din pricina Lui (Joan 3, 43). Gărzile nu se mai supun marilor 
preoţi. Aceştia le-au trimis să-L aresteze pe Isus (loan 3, 32). lar 
ele se întorc spunând: „Niciodată n-am auzit un om să vorbească 
astfel“ (Ioan 3, 46). Fariseii se întreabă atunci cum pot fi oamenii 
amăgiţi atât de tare! „Oare vreunul dintre fruntașii iudeilor a 
crezut în El, sau vreunul dintre farisei? Dar mulțimea aceasta, 
care nu cunoaşte Legea, este blestemată“ (loan 7, 48-49). Dar 
nu gărzile vor răspunde, ci tocmai unul dintre mai-marii iudeilor, 
unul dintre farisei: Nicodim. El va invoca Legea şi ştiinţa. lar 
Legea pare să fie împotriva fariseilor şi nu împotriva mulţimii. 
Nicodim întreabă: „Oare legea noastră osândeşte vreun om fără 
să-l fi ascultat mai înainte si fără să ştie ce a facut?“ (Ioan 7, 51) 
Intervenţia lui nu este luată în serios. Fariseii ştiu de unde vine 
Isus: din Galileea. Mentiunea Galileei deschide şi închide peri- 
copa. Isus străbătea Galileea (loan 7, 1). Este şi motivul pentru 
care fariseii nu au încredere in El. Din Galileea nu vine nici un 
profet ( loan 7, 52). Nicodim nu insistă. Poate au dreptate. E prea 
singur! Dacă el este cel care se înşală? 

Nicodim a încercat să ia apărarea unui om pe care îl credea 
drept. A cerut, din respect pentru Lege, ca acest om să fie ascultat. 

În Evanghelia după Ioan, a asculta este un termen apropiat de 
a crede. Desemnează adeseori o ascultare spirituală care duce la 
credinţă”. Este prea mult să ne gândim că Nicodim credea deja în 
Isus în felul în care vor crede ucenicii lui după Înviere. Dar este 
pe cale. Crede, chiar dacă şovăie şi nu-L cunoaşte cu adevărat 
pe Isus. Intervenţia lui dă un răspuns neaşteptat întrebării puse 
de farisei cu putin înainte: „Oare a crezut în El vreunul dintre 
fruntaşi? " (Ioan 7, 48) Răspunsul aşteptat era „nu“. Adevăratul 
răspuns pare să fie „da“. 

Atitudinea lui Nicodim este pusă în relief şi prin opoziţia 
cu fraţii lui Isus. Ei nu credeau în El. Si se despart. Nicodim 
pare să facă mişcarea inversă. Introducerea (Ioan 7, 1-10) si 
concluzia pericopei (Ioan 7, 45—52) pun în contrast două atitu- 
dini diferite fata de ascultarea Cuvântului. E ca şi cum ar fi pus 
aici în scenă un logion sinoptic. Când mama şi fraţii lui Isus vin 
să-L caute, Isus spune: ,, Mama si fraţii mei sunt cei care ascultă 
cuvântul lui Dumnezeu şi-l înfăptuiesc “ (Luca 7, 21). ,, Cel care 
face voia lui Dumnezeu, acela îmi este frate, şi soră şi mama“ 
(Mc. 3, 55; cf. Mt. 12, 46-50). Nu legătura de carne Îl apropie 
pe Cristos de vreun om. Dacă sinopticii vorbesc despre refuzul 
lui Isus de a-şi primi familia, Evanghelia lui loan vorbeşte despre 
separarea dramatică între El şi fraţii săi, care caută slava lumii. 
Dimpotrivă, Nicodim vrea să respecte Legea. Vrea să facă „voia 
lui Dumnezeu“. Aceasta ar putea să-l apropie de Cristos. 

Mi se pare interesant faptul că-l descoperim de două ori pe 
Nicodim în opoziţie cu fraţii lui Isus. În două rânduri, el îl întâl- 
neste pe Isus la Ierusalim. De fiecare dată, Isus vine din Galileea, 
unde se afla împreună cu fraţii Lui. Prima oară, după nunta din 
Cana, a coborât la Cafarnaum cu mama, fraţii şi ucenicii Lui. 
Înfăptuise primul semn: Și-a arătat slava şi ucenicii au crezut în 
EI (Ioan 2, 11). Dar, cum Paştele iudeilor era aproape, Isus a urcat 
la Ierusalim (cf. loan 2, 12-13). Când Nicodim îşi face prima oară 


? Cf. Xavier Léon-Dufour, op.cit., p. 245. Autorul insistă pentru a da verbelor 
a auzi/ a cunoaşte, utilizate in capitolul 7, sensul obişnuit pe care îl au in cea 
de-a patra Evanghelie. Vede in Nicodim pe cel care ajunge sá-L cunoascá pe 
Cristos datoritá Legii. 

apariţia, el pare să fie reprezentantul celor care nu au credinţă, si 
se află în opoziţie cu familia si ucenicii lui Isus. Înainte de a doua 
întâlnire, aflăm că Isus străbătea Galileea, iar fraţii lui sunt cei 
care îi cer să urce la Ierusalim pentru Sărbătoarea Corturilor (cf. 
Ioan 7, 1-3). Ar vrea ca El să se arate lumii pentru ca ucenicii să 
vadă lucrările Lui. Dar ei nu credeau în El. Fraţii lui se îndepăr- 
tează. Dacă putem spune că Nicodim este în drum spre El, este 
prin contrast cu fraţii care se îndepărtează. O legătură de carne 
se destramă, o legătură în duh se creează. Dramatic, încet”. Dar 
Nicodim nu a ajuns încă să-L cunoască pe Cristos. Sunt voci în 
inima lui care îl împing înspre El. Dar sunt altele care-l opresc. În 
cele din urmă, el nu a împlinit voia lui Dumnezeu. A rămas unul 
dintre farisei. Nu a avut puterea să se desprindă de ei. Si fariseii 
au trimis gărzile să-L aresteze pe Isus. Nicodim a luat cuvântul, 
a intervenit pentru a se face dreptate. Dar, o dată mustrat, nu a 
îndrăznit să se impună. A tăcut. Sfâşiat între vocile care se luptau 
în inima lui, a sfârşit prin a accepta sentinţa celorlalți. Fiecare a 
plecat la casa lui. Ziua era pe sfârşite. Isus a mers pe Muntele 
Măslinilor. Totul a fost spus şi, în acelaşi timp, totul mai rămâ- 
nea să fie spus. Pentru că, o dată rămas singur, Nicodim va fi pro- 
babil bântuit de toate aceste voci. El va auzi din nou cuvintele lui 
Isus. Va resimti întreaga lor povară, din ce in ce mai apăsătoare. 
O întrebare îi revine neîncetat în minte. Cine este cel spre care s-a 
îndreptat în noapte? S-a îndreptat spre lumină. ,, Lumina a venit 
în lume“ îi spusese Isus în prima lor întâlnire (cf. Ioan 3, 19). ,, Eu 
sunt lumina lumii“, afirmă Isus mai limpede (Ioan 8, 12). Această 
afirmaţie deschide în capitolul opt o nouă controversă cu iudeii”. 
Lumina lumii... Oare El să fie cu adevărat? Nu, pentru iudei acest 
lucru nu e posibil. Ei refuză mărturia Lui. Dezbaterea, centrată 
asupra identităţii lui Isus şi a identităţii iudeilor care i se opun, 
? Jean Marie Auwers analizează contrastul care se creează din nou între 
Nicodim şi familia lui Isus — de această dată, este vorba de mamă şi de 
ucenicul preaiubit în momentul morţii. In La nuit de Nicodeme ou l'ombre 
du langage, „Revue Biblique““, 97/4, 1990, pp. 481-503. 
3 Capitolul opt este cuprins între expresiile ego eimi (8,12.58) „care mai apar 


de două ori pe parcursul dezvoltării, pregătind acel EU SUNT absolut din 
final“. Leon-Dufour, op. cit., p. 255. 

este structurată pe două mari secţiuni: prima în Ioan 8, 12—30 şi 
cea de-a doua în Ioan 8, 31-59. 

Capitolul opt formează o unitate cu capitolul precedent, 
şapte. Acţiunea se desfăşoară în acelaşi loc, în timpul aceleiaşi 
sărbători. Vocabularul este comun şi sunt tratate aceleaşi teme. 
Dar acest capitol nu pare să aducă nimic nou, dă mai degrabă 
impresia unei dubluri care prezintă într-o manieră uşor diferită 
aceeaşi dispută între Isus şi iudei, dispută care tocmai a fost po- 
vestită. Unor cititori nerăbdători li se poate părea plictisitor să 
se regăsească în fata unor afirmaţii similare, ca şi cum autorul a 
rămas fără imaginaţie sau nu mai ştie să scrie bine. Dar este mi- 
nunat să reiei aceeaşi scenă, să o mai povesteşti o dată, într-o ma- 
nieră diferită, uşor schimbată. Este demersul însuşi al memoriei 
să sape în amintire căutând detalii, completând frazele, precizând 
cuvintele. Când iti aduci aminte de un eveniment, prima oară o 
faci în linii generale. Spui ce e important, desfăşurarea conflic- 
tului, povesteşti acţiunea. Este exact felul în care lucrurile sunt 
amintite în capitolul şapte. Capitolul opt reia scena diferit, puţin 
schimbată. Memoria caută în inima omului pentru a descoperi 
adevărul. E ceea ce se întâmplă şi atunci când persoane diferite 
încearcă să-şi amintească acelaşi eveniment. Fiecare îl înţelege 
altfel, fiecare pune accentul pe un detaliu diferit. Evanghelia lasă 
martorii să vorbească şi apar relecturi succesive*?. 

Prima secţiune a capitolului opt se desfăşoară în doi timpi, 
primul centrat asupra mărturiei (Ioan 8, 12—20) şi cel de-al 
doilea asupra plecării şi identităţii lui Isus (Ioan 8, 21-30). Rând 
pe rând, în prima secţiune, se pune problema identităţii Tatălui, 
iar apoi cea a identităţii Fiului. ,, Unde este Tatăl tau?“ Isus rás- 
punde: ,, Nici pe mine nu mă cunoaşteţi, nici pe Tatăl meu“ (Ioan 
8, 19). Ei i-au spus atunci: ,, Cine esti tu? “ (cf. loan 8, 25). 

31 Dubla menționare a numelui lui Abraham la început si la sfârşit (vs. 31 
şi vs. 59) creează o incluziune care delimitează cea de-a doua parte a 
capitolului opt, cf. George Mlakuzhyil, The christocentric literary structure 
of the fourth Gospel, p. 203. 

Jean Zumstein vorbeste despre acest fenomen, specific lui Ioan, in articolul 


lui Der Prozess der relecture in der johanneischen Literatur, New Testament 
Studies, Cambridge University Press 1996, vol 42/3, pp. 394-411. 

Ín centrul primei sectiuni se regáseste mentionat ceasul, la fel ca 
şi în capitolul şapte, ceasul care încă nu a venit. Nimeni nu a putut 
pune mâna pe El (cf. Ioan 8, 20). Afirmația rásuná ca un ecou al 
celei din capitolul precedent: Cáutau să-L prindă, dar nimeni 
nu a pus mâna pe El, pentru că ceasul Lui nu venise încă (oan 
7, 30). Pentru puţin timp încă, El se mai află în mijlocul oame- 
nilor. Urmând menţionării ceasului, Isus anunţă din nou: „Mă 
duc... voi mă veţi căuta “. În capitolul şapte, El le-a spus „mă veţi 
căuta şi nu mă veţi găsi“ (loan 7, 34). Acelaşi discurs revine şi 
aici. Putin schimbat, el devine cu mult mai dur: „Mă veţi căuta 
şi veți muri în păcatul vostru. Unde ma duc Eu, voi nu puteți 
veni" (Ioan 8, 21). Iudeii se întreabă din nou ce înseamnă acest 
cuvânt. Dar acum nu se mai întreabă dacă El va merge printre 
greci, pentru ca ei sá nu-L poatá gási (cf. Ioan 7, 35), ci dacá se va 
omori (cf. Ioan 8, 22). Noile elemente care apar în capitolul opt 
deplasează sensul. În capitolul şapte, în jurul ceasului se opuneau 
doi timpi istorici: timpul lucrării Fiului (cf. loan 7, 21) şi cel al 
lucrării Duhului (cf. Ioan 7, 39). Discursul vestea darul fără 
precedent care duce Scriptura la împlinire. Deschidea spre împli- 
nirea promisiunii. Vestirea acestui dar era punctul culminant al 
pericopei, eveniment care, de altfel, avea loc în „ziua cea mare a 
sărbătorii“. În capitolul opt, menţionarea ceasului este încadrată 
de timpul prezent al mărturiei şi se opune timpului viitor al reve- 
latiei. În prezent, Tatăl şi Fiul aduc mărturie. ,, Eu sunt propriul 
meu martor şi pentru mine dă mărturie Tatăl care m-a trimis “ 
(Ioan 8, 18). În viitor, „când ÍI veți fi înălțat pe Fiul Omului, 


33 În ziua cea mai mare a sărbătorii Corturilor se făcea libatiunea solemnă 
a apei, scoase din Siloam. „En invitant à venir à lui, Jesus s'offre comme 
source, tel le Rocher dans le desert, tel aussi le Temple futur contemplé 
par Ezechiel au chapitre 47. Dans le contexte oü elle est prononcée, sa 
proclamation, formulée en termes sapientiels, s'avére «messianique»: ce 
que la fête célébrait en espérance est donné dans la personne du Revelateur“ 
(„Chemând oamenii să vină la El, Isus se oferă ca izvor, asemeni stâncii din 
deşert, asemeni Templului viitor pe care l-a contemplat Ezechiel, în capitolul 
47. În contextul în care este rostită, proclamația Sa, formulată în termenii 
scrierilor sapientiale, se dovedeşte mesianică: ceea ce sărbătoarea celebra in 
speranţă era dat în persoana Mântuitorului“), Léon-Dufour, op. cit., p. 234. 

atunci veţi şti cá Eu sunt" (Ioan 8, 28). Afirmatie plină de îndrăz- 
neală. Şi Isus continua: ,, Cel care m-a trimis este cu mine, nu m-a 
lăsat singur “ (loan 8, 29). Datorită faptului că au fost adăugate 
noi elemente acestui pasaj, accentul nu mai cade asupra noului 
timp care va începe, ci asupra identităţii Tatălui şi a Fiului. În 
timpul vieţii, Cristos dezvăluie misterul lui Dumnezeu Tatăl. 
După moartea lui Isus, Dumnezeu va dezvălui identitatea Fiului. 

În jurul ceasului, două schimburi de replici între iudei şi Isus 
pun în paralel tema cunoaşterii Tatălui şi a Fiului. 

Două alte întrebări importante dau naştere, în cea de-a doua 
secţiune a capitolului opt (Ioan 8, 31-59), la o nouă dezvoltare în 
jurul temei filiatiunii şi a paternitatii. De data aceasta, identitatea 
celor care au crezut în Isus este pusă la îndoială. Confruntarea 
cu problema identităţii Fiului atrage după sine confruntarea cu 
problema propriei identități. Cea de-a doua parte a capitolului opt 
încearcă să trateze astfel şi identitatea „iudeilor“, sămânță a lui 
Abraham, care afirmă că îl au pe Abraham şi chiar pe Dumnezeu 
ca Tata. Ca într-o oglindă, cele două mari secțiuni ale capitolului 
opt îşi dau replica. Identitatea Tatălui şi a Fiului contrastează cu 
identitatea fiilor şi a tatălui lor, aşa cum se revelează a fi ei cu 
adevărat. Căci Isus contestă identitatea fiilor lui Abraham, le con- 
testa ştiinţa. Discutia urcă treaptă cu treaptă, afirmaţiile devenind 
din ce în ce mai dure şi mai intransigente. Acuzatiile împotriva 
iudeilor ajung din ce în ce mai grave. „Veţi muri în păcatul 
vostru“ (loan 8, 24), ,, Oricine înfăptuieşte păcatul devine robul 
păcatului“ (cf. Ioan 8, 34), ,, voi vreţi sa mă ucideţi “ (cf. loan 8, 
37.40), „voi sunteţi de la diavol, tatăl vostru, şi dorinţele tatălui 
vostru vreţi să le înfăptuiţi “ (Ioan 8, 44). O serie de acuzaţii de 
nesuportat. E greu să le auzi şi e greu să-ţi imaginezi cá pot fi 
spuse”. Din momentul în care mi-am propus să fac o lectură 
* Leon-Dufour consideră că această violenţă a limbajului nu poate fi explicată 

doar prin situaţia de criză în care trăia comunitatea ioanică şi nici nu poate 
fi justificată ca fiind expresia profundei suferinţe datorate respingerii lui 
Cristos de către Israel. Ea se înscrie pentru autor în tradiţia profetiilor 


lui Israel, care au denunţat întotdeauna comportamentul şi atitudinile 
aducătoare de moarte (Léon-Dufour, op. cit., vol. II, p. 257). 

teatralá a Evangheliei dupá Ioan, trebuia sá ráspund la intrebarea: 
cine face aceastá relecturá? Cum poate fi ascultat un asemenea 
discurs? Cum pot fi spuse asemenea cuvinte în aşa fel încât ele 
să-şi atingă scopul, acela de a transforma, de a converti, de a 
mântui? Ajuns în acest punct al discursului, mi-a fost greu. Am 
întâlnit aceeaşi dificultate şi la Adele Reinharzt*. 

Cui i se adresează Isus? Cine este cel care îşi aduce aminte de 
această întâlnire? Evanghelia vorbeşte despre cei care au crezut 
în EI (cf. loan 8, 31). Nicodim este unul dintre ei. Îmi imaginez 
că el este cel care îşi aduce aminte. Îmi imaginez clipa în care va 
înţelege. ,, Cand îl veți fi înălțat pe Fiul Omului, atunci veţi sti că 
Eu sunt“ (Joan 8, 28). Această afirmaţie este în inima capitolului 
opt. Ea încheie prima parte şi răsună ca un ecou al cuvântului 
rostit cândva lui Nicodim: ,, Trebuie să fie înălţat Fiul Omului * 
(loan 3, 14). Când fariseul începe să-şi aducă aminte, el este 
din ce în ce mai împovărat de păcatul lui. Amintirea cuvintelor 
pronunţate de Cristos îi zdruncină în mod profund identitatea. În 
clipa în care se confruntă cu identitatea celuilalt, a acestui radical 
Celălalt pe care-L întâlneşte, se pune în mod dramatic problema 
propriei identități. 

ÎI aude pe Isus vorbind, asa cum o făcea cândva în Templu. 
Se gândeşte la El, aşa cum L-a văzut înălţat pe cruce, Fiul 
Omului înălţat. Îl aude vorbind aşa cum o făcea altădată, nu cu 
ură, ci calm, blând. Cristos a spus: ,, Vrefi să mă ucideţi “. Nicodim 


35 Adele Reinharzt, exegetă evreică, a publicat un studiu asupra Evangheliei 
după loan, decisă să nu mai ignore descrierea negativă a iudeilor din acest 
text. Autoarea găseşte că modelul binar care străbate Evanghelia şi care îi 
desemnează pe iudei ca opozanți este un model periculos. Pe parcursul unor 
abordări diferite — complezentă, rezistentă, simpatizantă şi angajată — Adele 
Reinhartz caută un mod de a angaja un dialog profund şi respectuos cu 
ucenicul preaiubit, refuzând să se alinieze perspectivei care îi acuză pe iudei, 
dar şi perspectivei care îi apără cu preţul excluderii celuilalt. „I do not know 
whether plurality and diversity lead to salvation or eternal life, but I believe 
that they are a better basis for peace, harmony and mutual understanding 
at least in this world“ („Nu ştiu dacă pluralitatea şi diversitatea duc la 
mântuire sau la viaţa veşnică, dar ştiu că sunt o bază mai bună pentru pace, 
armonie şi înţelegere reciprocă, cel putin in această lume“). Adele Reinhartz, 
Befriending the beloved disciple, NY, 2001, p. 144. 

nu L-a crezut atunci. Nu îşi dădea seama că lucrurile vor ajunge 
până acolo. De la un moment dat, a devenit evident. Dar nu mai 
putea face nimic. Acum realizează că nu a fost decât un sclav. 
Pretindea că este fiul lui Abraham. Nu, nu a făcut lucrările lui 
Abraham. Credea că Dumnezeu îi este Tată. Nu a putut să asculte 
niciodată cuvintele acestui om, cuvintele acestui drept care a 
fost înălţat pe cruce. Împovărat de sentimentul de vină, Nicodim 
resitueazá cuvintele lui Isus în trecut, dar aşa cum le aude acum. 
Le aude în adâncul inimii lui şi nu ştie cum va continua să mai 
trăiască. Le aude pentru prima oară cu adevărat. Au fost rostite cu 
mult timp înainte, la Templu. Dar de-abia acum le cuprinde sen- 
sul şi este apăsat de povara lor. Îşi dă seama că era departe, atât 
de departe de cum ar fi trebuit să fie. Identitatea lui era construită 
din semne exterioare: aparţinea descendentei lui Abraham şi era 
mândria lui. Dar de fapt nu era nimeni, mai puţin decât nimeni. 
Se afla departe, pe cea mai de jos treaptă. Era cel mai departe 
de Dumnezeu. Credea că îl cunoaşte pe Dumnezeu şi îşi punea 
încrederea în ştiinţa pe care o avea, dar era departe de a împlini 
dreptatea. Nu asculta cuvintele lui Dumnezeu, ci şoapta minci- 
noasă a diavolului, care îl învăţa să nu aibă încredere. Acesta 
era ucigaş de oameni de la început (cf. loan 8, 44). El, Nicodim, 
împlinise lucrările lui?. Era vinovat de moartea unui om. Mai 
mult decât atât, refuzase iubirea, omorâse iubirea, iubirea infinită 
care vine de la Dumnezeu. ÎI refuzase pe Dumnezeu. Participase 
la omorârea Celui trimis de Dumnezeu. 

36 „En effet, si les enfants d' Abraham font les oeuvres d' Abraham, la premiere 
de ses oeuvres est de quitter sa terre, sa parenté et la maison de son pére 
et d'aller vers la terre que Dieu lui montre, et le motif pour lequel ceux 
à qui la Parole s'adresse sont confondus, parce qu'ils ne sont pas enfants 
d'Abraham, c'est évidemment parce que, n'ayant pas quitté la maison de 
leur pére, ils sont blámés d'étre encore du mauvais pére et d'accomplir 
encore les oeuvres de ce pére-là* („Dacă fiii lui Abraham fac faptele lui 
Abraham, atunci trebuie amintit cá prima sa faptă a fost să-şi părăsească 
tara, familia şi casa tatălui său şi să meargă spre tara pe care Dumnezeu i-o 
arată. lar dacă cei cărora le este adresat Cuvântul nu sunt considerati fii ai lui 
Abraham este tocmai pentru că, nepărăsind casa tatălui lor, ei sunt fiii altui 


tată şi fac faptele acestuia.) Origene, Commentaire sur l'évangile de Jean, 
XX § 126, Sources chrétiennes 290, p.221. 

Când ajungi aici, în cel mai de jos punct in care poti ajunge, 
doar atunci poţi auzi o altă voce, vocea lui Dumnezeu. Furtuna a 
trecut. Şi cutremurul de asemenea. O adiere uşoară suflă liniştit. 

Şi auzi: El e viu. E viu. 

Cel care a murit pe cruce a inviat din morti. Fiul Omului l-a 
preamárit pe Tatăl şi Tatăl l-a preamárit pe Fiul. El e viu. E aici. 
Şi-a dat duhul pentru a rămâne pe veci alături de om. „Când 
veţi înălța pe Fiul Omului, atunci veţi şti că Eu sunt". Da, acum 
Nicodim ştia. 

Îmi închipui această clipă de trecere. Ceasul s-a apropiat. 
Ceasul crucii. Este ceasul celui mai profund sentiment de vino- 
vátie care apasă asupra omului. Este şi ceasul slavei, ceasul în 
care primeşte iertarea lui Dumnezeu. Nicodim face trecerea. 
A cunoscut sfâşierea inimii sale, sfâşierea care a dezbinat mul- 
timea. A auzit nenumărate voci diferite şi pártinitoare contrazi- 
cându-se şi certându-se în interiorul propriului său suflet. A crezut 
că-L poate apăra pe Isus, dar nu a ştiut să o facă. A rămas cu cei 
care l-au vrut moartea. Nu a avut puterea să facă altfel. Nu a 
avut puterea să se separe de el însuşi. Dar toată povara lasitatii a 
apăsat asupra lui. 

Nu a putut să uite. S-a întors. A încercat să-şi aducă aminte 
şi să înțeleagă. A făcut propria lui lectură a evenimentelor, în- 
cercând să înţeleagă cine era Cel pe care L-a cunoscut. Din ce în 
ce mai conştient de propriul său păcat, s-a condamnat, s-a renegat 
pe sine. Nicodim trebuia să treacă prin moarte, prin renunțarea la 
propria identitate pentru a putea renaşte. Să renască de sus, din 
apă şi Duh. Nicodim, cel care a venit noaptea pentru prima oară, 
vine acum la lumină. 


Nicodim și orbul din naștere - 
venirea înspre lumină 


Noaptea... Vine spre El noaptea. Este noaptea unei vieți 
întregi pe care o străbat pentru a ajunge în cele din urmă la lumi- 
na. El trăia în noapte şi niciodată nu cunoscuse lumina. Într-o zi, 
întâlneşte un om. E o întâlnire neaşteptată, care îi schimbă viaţa. 
Este întâlnirea cu Cristos. ÎL scoate din întuneric. 

„A mers, s-a spălat și a văzut“ 
Constantin Cojocaru 
Foto: Tudor Predescu 


Nu, nu mai vorbesc despre Nicodim şi în acelaşi timp 
vorbesc şi despre Nicodim. Cum vorbesc despre oricare dintre 
cei care au trăit în viaţa lor o întâlnire extraordinară cu Cristos. 
Pentru fiecare om, o asemenea întâlnire reprezintă trecerea de la 
noapte la lumină, de la singurătate la o prezenţă de iubire, de la 
teamă la încredere. 

În Evanghelia după loan, povestea vindecării orbului din 
naştere vine să întrerupă disputa iudeilor cu Isus, care se desfă- 
şoară în Templu. Este o poveste reală care, în acelaşi timp, depă- 
şeşte cadrul unei simple anecdote. Vorbeşte despre un om care 
l-a întâlnit pe Dumnezeu. Povestirea vine imediat după impresio- 
nanta dezbatere din capitolul opt privitor la identitatea lui Isus şi 
la identitatea iudeilor. În ciuda lungimii pericopei, ea nu are nici 
un rol dramatic în dezvoltarea istorisirii. Ni se vorbeşte despre 
vindecarea orbului şi, imediat după aceea, Isus dispare din scenă. 
Între versetele din Ioan 9, 8 şi Ioan 9, 34, avem de-a face cu cel 
mai lung pasaj evanghelic în care Cristos este absent. Orbul devine 
personajul principal în jurul căruia se dezvoltă acţiunea. Iudeii 
conduc o anchetă pentru a afla cine este acela care l-a vindecat. 
Pentru martori, miza este importantă: cei care-L recunosc pe Isus 
ca Mesia sunt în pericol de a fi excluşi din comunitate, din sina- 
gogă. Situaţia este anacronică pentru timpul istoric în care a trăit 
Isus. Ea transpune în trecut o realitate mai târzie, veridică în vre- 
mea activităţii ucenicilor. Dar transpunerea ne face să descoperim 
rădăcinile unui conflict. Pe de altă parte, este un proces început 
în timpul vieţii lui Isus, care va continua şi va deveni procesul 
ucenicilor săi. Povestea orbului vindecat devine o punte între doi 
timpi ai istoriei. Mai multi exegeti au crezut că descoperă în acest 
pasaj arta Evangheliei după loan de a pune în simultaneitate doi 
timpi istorici diferiţi. Povestirea apare chiar în inima conflictului. 
În miezul „procesului“ lui Isus apare „procesul“ orbului din naş- 
tere. De ce aici? E greu de dat un răspuns, analizând doar structura 
Evangheliei. Încerc să iau în considerare efectul produs de text 
asupra celui care ascultă: Cine are nevoie să asculte? Ce trebuie 
să afle? Dacă merg până la capăt cu raţionamentul că Nicodim 
este cel care ascultă — urmând şi logica parcursului interior al 

acestuia, — cred că după relectura evenimentelor trecute, aşa cum 
e făcută în capitolul opt, el are nevoie să audă povestea orbului 
din naştere. Și dacă spun „Nicodim“, mă refer la oricine trăieşte o 
transformare radicală în viaţa sa, apropiată de cea trăită de fariseu. 
Cel care, prin amintire, redevine prezent la evenimentele povestite 
în Evanghelie, percepe cuvintele lui Isus ca pe o adresare directă. 
O serie incredibilă de acuzaţii îl apasă pe om: vor fi auzite de cel 
care se simte vinovat. Este pe marginea prăpastiei. Are nevoie de 
iertare. Are nevoie să fie ridicat. 

Este atât de frumos faptul că relectura capitolului opt este 
cuprinsă, în forma actuală a textului, între două pericope care 
vorbesc despre păcat şi despre iertare! La începutul capitolului 
opt avem povestea femeii adultere. După capitolul opt, povestea 
orbului din naştere care este vindecat începe printr-un dialog des- 
pre păcat, purtat între Isus şi ucenici. 

Văzându-l pe orb cerşind la marginea drumului, ucenicii îl 
întreabă pe Isus cine a păcătuit, acesta sau părinţii lui, ca să fie 
pedepsit prin boală! Isus refuză să vadă în boală o consecinţă 
a păcatului. Ea este ocazia pentru ca slava lui Dumnezeu să se 
manifeste. Isus face din pământ şi salivă un bulgăr de noroi, 
unge ochii orbului şi îl trimite să se spele la scăldătoarea Siloam. 
Orbul merge, se spală şi vede. (cf. Ioan 9, 1-7) 

Nu, Isus nu vorbeşte despre iertarea păcatelor. Omul trăia în 
noapte, în noaptea unei vieţi întregi. Vine spre El, spre lumină. 
Întâlnindu-l pe Isus, omul începe să vadă. Trăieşte de acum în 
lumină şi nu mai există păcat în el. Orbul va trece prin încercări 
grele. Va trece prin anchete, îşi va vedea părinţii abandonându-l 
de teama iudeilor. Nu se dă la o parte. Înfruntă aceste situaţii şi 
dă o mărturie de credinţă. Renaşte şi noua naştere îl separă de 
ai lui. Dar nu e singur. ÎI va întâlni din nou pe Isus. Si atunci va 
recunoaşte în El pe Fiul Omului. 

Capitolul nouă se încheie cu o judecată asupra fariseilor. 
„Dacă erafi orbi, nu aveafi păcat. Dar voi spuneţi: «Vedem.» 
Păcatul vostru rămâne.“ (Ioan 9, 41). Ei se fac vinovaţi afir- 
mând că văd. Nicodim a fost asemeni lor, sigur pe ceea ce ştia. 
Dacă o transformare, o convertire a fost posibilă, ea s-a realizat 

doar atunci când Nicodim s-a eliberat de identitatea de învăţător. 
Trebuie să admită că e orb, să ştie că merge în noapte. De-abia 
atunci când pătrunde în noaptea celui orb, vine pentru prima 
oară spre lumină. Cu adevărat vine înspre lumină. Va fi vindecat 
asemeni orbului. Şi va fi trimis la ai săi pentru a da o mărturie 
de credinţă, aşa cum a fost trimis şi cerşetorul. Va fi şi el separat 
de ai săi, aşa cum a fost despărţit şi orbul vindecat. Nicodim va 
traversa aceeaşi încercare până la capăt. Dar va afla: nu e singur. 
Cristos e lângă el. 


Nicodim - interlocutorul ideal al Evangheliei 


În primul capitol am încercat să retrasez, pornind de la 
Evanghelie, parcursul interior al celui care îşi aminteşte, al celui 
care povesteşte. Este vorba despre trecerea de la memoria unui 
cuvânt la cuvântul memorialului. Ei vor ajunge să dea mărturie, 
cei care intră în acest demers al amintirii. 

Există un noi în Evanghelie, un noi care desemnează gru- 
pul celor care îşi aduc aminte şi aduc mărturie. Dacă vorbesc 
despre Cuvântul făcut trup, o fac pentru că L-au cunoscut: s-a 
sălăşluit între noi şi noi am văzut slava lui (loan 1, 14). Ei se 
bazează pe mărturia lui loan Botezătorul care strigă: „Despre El 
am spus: cel care vine în urma mea a fost înaintea mea pentru 
cá mai înainte de mine era“ (loan 1, 15). Şi adaugă: ,, Din plină- 
tatea sa noi toți am luat, har peste har“ (loan 1, 16). La sfârşitul 
Evangheliei, mărturia lui loan Botezătorul este depăşită. Cel care 
a venit în urma lui, înaintea lui a trecut. De la El, un altul primeşte 
puterea de a da mărturie: ucenicul preaiubit. Grupul recunoaşte 
mărturia lui. „Acesta este ucenicul care dă mărturie despre 
acestea şi noi stim că mărturia lui este adevărată “ (Ioan 21, 24). 
Trecând de la precursor la ucenic — şi prin amândoi — grupul 
primeşte mărturia Fiului. Prologul vesteste: Pe Dumnezeu nu l-a 
văzut nimeni; Fiul Unul-născut, care este în sânul Tatălui, El 
l-a făcut cunoscut (loan 1, 18). Este mărturia Cuvântului care 
s-a întrupat. Grupul primeşte mărturia Lui pentru a o transmite 
mai departe. În acest proces, ucenicii ajung să se confunde cu 

Învățătorul lor: ,, Noi ceea ce ştim vorbim şi despre ce am văzut 
dăm mărturie“ (Ioan 3, 11). 

Un noi se opune întotdeauna unui voi. Cui i se adresează 
grupul? Există un destinatar pe care încearcă să-l atingă şi pe 
care putem încerca să-l descoperim pornind de la text. Cel 
care ascultă este interpelat la început şi la sfârşit. Este un necu- 
noscut. Interpelat de grup, el se va lăsa transformat şi schim- 
bat de Cuvântul pe care-l aude. O singură dată, pe parcursul 
Evangheliei, interlocutorul acestui grup are un nume. Sau, mai 
degrabă, grupul se consideră mai departe în dialog cu acelaşi 
interlocutor pe care l-a avut Isus. Este vorba de Nicodim. Un dia- 
log început cu mult timp în urmă între Nicodim şi Învățător pare 
să se continue cu ucenicii. În întâlnirea dintre Isus şi Nicodim, 
în interiorul aceleiaşi fraze, singularul eu se transformă în plu- 
ralul noi. În acelaşi timp, acel tu care îl desemna pe Nicodim se 
transformă în voi, desemnând grupul căruia îi aparține Nicodim. 
El rămăsese „unul dintre farisei, unul dintre fruntaşii iudeilor “ 
(cf. loan 3, 1). 

Iudei fuseseră opozantii lui Isus, ei continuă să se opună 
ucenicilor. „Adevăr, adevăr îți spun, noi ceea ce ştim vorbim si 
despre ce am văzut dăm mărturie, dar voi nu primiţi mărturia 
noastră“ (Joan 3, 11). Cei care intra în acest proces al memoriei 
ajung să dea mărturie. Dar există şi un parcurs al aceluia căruia 
i se adresează. 

L-am ales pe Nicodim ca interlocutor. Este o alegere suge- 
rată de Evanghelie, tocmai prin prezenţa acelui noi în discurs. 
Dar cel mai important este să ţinem cont de scopul Evangheliei: 
acela de a transforma, de a-l schimba pe interlocutor în inima lui. 
Evanghelia îl propune pe Nicodim ca personaj care se pune în 
mişcare. Textul sugerează parcursul interior al lui Nicodim, par- 
curs care începe în timpul vieţii lui Isus. Dar Evanghelia îl lasă 
pe Nicodim lângă mormânt. Nu a ştiut să-L primească pe Cel viu, 
primeşte acum un mort. Asupra lui apasă mai mult decât asupra 
oricui altcuiva povara vinovatiei şi a remuşcării. Nicodim devine 
interlocutorul ucenicilor, nu numai ca adversar al lor. El este cel 
care e gata să-i asculte; cel care, împins de regret şi de durere, 

caută adevărul. Acest om este pregătit să trăiască o transformare 
radicală. Dublura din capitolul opt, unde iau cuvântul iudeii 
care au crezut în Isus, m-a trimis cu gândul la Nicodim. Textul 
este aşezat după cea de-a doua apariţie a fariseului în discurs. 
Capitolul opt face o relectură a unui eveniment povestit în ca- 
pitolul precedent, sugerând că, pentru toti cei care sunt în drum 
spre Cristos, există un parcurs care trebuie străbătut. Fiecare 
trebuie să treacă prin moarte, să renunţe la propria identitate, să 
renască din nou. Nicodim este chemat să parcurgă acest drum. 
Era cel mai departe de Dumnezeu. ÎL va descoperi pe Dumnezeu 
lângă el. Era stăpânit de teamă. Teama va fi învinsă, va dispărea 
precum bruma la răsăritul soarelui. Nicodim va crede poate că a 
trăit un vis urât. Dar teama a fost cât se poate de reală. A stăpânit 
asupra unui imperiu al morţii. Şi el i-a fost sclav. Se trezeşte 
dintr-un coşmar; se trezeşte dintr-un somn de moarte. Începe să 
trăiască. În clipa în care ajunge să renunţe la identitatea lui, isi 
regăseşte adevărata identitate. Devine liber. „Veţi cunoaşte ade- 
vărul şi adevărul vă va face liberi“ (loan 8, 32). Isus le vorbea 
iudeilor care crezuseră în El. Nicodim era unul dintre ei. 

Capitolul III: 


Călăuzele amintirii 


Un proiect de reprezentare teatrală 


Am impresia că am spus totul şi totul mai rămâne încă de 
spus. Am descris în capitolul precedent parcursul lui Nicodim, 
devenirea lui provocată şi hrănită de amintirea unui cuvânt. La 
început, am vorbit despre ucenicii care încep demersul amintirii. 
Toţi au nevoie să se întoarcă în timp pentru a înţelege atât trecutul 
cât şi prezentul, ceea ce s-a întâmplat şi ceea ce li se întâmplă. 

Astfel, am ales să plasez povestirea primei parti a 
Evangheliei în timpul unei nopţi de Paşte. Acţiunea, inspirată 
de Faptele Apostolilor, începe imediat după martiriul lui Iacob, 
fratele lui loan, în momentul în care Petru este aruncat în închi- 
soare şi ceilalţi ucenici se adună acasă pentru a se ruga (cf. 
Fapte, 12, 1s). Începând de aici, am încercat să tes legături şi să 
urmăresc traiectoria unor personaje care îşi au originea în poves- 
tirea evanghelică. Este vorba de Petru şi de ucenicul preaiubit 
(identificat de tradiţie ca fiind Ioan, fratele lui Iacob). În jurul 
ucenicilor sunt bineînţeles femeile din Evanghelie: cu siguranţă 
samariteanca; probabil Marta şi Maria, surorile lui Lazăr, Maria 
Magdalena. În tabăra adversă se află Nicodim, cel care va trăi un 
parcurs de transformare, şi unul dintre iudei. Şi mai este cineva: 
un străin. Personajul îl evocă pe Cristos Înviat, aşa cum le apare 
ucenicilor pe malul Lacului Tiberiadei (cf. loan, cap. 21) şi mai 
ales celor doi ucenici în drum spre Emaus (cf. Luca, cap 24). În 
capitolul de faţă, voi încerca să vorbesc despre acest „personaj“ 
misterios şi să spun cum am ajuns la el. Acţiunea se desfăşoară la 
început în închisoare şi acasă, iar apoi, în partea a doua, într-un 
spaţiu public care corespunde Templului. 

Povestea evanghelică e simplă: În timpul unei nopţi de Paşte, 
autorităţile declanşează o „persecuție“ împotriva ucenicilor lui 
Isus. Un străin, pe care ucenicii îl întâlnesc în momentul în care 
vor să fugă, îi provoacă să-şi aducă aminte. Încetul cu încetul, ei 

vor înţelege ce s-a întâmplat în Cristos. Cuvântul îi eliberează: 
e noaptea eliberării lui Petru. A doua zi, Petru şi loan vor merge 
la „Templu“. Procesul început cu Isus continuă cu apostolii Săi. 
Unul dintre acuzatori, Nicodim, se va lăsa transformat de mărtu- 
ria lor. Petru este pregătit să urmeze aceeaşi cale, unică de altfel: 


calea lui Cristos. Este calea martiriului. 


Acţiunea inspirată de Faptele Apostolilor 
şi de parcursul lui Nicodim din 
Evanghelia după loan 


Petru este în inchisoare. 

Confruntat cu acuzatorii săi, el dă o mărturie 
despre Cristos, evocând mărturia lui loan 
Botezătorul. Nicodim este unul dintre cei 
care îl anchetează. 


Ucenicii se adună în casa Mariei, mama lui 
Ioan, pentru a se ruga şi a-şi aduce aminte de 
trecut. În această noapte de suferinţă îşi aduc 
aminte primele semne şi trăiesc amintirea 
primei întâlniri luminoase cu Cristos, Cel pe 
care inima lor îl aştepta de atâta timp. 


Nicodim se alătură grupului, vrând să-i facă 
să renunţe la mărturia lor. Ei continuă să dea 
mărturie, în timp ce Nicodim continuă să nu 
creadă. Un străin pune sub semnul întrebării 
aparentul echilibru al fariseului. ÎI face să-şi 
aducă aminte de o întrebare pe care el vroia 
să o uite. Cine era Cel spre care a venit 
noaptea? 


În închisoare, Petru îşi continuă mărturia. 
El continuă să vorbească despre loan 
Botezătorul, în dialog contradictoriu cu cel 
care îl anchetează. 


O femeie care profită de „sistem“ se simte 
obosită în sufletul ei de atâta minciună. 
Există moduri diferite de a fi prizonier. 


Textul Evangheliei 
după loan 


Mărturia lui loan 
Botezătorul 


(loan 1, 19-34) 


Chemarea primilor 
ucenici şi primul 
semn al lui Isus la 
nunta din Cana 
(Ioan 1, 35-40; 
Ioan 2, 1-11). 


Isus îi alungă pe 
vânzători din templu. 


(loan 2, 13-25) 


Întâlnirea dintre 
Isus şi Nicodim 
(loan 3, 1-15) 


Dialogul între Ioan 
Botezătorul şi iudei 
(loan 3, 22-36) 


Întâlnirea dintre 
Isus şi samariteancă 
(loan 4, 7-26) 

(Mărturia lui Petru continuă 
— am renunţat). 


Acasă, ucenicii se roagă şi îşi aduc aminte 
de Cristos. De data aceasta, de fafa cu 
Nicodim, amintirea devine o acuzaţie. 


ÎNGERUL ÎL ELIBEREAZĂ PE PETRU 


Petru se întoarce acasă. Este sărbătoarea 
Paştelui. Ucenicii îşi aduc aminte de o altă 
sărbătoare, trăită alături de Isus. (Secvența 
a evoluat, inspirată de povestea ucenicilor 
care fug spre Emaus. Odată eliberat, Petru 
vrea si el să fugă, dar in drum se întâlneşte 
cu un străin care îl face să înţeleagă povestea 
inmultirii pâinilor. Si îl întreabă dacă si el 
vrea să plece. ÎI întreabă dacă ÎI iubeşte cu 
adevărat.) 


A doua zi, ucenicii se duc la Templu: 
procesul început cu Isus continuă cu ucenicii 
lui. Se pun aceleaşi întrebări, se dau aceleaşi 
răspunsuri. 


Capitolul opt devine mărturia lui Nicodim, 
care ajunge să fie conştient de păcatul lui. 
Asemeni orbului din naştere, el trăieşte 
vindecarea şi iertarea lui Cristos. Asemeni 
orbului, Nicodim ajunge să vadă. 


Povestea învierii lui Lazăr devine rugăciunea 
femeilor în timpul priveghiului. 

(Vindecarea fiului 
unui ofițer roman) 


(loan 4, 46-54) 


Vindecarea 
paraliticului 
la piscina din 
Bethzatha. 

(Ioan 5, 1-18) 
Discursul despre 
învierea morților şi 
despre judecată. 

(loan 5, 19-29) 


FAPTE 12, 7-10 


Istoria — iínmultirii 
páinilor. 
(Ioan 6, 1-71) 


Isus la Sărbătoarea 
Corturilor. 
(loan 7, 1-52) 


O alta viziune despre 
discursul lui Isus la 
sărbătoare. 

(Ioan 8, 12-59) 
Povestea vindecárii 
orbului din naştere. 

(loan 9, 1-7) 


Învierea lui Lazăr 
(Ioan 11, 1-16) 


Dramatizarea se incheie cu un priveghi unde, ca rugáciune, 
este amintitá povestea invierii lui Lazár. Reprezentarea teatralá 
se incheie aici, cu o rugáciune de mántuire si totodatá un cántec 
de laudă. Iniţial, m-am gândit să fie spus de femei. A rămas, în 
cele din urmă, o singură actriţă care a spus textul. A fost, în ace- 
laşi timp, şi strigăt de disperare şi promisiune: omul abandonat 
morţii îl cheamă pe Dumnezeu. În cel mai întunecat moment de 
suferință, învaţă să aibă încredere. Odată salvat, omul îi multu- 
meste lui Dumnezeu. Semn al morţii si al învierii lui Cristos, 
povestea lui Lazăr rezumă tot ceea ce ucenicii au trăit în această 
noapte de Paşti. 


De la Lazăr la Petru 


Sunt momente in viata în care este greu să înţelegi ce se 
întâmplă. Astepti, cu inima deschisă şi braţele întinse. Astepti 
iubirea şi întâlneşti indiferență, o judecată plină de dispreţ. 
Eşti singur şi vrei să te rogi, să strigi, să auzi un cuvânt care 
să spargă singurătatea. Nu e nimeni. Inima omului rămâne o 
rană deschisă, un strigăt către Dumnezeu de către care se simte 
abandonat. 

De departe, un alt strigăt se alătură strigătului din prezent. 
Cineva, demult, a urlat deja: „Dumnezeul meu, Dumnezeul meu, 
de ce m-ai părăsit? " Este strigătul psalmistului (Ps 22, 1) şi atâţia 
oameni l-au repetat în noaptea singurătăţii lor, în miezul nefe- 
ricirii lor. Tintuit pe lemnul crucii, un om a strigat şi el aceste 
cuvinte!. Şi era ca şi cum ele ar fi fost rostite pentru prima oară. 
O profeție tocmai se implinea. Cel pe care lumea ÎL aştepta ve- 
nise, şi totuşi nimeni nu L-a recunoscut. A trecut printre oameni 
ca un necunoscut şi oamenii nu au înţeles decât după moartea 
Lui cine era. Şi-au amintit ceea ce se spusese despre EI: totul 
fusese împlinit. Evanghelia după loan citează de mai multe ori 
Scripturile, chemându-le să dea mărturie despre Cristos. Isus a 
fost trădat, aşa cum vestiseră profeţii şi psalmii. Veşmintele Lui 


! Cf. Marcu 15, 34 si Mt 27, 46. Nici Ioan, nici Luca nu fac aluzie la psalmul 


22,1 in relatarea Patimii. 

au fost împărţite şi tunica trasă la sorți’. I-a fost sete şi i s-a dat 
să bea otet. După moartea Lui, un soldat i-a străpuns coastele şi 
nici unul dintre oase nu i-a fost rupti. Contemplándu-L pe Isus 
mort pe cruce, oamenii au recunoscut in El pe Cel care trebuia să 
vină, aşa cum au vestit Scripturile. Dar Paul Beauchamp remarca 
plin de fineţe: „Această dramă nu a fost doar revelația făcută 
unuia singur despre viitorul altuia. A fost trăită în prezentul 
multora, iar Cristos a intrat în această realitate trăită pentru a o 
călăuzi până la capăt şi a-i revela întreaga semnificaţie“. Cristos 
a cunoscut suferința şi moartea si, în miezul acestor încercări, 
a strigat către Dumnezeu, folosind cuvintele psalmistului, cu- 
vinte pe care atâţia oameni le-au pronunţat înaintea Lui şi au 
continuat să o facă după El. Omul bogat în suferinţe îşi întâl- 
neşte Dumnezeul în câteva cuvinte sărace. În acest strigăt de 
disperare, Dumnezeu îi iese în întâmpinare. Nu suntem singuri. 
„Duhul atestă în Scripturi că Cel Unic nu este singur şi nici noi 
nu suntem. Cel Unic a urmat exemplul tuturor, dar este El însuşi 
exemplul, modelul care l-a atras pe fiecare om în parte, încă de 
la începuturi.“€ 

În viaţă trebuie să treci prin clipe grele, clipe de încercare. 
Este un mare har pentru cel care în asemenea împrejurări îl în- 
tâlneşte pe Dumnezeu, chiar dacă omul nu ar trebui să ajungă să 
sufere pentru a-L putea cunoaşte. Dar omul este confruntat cu 
suferinţa, cu teama, cu moartea. Întotdeauna a fost aşa şi va mai 
fi. Este extraordinar faptul că Dumnezeu vine în întâmpinarea 
omului tocmai în mizeria şi mărginirea sa. 

Evanghelia după loan ne vorbeşte despre Lazăr: Este un om 
bolnav, aflat pe marginea prăpastiei. Surorile lui trimit la Isus să-i 
ceară ajutorul, dar El întârzie să vină. Lazăr moare, singur. 
> Paul Beauchamp analizează citatele psalmilor în Patimile după Ioan, 
Psaumes, nuit et jour, Ed. du Seuil, 1980, p.41. Este vorba aici de citarea 
psalmului 22, 19, în loan 19, 24. 

Cf. Ps 69, 21. 
Cf. Exod 12, 46; Numeri 9, 12; Ps 34, 20. 


Paul Beauchamp, op. cit., p. 52. 
Paul Beauchamp, op. cit., p. 44. 

Strigăt de durere — loana Abur, Troyes, 27 iunie 2003 
Foto: Tudor Predescu 


De ce moare? De ce a fost părăsit de Dumnezeu? Învierea 
lui Lazăr ne arată că Dumnezeu salvează. Omul nu e singur, chiar 
dacă există clipe în care strigătul lui pare să răsune în deşert, fără 
un răspuns imediat. Cel mai greu lucru, în asemenea clipe, este 
să ai încredere şi să-ți păstrezi speranţa în ciuda evidenţei. Totul 
rămâne posibil, chiar atunci când totul pare pierdut. Totul rămâne 
posibil pentru cel care are credinţă. 

Istoria lui Lazăr este, în Evanghelia după loan, un ultim 
element care grăbeşte deznodământul şi îl împinge pe Cristos 
spre Patima Crucii. Imediat după învierea lui Lazăr, aflăm că 
Sanhedrinul decide să-L omoare pe Isus”. Povestitorul scoate în 
evidenţă raportul dintre cele două evenimente: omul este salvat 
cu preţul vieţii lui Cristos. Când Lazăr se imbolnáveste şi surorile 
îl cheamă pe Isus, El se afla dincolo de Iordan. Trebuie să treacă 
râul ca să vină în ajutorul bolnavului. Trebuie mai ales să revină 
în Iudeea, acolo unde duşmanii Lui au vrut să-L lapideze (Ioan 
10, 39). Dar ucenicii încearcă să-i schimbe gândul, amintindu-i 
de pericolul la care se expune. Fără succes. Atunci Toma, zis şi 
Geamănul, le-a spus ucenicilor: ,, Haideţi să mergem şi noi să 
murim cu El“ (Ioan 11, 16). Drumul lui Isus spre Betania este 
chiar drumul spre moarte. El vine să redea viata omului si, în 
această mişcare, îşi dăruieşte propria viata. Faptul că trece raul 
Iordanului aminteşte de trecerea Mării Roşii, la ieşirea din Egipt, 
când poporul lui Israel a fost eliberat din sclavie după ce a trecut 
prin mare. Când Lazăr iese din mormânt cu mâinile şi picioarele 
legate, Isus le-a spus: , Dezlegafi-l şi lásafi-l să plece“ (loan 
11, 44). Aceste cuvinte amintesc de cuvintele Domnului care 
i-a cerut faraonului, prin intermediul lui Moise, sa-i elibereze 
poporul. „Lasă poporul meu să plece“ (cf. Ex 5, 1; 7, 16; 8, 1). 
Acesta trebuia să meargă în deşert şi să celebreze o sărbătoare 
pentru Dumnezeul său. În Evanghelia după loan, după episodul 
lui Lazăr, îl regăsim pe Isus în deşert. Un nou Paşte se apropie 
(cf. Ioan 11, 54-55): Dumnezeu îşi va elibera poporul. În clipa 
în care omul se crede cel mai departe de Dumnezeu, în clipa în 


7 Alain Marchadour, Lazare, histoire d'un récit, récits d'une histoire, „Lectio 


Divina“, nr. 132, Cerf, Paris, 1988. 

care se simte abandonat, atunci Dumnezeu este de fapt cel mai 
aproape. Omul va fi mántuit prin Patima si Învierea lui Cristos. 
Moartea şi învierea lui Lazăr nu sunt decât un semn care vesteşte 
Semnul. 

Povestea lui Lazăr ne vorbeşte despre încercarea cea mai 
grea de străbătut pentru orice om. Cristos îşi însuşeşte această 
încercare. El îşi asumă până la capăt, până pe cruce, suferinţa şi 
singurătatea omului. El îi revelează rostul, chiar dacă nu scuteşte 
pe nimeni să poarte crucea, aşa cum nu l-a scutit nici pe Lazăr să 
moară, nici pe surorile lui să se simtă părăsite. Când Isus ajunge 
în Betania, Marta îi iese în întâmpinare, spunând: „Doamne, 
dacă ai fi fost aici, fratele meu nu ar fi murit“ (Ioan 11, 21). Ea 
are curajul să-i reproşeze absenţa, să-L facă să înţeleagă că a 
ajuns prea târziu. E lipsită de speranţă şi de încredere, în ciuda 
mărturiei de credinţă pe care o dă. Marta ştia că Isus este Cristos, 
Fiul lui Dumnezeu, trimis în lume. Dar acest lucru nu schimbă 
evidenţa: fratele ei era mort şi moartea lui era cu atât mai de 
neînțeles. Isus nu venise. $i, în acelaşi timp, ni se spune cá /sus 
iubea pe Marta si pe sora ei şi pe Lazăr (loan 11, 5). Marta este 
numită prima, ca şi cum ea ar fi avut cel mai mult nevoie de Isus. 
El pare să se întoarcă in Betania special pentru ea. Vine să-l 
reînvie pe fratele ei. Dar se poate spune că, în acest fel, Isus l-a 
salvat cu adevărat pe om de puterea morţii? Alain Marchadour 
remarcă faptul că în literatura contemporană această istorie a fost 
citită de multe ori în afara contextului ei. Lazăr s-a transformat 
într-un erou tragic. A devenit un mort-înviat care bântuie 
pământul, în aşteptarea morții, fără să fi fost cu adevărat salvat 
de ea. Moartea nu a fost decât întârziată. Lazăr sfârşeşte prin a 
muri într-o bună zi. Se spune că iudeii l-ar fi omorât pentru ca el 
să înceteze să mai fie martorul celei mai mari minuni înfăptuite 
de Isus. Dar dacă figura lui Lazăr care reflectă spiritul contem- 
poran devine tragică, e pentru că nu-şi mai găseşte răspunsurile 
în credinţă. Omul devine o ființă bântuită care bântuie pământul, 
o ființă şi bântuită şi fascinatá de gândul morţii. Revolta care 
străbate versiunea contemporană este de înţeles când povestea e 


* Cf Ioan 11,27. 

ruptă de contextul evanghelic. O rară excepţie este romanul lui 
Dostoievski Crimă şi pedeapsă. 

Povestea lui Lazăr nu e decât un semn al morţii si al învierii 
lui Cristos. Darul vieţii, darul lui Dumnezeu, este făcut pe cruce. 
Isus îl mântuieşte pe om, atunci când strigă ca şi acesta, singur pe 
cruce: ,, Dumnezeul meu, de ce m-ai părăsit? “ El îl salvează pe 
om stând, din dragoste, alături de el în singurătatea lui, în mizerie, 
în moarte. El îşi dăruieşte viata din dragoste, o dăruieşte pentru 
cei pe care îi iubeşte. ,, Nimeni nu o ia de la mine, Eu o dau. Am 
puterea să o dau şi putere am ca iarăşi să o iau“, le spunea Isus 
ucenicilor săi (Ioan 10, 18). Acceptând să moară, El îl mântuieşte 
pe om de sub stăpânirea morţii. Doar în această clipă totul este 
împlinit. Iar Cristos îşi dăruieşte viata pentru ca omul să trăiască. 
Istoria lui Lazăr vesteşte acest lucru. Cristos îşi dă viaţa ca să o 
ia înapoi. Si nu o ia înapoi pentru sine, ci pentru toti cei care ÎI 
urmează. El este Cáláuza si este în acelaşi timp şi Calea. Prin 
moartea Lui, El a învins moartea. Prin crucea Lui, El l-a mântuit 
pe om. Cântarea ortodoxă de Paşte celebrează acest eveniment, 
spunând: ,, Cu moartea pe moarte călcând “. 

Toţi cei care L-au urmat au trecut cu El de la moarte la 
viaţă. Petru este unul dintre primii, aşa cum dau mărturie des- 
pre el Faptele apostolilor. Între evenimentul morţii şi al Învierii 
lui Cristos şi întemnițarea lui Petru, povestită în Fapte, există 
un puternic paralelism. Luca scoate în evidenţă toate elemen- 
tele asemănătoare”. O noapte de Paşte: ea începe în singurătate 
şi durere. Iacob, fratele lui Ioan, a fost omorât cu sabia, din 
ordinul lui Irod. Moartea lui aminteşte de moartea unui alt 
Ioan, Înainte-mergătorul lui Cristos, şi el ucis de sabie. Petru îşi 
aşteaptă execuţia în închisoare. Doarme în celula lui şi somnul 
lui este deja somnul morţii. Isus le-a spus ucenicilor săi: „Lazăr 
a adormit, dar má duc să-l trezesc. I-au spus ucenicii: Doamne, 
dacă a adormit, e salvat. Dar Isus vorbea de somnul morţii. “ 
(loan 11, 11) Somnul lui Petru pare să fie cuprins de întunericul 
morţii. Trebuie să se trezească, repede. Trebuie să se ridice şi să 
plece. Este cheia mântuirii: repede! În noaptea de Paşte, când 


? Citat de Susan R. Garett, Exodus from Bondage, CBQ 52/1990, p. 673. 

Dumnezeu l-a salvat pe poporul Sáu din Egipt şi l-a scos afară 
din pământul robiei, Israel a fost chemat să se ridice, să îşi în- 
cingă cureaua şi să îşi lege sandalele. Trebuia să mănânce Paştele 
repede şi să plece (cf. Ex.12, 11). Un înger a venit în celulă şi 
l-a strigat pe Petru. I-a spus: „Ridică-te repede”! Incinge-ti 
cureaua, leagă-ţi sandalele şi urmează-mă! * (cf. Fapte 12, 7-8). 
Chemarea îngerului face trimitere la acea noapte de demult, când 
Dumnezeu a mântuit lumea. El mântuieşte azi. Este întotdeauna 
Paştele, atunci când Domnul trece să-i elibereze pe cei pe care îi 
iubeşte. În Midraşul la Exod"! se spune că tinerii din cuptorul de 
foc au fost eliberaţi într-o noapte de Paşte (cf. Dan 3, 26). La fel 
şi Daniel: a fost salvat din groapa cu lei (cf. Dan 6, 23) de Paşte. 
Când Cristos a murit şi a înviat era o noapte de Paşte. Domnul 
este aici. Trece în această noapte. Petru se trezeşte şi se ridică. 
O lumină puternică strălucea în celulă şi Petru a mers în această 
lumină. A ieşit din închisoare, a străbătut oraşul: totul părea să 
fie un vis. Și, deodată, îngerul a dispărut. Petru şi-a dat seama 
atunci că era cu adevărat liber. S-a întors acasă la Maria, mama 
lui loan Marcu. Primul martor al învierii lui Petru, aşa cum a fost 
şi pentru Învierea lui Cristos, este o femeie. Ea merge să le spună 
ucenicilor că Petru stă afară, în faţa uşii, dar apostolii nu o cred. 
Petru ajunge în mijlocul ucenicilor, adunaţi să se roage, la fel cum 
a venit şi Cristos după Înviere în mijlocul lor (Fapte 12,16 şi Luca 
24, 36). Tot ce i se întâmplă seamănă cu ceea ce a trăit Cristos. El 
merge pe aceeaşi cale: Îl urmează în moarte şi în înviere. 

Ceea ce este doar o vestire în istoria lui Lazăr s-a împlinit în 
Cristos. Ceea ce a trăit Lazăr, ucenicii vor trăi şi ei după Patima 
şi Învierea lui Cristos. Istoria lui Lazăr nu este decât un semn, o 
vestire. Este o întâmplare în care strigătul de disperare al omului 
este cel mai puternic, gestul de îndurare al lui Dumnezeu este 


10 Cf. Fapte 12, 7. Singurul pasaj din Noul Testament unde verbul „a ridica ín 
picioare“ este utilizat la imperativ în Efeseni 5, 14 : „Se spune, trezeste-te, 
tu care dormi şi ridică-te dintre cei morti, şi te va lumina Cristos“, Susan R. 
Garett, Exodus from bondage, CBQ 52/1990, pp. 656-680. 

! Midraşul la Exod 18 (81a) citat de August Strobel, Passa-symbolik und 
Passa-wunder in Act 12, 3ff, NTS 4/1958, pp. 210—215. 


107 


cel mai frumos. Când povesteşti ce s-a întâmplat, mult timp după 
aceea, istoria pare să semene cu psalmii, care cântă minuni ale tre- 
cutului într-un timp de durere, când omul strigă spre Dumnezeu în 
suferință. Este şi povestea noastră, aşa cum strigătul psalmistului 
devine al nostru când ne aflăm pe marginea prăpastiei. „Cobor în 
groapă. Sunt un om sfârşit. Locul meu este printre cei morţi...“ 
(Ps 88, 5-6) Noi înşine suntem confruntati cu moartea si cu su- 
ferinta si ne putem recunoaşte in Marta, care face o mărturie de 
credinţă fără să aibă cu adevărat încredere. Cum să ai încredere 
atunci când infrunti moartea? Cum să speri, atunci când ai în fata 
nişte morti-vii? Cum să-ți păstrezi inima deschisă, când ea de- 
vine o rană sângerândă? Poţi cu adevărat să spui: „nu va dura“? 
Trebuie să ai credinţa Mariei care vine alergând să-L întâmpine 
pe Isus. Ea îşi plânge fratele, dar trăieşte bucuria de a-L reîntâlni 
pe Cel pe care inima ei Îl iubeşte. Pentru ea, moartea nu poate 
avea ultimul cuvânt. Este o încredere care depăşeşte puterea de 
a înţelege. Şi nu este o încredere într-un mâine îndepărtat. Este 
acum, aici, timpul când morţii vor trái şi cei care sunt în viaţă nu 
vor muri în veci. Istoria lui Lazăr este o fágáduintá fără seamăn, 
o fágáduintá de viata care se impune în peisajul morţii!?. 
Povestea lui Petru devine şi povestea noastră, povestea 
omului salvat în timpul nopţii de Paşti. În reprezentarea teatrală 
pe care o propun, eliberarea lui Petru ocupă locul central: ea îl 
aşază pe om în faţa misterului morţii şi al vieţii. Ea revelează 
prezenţa Domnului în singurătatea şi suferința umană. Acest 
„miracol“ precede istoria lui Lazăr şi „o înlocuieşte“ în econo- 
mia spectacolului. Eliberarea lui Petru se întâmplă acum. Ea se 
întâmplă în timp ce loan îşi aduce aminte de discursul lui Isus 
despre învierea morţilor. Povestea lui Lazăr, istorie finală ce 
„recapitulează“ în ea istoria mântuirii omului, este pentru noi 
sărbătoarea Paştelui. 
12 Această povestire a fost sursa de inspiraţie pentru una dintre primele 
reprezentări creştine din catacombe. La fel şi în cazul tinerilor din cuptorul 


de foc din cartea lui Daniel. „Dacă au puterea să laude în flăcările morţii, este 
pentru că Dumnezeu îi învie“, spunea Paul Beauchamp, op. cit., p. 88. 

Epistula apostolorum", text pe care l-am descoperit mai 
târziu, este o scriere apocrifă care vorbeşte despre Sărbătoarea 
Paştelui şi despre suferinţa tuturor celor care trebuie să dea o 
mărturie pentru Cristos. Domnul Înviat vorbeşte cu ucenicii şi le 
vesteşte soarta celor persecutați pentru numele Lui. Le promite 
că, dacă vreunul dintre ei este închis în noaptea de Paşte, îngerul 
Domnului va veni să-l elibereze. Va putea să intre şi să rămână 
cu ceilalţi la sărbătoare, până când va cânta cocoşul. Dar cand 
vor fi terminat de celebrat memorialul Domnului şi când masa 
se va sfârşi, prizonierul se va întoarce în celula sa. Va rămâne 
până când va fi chemat să iasă şi să dea mărturie despre tot ce i-a 
învăţat Domnul. 


Străinul întâlnit pe cale 


Ucenicii au nevoie să-şi depăşească frica, lipsa de curaj, 
temerea. Şi pentru asta nu e suficient să înţeleagă. Dacă ajung să 
apuce pe aceeaşi cale ca şi Cristos, este pentru că ştiu că nu sunt 
singuri. Există o Prezentá în viaţa lor. Cineva care îi însoţeşte. 
O imagine s-a impus: vine din scrierile lui Luca şi este funda- 
mentală pentru experienţa creştină. Este experienţa celor doi 
pelerini în drum spre Emaus. Un străin îi întâlneşte pe drum şi 
îi ajută să-şi recâştige încrederea pierdută, îi ajută să se reîntoarcă 
la viata'*. Ei plecaseră din Ierusalim dezamágiti şi lipsiţi de spe- 
rantá, fără să înţeleagă ce s-a întâmplat. Crezuserá în Isus din 
Nazaret, speraseră că El este Mesia care trebuia să vină. Dar Isus 
murise pe cruce. Cei doi pelerini vroiau să întoarcă spatele morţii, 
părăsind în urma lor toate speranţele avute. Vroiau să plece 
cât mai departe. Un străin îi ajunge din urmă şi le arată cum, 
conform Scripturilor, Cristos trebuia să sufere Patima pentru a 
intra în slavă. Ei îl ascultă şi inima le arde înlăuntrul lor, dar nu 
îl recunosc pe Cel care îi însoţeşte. Ei aveau nevoie să înţeleagă, 
dar mai ales aveau nevoie să nu mai fie singuri. 

5 Citat de David Parry, Release of the captives — reflections on Acts 12, JSNT 
116/ 1995, pp 157-164; cf. Kopt. VIII (ed. C. Schmidt) Gesprăche Jesu mit 


seinen Jiingern, TU XLIII (1919), citat de A. Strobel, p. 214. 
^ Cf. Luca, cap. 24. 

Străinul - Dan Bădărău 
Foto: Tudor Predescu 


Seara, ajung într-un sat unde vor să se oprească, în timp 
ce străinul vrea să-şi continue drumul. Pelerinii îl roagă atunci: 
„Doamne, rămâi cu noi. Ziua e pe sfarsite şi se apropie noap- 
tea. “ El a rămas. S-a aşezat la masă. A luat pâinea, a mulţumit, 
a frânt-o şi le-a dat-o. În acel moment, ei l-au recunoscut pe 
Domnul. Dar imediat, El a dispărut. Ei însă, plini de bucurie, cu 
inima arzându-le în piept, au plecat îndată înapoi spre Ierusalim. 
Au plecat noaptea, fără să le mai fie teamă. Au străbătut noaptea 
ca şi cum ar fi fost zi. O lumină îi cáláuzea. Simteau că trebuie să 
se întoarcă, trebuie să vestească: Domnul a înviat! 

Fiecare dintre noi se poate recunoaşte în pelerinii din 
Emaus. Asemeni lor, preferăm să plecăm departe de toate spe- 
rantele noastre pentru a putea uita mai uşor. Cu aripile frânte, 
credem că putem să renaştem departe de tot ce ne aduce aminte 
de înfrângerile noastre. Este greu de crezut că Domnul este cu 
noi atunci când totul pare pierdut! Dar în acele clipe, El este cel 
mai aproape. Pe drumul care credem că ne desparte de EI, tocmai 
El ne vine în întâmpinare pentru a ne face să înţelegem rostul a 
ceea ce se întâmplă şi să putem să-i simţim Prezenţa. Este mereu 
cu noi în Cuvântul său. Este cu noi la frângerea pâinii. Este cu noi 
în străinul pe care îl întâlnim pe cale. Sfântul Augustin spunea în 
Confesiuni: „Doamne, Tu erai lângă mine şi eu nu eram acolo. 
Dacă nu veneai să mă cauti, eu nu te-aş fi găsit.“ Este aici, şi 
totuşi nimeni nu pare să-L recunoască. În Evanghelia după Ioan, 
nici Maria Magdalena la mormânt (cf. loan 20, 14), nici ucenicii 
pe malul Mării Tiberiadei nu-L recunosc pe Domnul Înviat. /sus 
era aşezat pe țărm, dar ucenicii nu ştiau că este El (Ioan 21, 4). 
Ucenicul preaiubit este primul care ÎL recunoaşte. Îi spune lui 
Petru şi acesta pleacă înot spre El. Când ceilalţi îl ajung din urmă, 
Isus îi învită să împartă masa cu El. ,, Venifi şi mâncaţi “, le-a spus 
Isus. Dar nici unul dintre ucenici nu îndrăznea să întrebe: Cine 
eşti? ştiind că este Domnul. Isus s-a apropiat. A luat pâinea şi 
le-a dat-o. Si la fel şi peştii. (Ioan 21, 12-13). La început, uce- 
nicii nu ştiau cá este Isus. Nu L-au recunoscut şi, totuşi, în ciuda 
acestui fapt, ei ajung să ştie că este Domnul (cf. vs. 12). 

Alegand să vorbesc într-o reprezentare teatrală despre viata 
ucenicilor care îşi aduc aminte de Cristos, am crezut la început 
că puteam să ocolesc prezenţa Lui. Dar lucrând asupra textului, 
un personaj necunoscut s-a impus din ce în ce mai tare, un străin 
care vine să le explice ucenicilor sensul cuvintelor lui Isus şi, 
mai ales, să le fie aproape în timp de încercare. Vine noaptea şi 
nimeni nu pare să-L recunoască. lar dacă cineva o face, nimeni 
nu îndrăzneşte să-i adreseze nici o întrebare, nimeni nu-i cere 
să spună cine este. El se va lăsa recunoscut la frângerea pâinii. 
lar apoi, va dispărea. Între acest „străin“ şi Petru se creează o 
relaţie puternică, o relaţie pe care ar trebui să o descoperim 
pe deplin în jurul mesei. Mi-l imaginam pe Petru, eliberat de 
înger, venind acasă (cf. Fapte 12). Şi pe drum se întâlneşte cu 
„Străinul“. La început, credeam că se vor întâlni cu toţii, Petru 
şi ceilalți ucenici, pentru a celebra sărbătoarea Paştelui, atât de 
veche şi atât de nouă. Îşi aduc aminte, dar nu mai este istoria 
veche a Israelului cea pe care o evocă: este memorialul morţii 
şi al Învierii lui Isus Cristos. Ei evocă înmulţirea pâinilor în 
Galileea, iar discursul despre pâinea vieţii ocupă locul central 
al acestei celebrări. 

Încetul cu încetul, cele două poveşti — cea a ucenicilor în 
drum spre Emaus şi cea a lui Petru — s-au contopit. Petru merge 
acasă, însă doar ca să fugă. E deja pe drum, vrea să plece, când 
îi iese în cale un străin care îl obligă să asculte, îl obligă să inte- 
leagă ceea ce vroia să uite şi să lase în urmă. 

Când am hotărât să pun în paralel textul Evangheliei după 
Ioan şi fragmentul din Faptele Apostolilor (eliberarea nocturnă 
a lui Petru) nu conştientizasem imediat importanţa celebrării 
Paştelui. În ambele texte, această sărbătoare ocupă un loc central. 
Alegând să intersectez povestea din Fapte cu textul evanghelic în 
acest moment anume, — discursul despre pâinea vieţii, — am „ni- 
merit“ peste unul dintre puţinele pasaje în care Petru ia cuvântul. 
După ce discursul lui Isus se încheie, multi ucenici Îl părăsesc, 
neputând să accepte ceea ce spune. Isus se întoarce atunci spre 
cei doisprezece şi îi întreabă dacă nu cândva vor să plece şi ei. 

Petru este cel care răspunde, punând la rândul lui o întrebare: 
„La cine să mergem, Doamne? Tu ai cuvintele vieţii veşnice. 
Si noi credem şi stim că eşti Sfântul lui Dumnezeu. “ (loan 6, 
68—69) Mărturia lui Petru aici pare să fie mai putin puternică, mai 
putin importantă decât cea relatată în Evangheliile sinoptice’. 
Cristos însuşi nu vede în aceasta un dar al Tatălui, cum este cazul 
în Matei (cf. Mt 16, 17-20). Nici nu este momentul în care îi 
schimbă numele de Simon: aceasta s-a întâmplat de la prima întâl- 
nire (cf. loan 1, 42). Dar nici nu exprimă o critică. În sinoptici, 
Petru este cel care, deşi dă mărturie că Isus este Mesia şi Fiul 
Dumnezeului celui Viu (cf. Mt 16, 16; Mc 8, 29), refuză totuşi să 
accepte crucea lui Cristos. Isus îi porunceşte atunci să tacă şi să 
treacă în urma Lui. Cea de-a patra Evanghelie nu ignoră incapaci- 
tatea lui Petru de a înţelege, dar alege să sublinieze această trăsă- 
tură de caracter în alt episod, la spălarea picioarelor. Apostolul nu 
acceptă umilinţa lui Cristos, aşa cum îi va fi dificil să accepte şi 
arestarea Lui. Caracterul viu şi impulsiv al lui Petru ne este dez- 
văluit mai târziu. Înainte de aceasta, se manifestă fidelitatea lui 
Petru. Când mulţi dintre ucenici îl părăsesc pe Cristos, el alege 
să rămână. Ia iniţiativa să vorbească în numele celor doisprezece, 
chiar dacă Evanghelia nu pune accentul asupra rolului eclezial al 
apostolului. Ceea ce contează este faptul că rămâne şi recunoaşte 
identitatea lui Cristos. 

Revin la punctul de pornire: Evanghelia este spusă după 
moartea şi Învierea lui Isus. Ucenicii îşi aduc aminte. Ajung să 
înţeleagă sensul cuvintelor lui Isus. Iar Cristos este cu ei, inso- 
tindu-i pe cale. Este acolo pentru a-i întreba dacă vor să rămână 
cu El. Relatarea din capitolul şase este „retrăită“ de ucenicii 
care stau la masă cu Domnul. Situaţia seamănă cu relatarea 
întâlnirii de pe malul Mării Tiberiadei, povestită în capitolul 
21 al Evangheliei după loan. Sunt cu toţii împreună. Nu au 
decât puţină pâine şi câţiva peşti. Cristos pune o întrebare la 
care Petru trebuie să răspundă. Este aceeaşi întrebare la care a 


5 P.J. Hartin, The role of Peter in the fourth Gospel, „NeoTestamentica“, 
nr. 24 (1)/1990, pp. 49-61. 

răspuns mai demult. Vor şi ei să plece? Răspunsul pe care l-a dat 
mai demult îi revine în minte. Petru spune aceleaşi cuvinte, dar 
de-abia acum îşi dă seama ce îl întreabă Cristos. Doar acum îşi 
asumă răspunsul. Născut din adâncul inimii sale, acest răspuns 
a fost de fapt cel care dintotdeauna l-a călăuzit pe drum, ca o 
lumină, indiferent de ocolurile pe care le-a făcut. 

Evanghelia după loan ne spune că Petru este cel care, 
în grădina Gethsemani, i-a tăiat urechea slujitorului Marelui 
Preot!€. Este singurul text care îl identifică pe Petru ca fiind 
cel vinovat. Poate nu ne închipuim gravitatea acestui fapt, men- 
tionat de toti evangheliştii. În mod sigur, apostolul nu a vrut să 
taie urechea nimănui, nu era în postura de a-şi demonstra agili- 
tatea sau doar de a încerca să-şi intimideze agresorii. Slujitorul 
a scăpat la limită să nu i se taie capul. Atacul lui Petru trebuie să 
fi fost violent. Isus a intervenit, ne spune Evanghelia. I-a cerut 
lui Petru să lase sabia. /sus i-a spus lui Petru: „Pune sabia in 
teacă. Paharul pe care mi l-a dat Tatăl oare nu-l voi bea? “ (Ioan 
18, 11) Petru s-a grăbit să-L apere pe Isus, aşa cum s-a grăbit 
să-L urmeze. De două ori, Isus i-a domolit avântul. Doar cu puţin 
timp în urmă, Isus i-a prezis că-L va trăda. Toţi sinopticii vor- 
besc despre această trădare. Dar cea de-a patra Evanghelie este 
singura care aminteşte şi de un alt cuvânt pe care Isus îl rosteşte 
despre apostol. Chiar dacă Petru l-a trădat, el a fost unul dintre 
cei care şi-au dat viaţa pentru Cristos. Înainte de a fi arestat, Isus 
l-a prevenit: „Nu má vei putea urma acum, dar mai târziu, mă vei 
urma“ (loan 13, 36). Când Isus este arestat, Petru bate în retra- 
gere, îşi reneagă Învățătorul şi îşi apără viata şi propriul interes. 
Dar apostolul are curajul regretului, are curajul să revină asupra 
alegerii sale. Şi atunci merge până la capăt. 

Este poate remarcabil că Evanghelia după loan insistă me- 
reu asupra faptului că Petru nu este niciodată primul, dar trece 
înainte. Nu este niciodată primul în a-L întâlni pe Cristos. Fratele 
lui, Andrei, îl recunoaşte pe Cristos datorită mărturiei lui loan 
Botezătorul. lar el îl cheamă şi pe Petru. La finalul relatării 


16 Cf. Ioan 18, 10. Incidentul este povestit în Mt 26, 51; Marcu 14, 47; 
Luca 22, 49. 


114 


evanghelice, aflăm că la mormântul lui Cristos ajunge mai întâi 
ucenicul preaiubit. Dar se opreşte pentru a-l lăsa pe Petru să 
treacă înainte. La fel şi la întâlnirea cu Cel înviat pe malul Mării 
Tiberiadei. Ucenicul preaiubit ÎI recunoaşte pe Cristos. Dar Petru 
se grăbeşte să ajungă lângă El. Deşi este mereu al doilea când e 
vorba să înţeleagă sau să-L recunoască pe Cristos, el devine pri- 
mul în a-L urma până la capăt. ÎI urmează până la martiriu. 

Întâlnirea de pe malul Mării Tiberiadei este momentul în 
care Petru se angajează definitiv să-L urmeze pe Cristos. Dialogul 
între Petru şi Isus, după discursul referitor la pâinea vieţii, anunţă 
deja acest lucru. Relatarea din Faptele Apostolilor este oglindirea 
lui. Trei evenimente diferite, provenind din surse diferite"", s-au 
suprapus în mintea mea. Toate vorbesc despre ucenicul care 
devine asemenea Invatatorului, despre crestinul care Îl urmează 
pe Cristos: trece prin moarte la viaţă, trece prin moarte pentru a 
trăi Învierea alături de Cristos. Este misterul pascal. A spune capi- 
tolul şase ca memorial al morții şi al învierii lui Cristos se arată a 
fi pentru ucenici un moment de trecere. De la amintirea primelor 
întâlniri cu Cristos, ei trec la amintirea dezbaterilor publice. De la 
memorialul Cuvântului, ei trec la cuvântul memorialului. Pentru 
a face această trecere, un străin care îi întâlneşte pe cale îi ajută 
să înțeleagă ceea ce s-a întâmplat în Cristos. 

Pentru prima parte a reprezentării teatrale, aud cuvintele care 
au fost cândva rostite de Isus, spuse mai ales de acest străin. La 
„frângerea pâinii“, ucenicii ÎI recunosc ca fiind cel care a murit şi 
a înviat. După acest moment, El va dispărea. Dar acum ucenicii 
pot să-L urmeze, să continue ceea ce El a început. A doua zi, 
conflictul va izbucni din nou la Templu. 

Aceleaşi întrebări se pun mereu. Cum poti răspunde? Petru 
devine martor: evocă discursul lui Isus, dă aceleaşi răspunsuri. 
Nu există altele. Ucenicii retrăiesc procesul început cândva cu 
Isus. Istoria lui Lazăr rezumă experienţa pe care tocmai au trăit-o. 
Spusă ca o rugăciune pentru moartea apostolului, ea duce la înche- 
ierea povestirii teatrale începute cu vestirea martiriului. 


17 Majoritatea exegetilor consideră capitolul 21 ca fiind un adaos tardiv. 

Fiii lui Zebedeu 


Să spui Evanghelia după loan ca pe o rugăciune de priveghi 
pentru moartea apostolului Iacob. Am parcurs un drum lung până 
am ajuns la această imagine. La început, ştiam doar că pentru mine 
o reprezentare teatrală a Evangheliei ar fi o manieră de a relata 
povestea ucenicilor lui Isus. Dar nu ştiam care era situaţia concretă, 
dramatică pentru care voi opta. Textul s-a lăsat redescoperit ca o 
mărturie pe mai multe voci, un du-te-vino continuu între pledoa- 
rie şi amintire, între rugăciunea de cerere şi de laudă. 

Căutând un cadru pentru această reprezentaţie, am ales ca 
spectacolul să se joace în biserici romanice de-a lungul unui pele- 
rinaj. Un traseu s-a impus foarte repede: drumul spre Santiago 
de Compostela. La început nici nu ştiam că la Compostela se află 
mormântul Apostolului Iacob, fratele lui Ioan. Cum ar fi putut 
ajunge lacob pe coasta Oceanului Atlantic, în Peninsula Iberică 
de azi? Începând cu secolul al VII-lea, se cunosc atestări ale 
apostolatului sáu pe pământ spaniol't. Legende despre Sfântul 
Iacob au început să circule după secolul al IX-lea, în urma desco- 
peririi miraculoase a mormântului. Papa Leon a confirmat, prin 
celebra sa scrisoare, tradiţia conform căreia trupul Apostolului a 
fost adus la Compostela de ucenicii lui. În timpul Evului Mediu, 
această tradiţie s-a răspândit din ce în ce mai mult şi s-a impus în 
spiritul pelerinilor porniţi spre Santiago. 

Iacob, fratele lui Ioan, este primul apostol martir. El este 
singurul dintre cei doisprezece a cărui moarte este menţionată în 
Faptele Apostolilor, deşi apare doar o scurtă notă despre marti- 
riul său. În acest timp, regele Irod a pornit o prigoană împotriva 
Bisericii. A poruncit să fie ucis cu sabia lacob, fratele lui loan 
(Fapte 12, 1-2). Nici motivele execuţiei, nici locul mormântului 
nu sunt menționate”. Acest singur rand de text a dat naştere unei 
18 Cf. M. Starowiesky, La legende de saint Jacques le Majeur, Apocrypha 7, 
1996, p. 200. 

„On y trouve des informations concurrentes sur le lieu de sépulture de 
l'apótre, par exemple Marmarique — nom que les historiens n'ont pu identifier 
— et Césarée.“ („Se găsesc informaţii concurente privitor la locul unde a fost 


înmormântat apostolul, spre exemplu Marea Marmarica — nume pe care istoricii 
nu l-au putut identifica — şi Cezareea.“), M. Starowiesky, op.cit., p. 197. 

puternice tradiţii apocrife referitor la moartea lui Iacob. Textul 
latin cel mai important este Passio Magna. Această versiune, 
redactată probabil în secolul IV în Galia sau Spania”, vorbeşte 
despre Iacob şi opozantii lui, pe de-o parte doi magi, pe de alta, 
iudeii. Apostolul îi converteşte pe primii şi încearcă să-i con- 
vingă pe ultimii de mesianitatea lui Isus, dar sfârşeşte prin a fi 
ucis. Relatarea episodului este inspirată de scrierea lui Clement 
Alexandrinul, Hypotyposeis”'. În această lucrare se regăseşte cea 
mai veche menţiune extratestamentară a martiriului lui Iacob. 
Aici se relatează şi convertirea celui care l-a adus pe apostol în 
faţa instanţei tribunalului. 

Tradiţia privitoare la apostolul Iacob pune cercetătorii în fata 
multor întrebări fără răspuns. De ce nu au existat, încă din pri- 
mele secole, menţiuni asupra locului în care a fost înmormântat? 
Dacă apostolul a evanghelizat Spania, de ce nu se cunosc tradiţii 
locale despre trecerea lui pe acolo? Cum de se poate impune o 
tradiţie atât de târziu, la o mie de ani după moartea apostolului? 
Două mii de ani mai târziu, mii de pelerini pornesc încă pe acest 
drum, îndreptându-se spre un mormânt gol, despre care ştiu şi 
acum că a fost cel al primului apostol martir. De ce? Asemenea 
întrebări riscă să mai rămână mult timp fără răspuns. Pentru că 
adevărata problemă este alta. Toţi aceşti pelerini simt nevoia să 
păstreze amintirea. Nu locul geografic este cel care contează, 
ci locul spiritual care cheamă sufletul la un pelerinaj interior. 
Drumul spre Santiago se dovedeşte a fi un drum spre desco- 
perirea celuilalt care te întâmpină, a celui care te însoţeşte, a 
Aceluia care este Dumnezeu. Eu şi artiştii care m-au însoţit am 
ales acest drum pentru a evoca martiriul Apostolului şi pentru 
a spune Evanghelia după loan. Am pornit spre mormântul lui 
Iacob, deşi nici o dovadă istorică nu confirmă că acela este 
mormântul lui. Am amintit Evanghelia după loan, care, conform 
concluziilor exegezei contemporane, e posibil să nu fi fost scrisă de 
Ioan, apostolul. Dar cei doi frati s-au impus în tradiţia Bisericii 


% Cf. M. Diaz y Diaz, La literatura Jacobea anterior al codice Calixtino, 
„Compostellanum“ 10, 1965, pp. 284—287 citat de M Starowiewski, p.195. 
?! Citat de M. Starowiesky, op. cit., p. 195. 

şi rămân pentru mine două figuri pline de forță şi de adevăr, care 
vorbesc cu putere sufletului contemporan. 

Ioan si Iacob sunt cunoscuţi ca fiii lui Zebedeu şi au fost 
numiţi Fiii Tunetului. Această denumire, care apare de patru ori 
în Evanghelia după Matei, de două ori la Marcu, o dată la Ioan, 
s-a impus foarte repede. Chiar dacă Luca nu îi numeşte aşa, el îi 
arată pe cei doi fraţi dornici să facă să coboare focul din cer asu- 
pra samaritenilor care se împotriveau lui Isus. Cei doi frati se ara- 
tă capabili să se înfurie, asemeni unor adevăraţi Fii ai Tunetului. 
Isus le-a spus: ,,Nu ştiţi ce duh sălăşluieşte in voi. Fiul Omului 
nu a venit să-i piardă pe oameni, ci să-i salveze“ (Lc 9, 54-56). 
Cei doi fraţi au multe de învăţat, chiar dacă, conform tradiţiei 
sinoptice, ei sunt printre primii chemaţi de Isus, după Simon 
Petru şi Andrei. I-a văzut pe lacob, fiul lui Zebedeu şi pe Ioan, 
fratele sáu; erau în barcă, cu tatăl lor... I-a chemat. Si pe data 
au lăsat barca si pe tatăl lor şi L-au urmat (Matei 4, 21—22; 
cf. Mc 1, 19-20). Ín lista apostolilor (Mt 10, 2-4; Mc 3, 16-19; 
Lc 6, 13-16), ei sunt întotdeauna numiţi printre primii, respec- 
tiv Iacob al treilea si Ioan al patrulea. În schimb în Fapte, Petru 
şi Ioan, urmaţi de lacob, sunt numiţi primii, înaintea lui Andrei 
(Fapte 1, 13). Această schimbare este interesantă, deoarece în 
Fapte, loan este adeseori alături de Petru. Ei merg împreună la 
Templu, unde îl vindecă pe paralitic şi dau mărturie în fata iudeilor 
despre Înviere (cf. Fapte, 3 şi 4). Amândoi pleacă în Samaria, 
unde se roagă pentru ca samaritenii să-L primească pe Duhul 
Sfânt (cf. Fapte 8, 14—25). După acest episod, Ioan nu mai este 
numit. Părinţii Bisericii i-au atribuit, rând pe rând, redactarea 
Evangheliei”, cele trei scrisori din Noul Testament si, în cele din 
urmă, Apocalipsa. Exegeza contemporană a pus sub semnul între- 
bării atribuirea ansamblului corpusului ioanit lui loan, apostolul. 
Evanghelia după loan vorbeşte foarte puţin despre fiii lui Zebedeu. 
Sunt numiţi o singură dată, printre ucenicii care îl întâlnesc pe 
Domnul după Înviere, pe malul Mării Tiberiadei (loan 21, 2). 


? Cf. Culpepper, John, the son of Zebedee, the life of a legend, Fortress 
Press, 2000. 

Aceastá tácere a fost dezbátutá foarte mult timp, in efortul de a 
stabili identitatea autorului Evangheliei. 

Cine este el? Evanghelia îşi desemnează autorul fără să-i 
dea un nume. Este vorba de ucenicul preaiubit. Printre comen- 
tarii, retin ideea că ucenicul trebuia să locuiască la Ierusalim si 
să fie cunoscut de Marele Preot. Aceste două argumente sunt cele 
mai puternice pentru a contesta că loan, apostolul, ar fi autorul. 
Un pescar din Galileea nu ar fi putut să aibă acces la Caiafa, sau 
să cunoască Ierusalimul atât de bine. Părinţii Bisericii au fost şi 
ei puşi în faţa acestei dileme si au găsit o explicaţie. Conform 
tradiţiei, se spune că, după moartea lui Zebedeu, văduva lui a 
vândut casa şi a venit să se instaleze la Ierusalim cu cei doi fii 
ai ei. Tradiţia îl desemnează pe Iacob, fiul lui Zebedeu, ca fiind 
tânărul care îi cere permisiunea lui Isus să meargă să-şi înmor- 
mânteze tatăl. Un personaj fără nume din Evanghelie a fost astfel 
identificat cu Iacob, în timp ce în ucenicul preaiubit a fost recu- 
noscut loan, celălalt fiu al lui Zebedeu. 

Cei doi fraţi s-au impus în tradiţie alături de Petru. Toti 
trei sunt, în tradiţia sinoptică, martori privilegiați ai lui Cristos. 
Petru, lacob şi loan sunt singurii prezenţi la Schimbarea la Faţă 
(Mc 9, 2s; Mt.17, 1s). Ín Evanghelia dupá Marcu, doar acesti trei 
apostoli îl însoțesc pe Isus în casa lui Iair şi devin martorii învierii 
fiicei acestuia. Nu a îngăduit nimănui altcuiva să-L însoţească, 
doar lui Petru, lacob şi loan, fratele lui lacob (cf. Mc 5,37). Fiii 
lui Zebedeu sunt de asemenea, pentru Marcu, martorii primului 
miracol al lui Isus, vindecarea soacrei lui Simon Petru. ÎL însoțesc 
pe Isus de la început (cf. Mc 1, 29). Sunt cu El până la capăt, pe 
Muntele Măslinilor, şi se considera indreptatiti să pună întrebări 
despre timpurile de pe urmă. Petru, lacob, Ioan si Andrei l-au 
întrebat: ,, Cánd se vor întâmpla toate astea?“ (cf. Mc. 13, 3-4). 
Dar in ciuda locului privilegiat pe care îl ocupă, ei se înşală asupra 
soartei lui Isus şi chiar şi asupra propriului lor destin. Ei cer să stea 
la dreapta şi la stânga lui Isus în slava sa. /sus le-a spus: ,, Nu ştiţi 
ce cereţi. Puteţi voi să beti din paharul pe care-l beau eu şi să fifi 
botezați cu botezul cu care voi fi botezat eu?“ (Mc. 10, 35-40). 

Atât Matei”, cât şi Marcu nu ezită să scoată în evidenţă incapa- 
citatea lor de a înţelege. Credeau, ca şi ceilalți, că Isus va deveni 
rege. Dar tronul lui va fi crucea, iar împărăţia lui nu era din 
această lume. Cereau să stea la dreapta şi la stânga Lui, dar aceste 
locuri erau pentru alţii. Doi tâlhari aveau să moară la dreapta şi 
la stânga lui Isus. În ciuda acestor „neînţelegeri“, fraţii aveau să 
bea paharul din care a băut Isus şi aveau să fie botezați cu ace- 
laşi botez. Isus le acordă aceasta. Îl vor urma. Iacob avea să fie 
primul apostol-martir. 

Alegându-i pe Petru şi pe loan, alături de Iacob, figura 
absentă şi prezentă în acelaşi timp, ca personaje principale ale 
versiunii teatrale pe care am propus-o, am fost influenţată de o 
tradiție străină celei de-a patra Evanghelii. Dar nu cred că e o 
trădare: scopul este să-i fac simţit spiritul. Martorii slavei au deve- 
nit martori până la martiriu. Martorii privilegiați sunt „martirii“. 
Acesta este mesajul celei de-a patra Evanghelii. Petru, Iacob şi 
Ioan, cele trei figuri care au marcat tradiţia Bisericii, ilustrează 
din plin dubla dimensiune a martorilor lui Cristos. 

A spune Evanghelia ca pe o rugăciune de priveghi pentru 
apostolul Iacob — în drum spre Compostela, a fost un vis pe care 
l-am împărtăşit cu un grup de douăzeci de artişti, români şi fran- 
cezi. A fost un proiect curajos şi nebunesc, care s-a concretizat 
în aproximativ trei ani. O muncă îndelungată asupra scrierii 
evanghelice mi-a permis să dezvolt un scenariu, permiţând să 
redescopăr textul ca pe o mărturie a unei comunităţi martirizate. 
Mi-a luat timp să găsesc o soluţie care să păstreze distanţa fata 
de realitatea istorică, sugerând în acelaşi timp actualitatea eve- 
nimentelor. Mi-am dorit ca această soluţie să funcţioneze şi ca 
visul meu să fie dus la bun sfârşit. A fost. 

Proiectul meu este dedicat tuturor celor care, în România 
sau în alte părţi ale lumii, au dat mărturie despre Cristos, în 
ciuda suferințelor şi a persecuțiilor pe care le-au îndurat pentru 
credinţa lor. 


3 Mt 20, 20-21: în acest caz, cererea e făcută de mama celor doi frati. 

Memoria martorilor 
Foto: Tudor Predescu 


eatin pentru spectacol 
Cristian lacob 
Foto: Tudor'Predesc 


Epilog 


24-26 iunie, Paris 


Dupá premiera románeascá de la Festivalul International de 
la Sibiu, primul spectacol in Franta a avut loc la Institutul Catolic 
din Paris, in data de 24 iunie 2003. Actorii români aşteptau emo- 
tionati reacţia publicului francez. Acesta a fost impresionat de 
forţa şi de calitatea profesională a reprezentatiei. Doar cu un an 
mai devreme, autoarea cărţii de fata, initiatoarea proiectului, sus- 
tinuse la Institutul Catolic din Paris lucrarea de masterat cu tema 
Amintire şi mărturie în Evanghelia după loan: puncte de pornire 
pentru un proiect teatral. Alături de ea, colegii ei de facultate, 
Aurélie Reygner şi Fabien Meisnerovski, au lucrat la realizarea 
proiectului. Visul devenise realitate. 

Spectacolul, inspirat de mărturii contemporane, este construit 
ca o serie de secvenţe de viaţă ce prezintă personaje ale anilor 
1950-1960. Printre acestea sunt oameni care slujesc regimul 
totalitar la putere în ţările din Est, unii se opun, alţii se supun. 
Actorii îşi însuşesc textul biblic, spunându-l cu durere, revoltă 
sau speranţă, rostindu-l ca pe o rugăciune sau ca pe o sfâşietoare 
întrebare asupra rostului suferinţei. 

Părintele Eugen Popa, închis la Sighet între 1950-1955, 
spunea: „Rostul suferinţei e greu de înţeles. E ca bobul de grâu 
ascuns în pământ. Va da rod. Dar nu ştii când. Pot trece ani...“ 
Cum poţi avea forţa să aştepţi? Cum poti înţelege? 

Cincizeci de ani mai târziu, o echipă de artişti au încercat să 
înţeleagă ce s-a întâmplat prin prisma textului Evangheliei după 
Ioan. 

27 iunie, Troyes 


Personajele au prins contur şi forță o dată cu cea de-a 
treia reprezentaţie în Franţa. Aceasta a avut loc la Troyes, 
unde spectacolul a fost invitat să participe la Festivalul de 
Artă şi Spiritualitate. Gazda echipei a fost Aurélie Réygner, 
originară din acest minunat oraş medieval situat în regiunea 
Champagne. În interviul acordat postului de radio France 
Info, difuzat miercuri 16 iulie 2003, Aurelie spunea: „E un 
proiect deosebit care îşi propune ca prin limbajul teatral să 
redescopere altfel Evanghelia după loan. Anca spune povestea 
unui om închis pentru credinţa lui. În jurul acestui personaj, 
ceilalți reacţionează. Unii nu înţeleg, unii sunt mai aproape, iar 
alții mai departe de un parcurs de credinţă.“ Cel mai important 
pentru Aurélie a fost să-şi asume povestea, aparent atât de înde- 
părtată de realitatea franceză, şi să se integreze în echipa ro- 
mână. „Părea greu, dar am fost primită cu foarte multă căldură“, 


declara Aurelie. 
j 

Catedrala din Puy érl Velay 
Foto: Tudor Predescu 

28 iunie, Puy en Velay 


Puy en Velay este cunoscut astázi ca unul dintre punctele 
principale de pornire ale pelerinajului spre Compostela. Din 
acest oraş-sanctuar închinat Sfintei Fecioare a pornit în secolul 
al X-lea primul pelerin străin cunoscut, episcopul Godescalc. Şi 
tot de aici, şi-a început pelerinajul şi echipa noastră de artişti. 
Oraş al dantelei şi al rocilor vulcanice, Puy en Velay are monu- 
mente impresionante ale artei romanice franceze, cum este şi 
capela închinată Arhanghelului Mihail, St. Michel d” Aiguilhe. 
Catedrala Notre-Dame de France, la care se ajunge pe o scară 
de 134 de trepte, adăposteşte statuia Madonei Negre, protectoa- 
rea oraşului. 

Așteptare — Aurélie Réygner 
Foto: Tudor Predescu 


29 iunie, Puy en Velay 


„Cultura atinge oare sacrul?“, se întreba în deschiderea arti- 
colului său din „Le Renouveau“ (3 iulie 2003), reporterul Julien 
Gardon. „Sunt artişti care cunosc răspunsul. Şi acesta este pozi- 
tiv“. Pariul artiştilor francezi şi români părea câştigat. Spectacolul 
s-a jucat la biserica St. Laurent, în prezenţa Episcopului de Puy, 
Msgr. Brincard. La sfârşit, Excelenţa sa a declarat că a simţit pre- 
zenta lui Cristos in această reprezentare teatrală a Evangheliei. 
„O prezenţă misterioasă, dar emoţionantă a lui Cristos, care face 
ca actorii să dispară în El, pentru ca fiecare să poată avea un 
dialog, un dialog al inimii, cu Cel Înviat.“ La Puy, echipa a fost 
primită cu entuziasm de părintele Emmanuel Gobillard, el însuşi 
iniţiatorul unui proiect de teatru sacru în cadrul diecezei de Puy, 
„Théâtre des Pléiades*. Ínceputul era promiţător. 

„A venit în lume și lumea nu L-a primit" Cristian lacob 
FotosTudor Predescu 

30 iunie, Conques 


Conques este unul dintre oraşele medievale renumite ale 
Franţei. Fondată în secolul al IX-lea de călugărul ermit Dadon, 
abația a devenit un loc de pelerinaj important în drumul spre 
Compostela, o dată cu aducerea aici a relicvelor Sfintei Foy, mar- 
tira din secolul al III-lea. Abația Sainte Foy, monument al artei 
romanice, este păstrătoarea celui mai important tezaur din Evul 
Mediu, care include statuia Sfintei Foy, din aur masiv, ornată cu 
pietre preţioase şi 33 de camee. Datorită ei, tezaurul se numără 
printre primele cinci din Europa. 

Basorelieful portalului central, reprezentând Judecata de 
Apoi, este, alături de cel de la Moissac, una dintre cele mai fru- 
moase reprezentări medievale ale acestei teme. 

Timpanul Judecăţii — abația Sainte Foy, Conques 
Foto: Tudor Predescu 


1 iulie, Conques 


La Conques, spectacolul a fost prezentat in cadrul impre- 
sionant al abatiei Sainte Foy. Cronicarul de teatru Zoe Mouret 
scria: „Un spectacol dur şi sumbru a cărui linie de forță este 
înscrierea textului în textele sacre (fragmente din Faptele 
Apostolilor, prima parte a Evangheliei după loan) şi al cărui 
scop, după cum afirmă Anca Berlogea, este să redescopere un 
text vechi de două milenii ca pe o chemare de a depăşi teama 
în mijlocul terorii, ca pe o promisiune de pace în mijlocul răz- 
boiului, ca pe un cuvânt de lumină în mijlocul tenebrelor.* (Le 
Rouergat, nr. 2988, 10-16 iulie 2003) 

„La început era Cuvántul" — Conques, 1 iulie 2003 


Foto: Tudor Predescu 


2 iulie, Livinhac 


Pornind din Conques, pelerinii trec podul dincolo de râu, apoi 
urcă dealul împădurit şi continuă pe podiş, spre Livinhac. Pentru 
cei care nu au mai mers de mult pe jos, urcuşul aproape pieptiş 
al dealului e o piatră de încercare. Până aici artiştii au ajuns cu 
maşina. De acum încolo începe adevăratul pelerinaj. Constantin 
Cojocaru, seniorul echipei, a avut o clipă de ezitare, în care şi-a 
spus: Pelerinajul acesta nu e pentru mine! A avut, totuşi, curajul 
să nu renunţe şi mai târziu nu i-a părut rău. Când echipa se apro- 
pie de vârful dealului, se aud clopotele: întâi dangătul blând care 
vine de la capela din pădure, apoi sunetul maiestuos al clopotelor 
mari de la abație. Călugării urează drum bun pelerinilor şi îi mai 
însoțesc o clipă cu un gând bun şi o rugăciune. Până la Santiago 
drumul e lung! Şi greutăţile încep. 


3 iulie, Figeac 


Doar trei dintre artişti au îndrăznit să pornească şi a doua zi 
pe jos. Seara era spectacol şi distanţa dintre Livinhac şi Figeac 
nu era tocmai scurtă. Actorii se pierd pe străzile înguste ale mi- 
nunatului oraş medieval, aflat pe malul râului Celle, unde fostele 
ateliere meşteşugăreşti au fost înlocuite de mici magazine pline 

Replica modernă a ,Rozetei" -Figeac 
Foto: Tudor Predescu 

de farmec. În Place des Écritures se găseşte o replică modernă a 
„Rozetei“, realizată de artistul Joseph Kosuth pentru a aminti fai- 
moasa descoperire făcută de Jean-Frangois Champollion. Născut 
la Figeac în 1870, el a fost primul care a reuşit să descifreze 
scrierea hieroglifică. 


„De ce botezi?" Gabriel Spahiu si Marian Râlea 
-Figeac, 3 iulie. Foto: Tudor Predescu 


Încă o premieră. De data aceasta pentru Marian Râlea, care 
a revenit în rolul lui Petru, şi totodată pentru Dan Bădărău, care 
l-a înlocuit aproape fără nici o repetiţie pe Emil Hostiná în rolul 
Străinului. Spectacolul a căpătat alte nuanţe, păstrându-şi forța şi 
emoția, dar continuând să crească în intensitate. Ritmul a devenit 
din ce în ce mai alert. Povestea, creată prin suprapunerea de măr- 
turii, a câştigat în limpezime. Personajul lui Nicodim a devenit 
din ce în ce mai emotionant: acest om al Puterii ce se lasă transfor- 
mat de mărturia celui pe care îl condamnă la moarte. Constantin 
Cojocaru a interpretat cu economie de mijloace un Nicodim con- 
temporan, instrument servil al Puterii, care se trezeşte la viaţă. 


131 


4 iulie, Seuzac 


După popasul de o zi la Figeac, echipa şi-a continuat drumul 
pe valea Lotului, îndreptându-se spre Cajarc. Distanţa de 25 de 
kilometri a fost mai uşor de parcurs, ştiind că seara nu era progra- 
mat spectacolul. Artiştii au ales să înnopteze la „Ferma ecvestră“ 
de la Seuzac, la 3 km distanță de Cajarc. În inima văii Lotului, 
Larnagnol (Seuzac) este locul ideal pentru amatorii de echitație 
şi îţi aminteşte faptul cá unii dintre pelerinii de azi mai aleg încă 
să pornească spre Compostela călare. 


5 iulie, Saint Gery 


În ziua de 5 iulie, echipa urma să ajungă la Saint-Gery. Primii 
15 kilometri, actorii i-au străbătut cu maşina, apoi au pornit pe 
jos. Şi-au început drumul cu vizita unuia dintre cele mai frumoase 
oraşe medievale din Franţa: Saint Circ Lapopie. Redescoperit 
şi prețuit de André Breton la începutul secolului XX, St. Circ a 
devenit o oază a pictorilor din secolul trecut, printre care cel mai 
cunoscut este Man Ray. Înălţat la 100 m deasupra Lotului, orăşelul 
domină valea. Străzile întortocheate şi înguste îşi păstrează far- 
mecul patriarhal. 

Ín.drumi spre Seuzac 
Dan Bădărău, Camelia Maxim si Marian Râlea. 
Foto: Tudor Predescu 


Saint Circ'Lapopie 
Foto: Tudor Predescu 


Fațadele caselor, care datează din secolele XII-XIV, te fac să 
te reîntorci înapoi în timp. 


6 iulie, Saint Gery 


După biserici şi abatii impresionante prin arhitectura lor, 
spectacolul era jucat acum într-o mică biserică sătească. Saint 
Gery e un sat pe malul râului Lot. Dar nu pierdut de lume, cum ar 
putea părea. Aici, Stephen Marie, reporter pentru postul de radio 
RTL, i-a ajuns din urmă pe artişti pentru a realiza cronica difuzată 
în 8 august 2003. O spectatoare intervievată afirma: „Este bine 
să primim mesajul unor oameni care vin de departe. Ştiam că era 
vorba despre francezi şi români care jucau Evanghelia după loan 
pusă în paralel cu epoca Ceauşescu. Dar viziunea scenică a fost 
foarte bună. Retrăiam istoria, ceea ce s-a întâmplat. Seamănă cu 
ce am învăţat când eram copil, dar nu vedeam lucrurile aşa. Nici 
pe Ceauşescu, nici Biblia. Să spunem că a vedea Biblia aşa nu e 
rău deloc.“ 

„Un om nu poate primi nimic...“ 
Gabriel Spahiu, Marian Râlea 
Foto: Tudor Predescu 


7 iulie, Cahors | 
+ „de n 
Cahors este unul dintre oraşele medievale mari situate pe OT a YT a 
„Via podiensis", drumul compostelan care pleacă din Puy en f ea i d 
Velay. Cei mai „hotărâți“ pelerini, Gabriel Spahiu si Constantin 
Cojocaru, au sárbátorit la ajungerea in Cahors prima sutá de ki- 

dupá prima sutá de kilometri 
Foto: Tudor Predescu 

forță a emotiei, indiferent de arhitectura locului. Catedrala din 
Cahors a fost poate cea mai mare provocare! Spaţiul imens şi 
fastul vitraliilor au dat de furcă actorilor. Dan Bădărău recunos- 
tea, în Cronica difuzată pe postul de radio RTL (8 august 2003): 
„E nevoie de repetiţii de voce, să te adaptezi. În catedrale, ecoul 
e foarte mare, trebuie să faci pauze între fraze, ca ecoul să se 
piardă“. Spaţiul catedralei din Cahors a fost greu de dominat nu 
numai din punctul de vedere al vocii, ci şi al prezenţei. A fost o 
mare provocare, dar şi un pariu câştigat, aşa cum consideră acum 
actorul Constantin Cojocaru. 


8 iulie, Lascabannes 


O zi liniştită, în care nu s-a întâmplat nimic deosebit. Artiştii 
au mers pe jos, şi-au pregătit mâncarea la o fermă pierdută printre 
dealuri în apropierea unui sat plin de muşcate. O pauză binevenită. 


9 iulie, Montcuq 


De la Lascabannes la Montcuq, etapa de mers pe jos a fost 
destul de istovitoare, ţinând cont şi de arsita verii. 


Montcuq este „capitala“ Quercy-ului alb, regiune denumită 
aşa datorită abundenței pietrei de calcar, dar şi grâului si făinei. 
Morile de vânt şi de apă abundau mai demult în aceste locuri, 
deosebit de liniştite. 


; Va veni ceasul“. 
O10: Tudor Predescu 


„O reprezentaţie uimitoare, interpretată într-un decor auster 
la umbra unui imens crucifix, unde actorii au făcut să vibreze 
vitraliile şi au ştiut să aducă publicul la comuniunea cu mărturia 
lor contemporană şi cu Evanghelia după loan. Plasat în cadrul 
pelerinajului spre Santiago, acest spectacol permite să descoperi 
miracolul drumului. E poate descoperirea cuvântului spus de 
Cristos: Nu vă fie teamă!“ 

„La dépéche du Midi“, Lot, 
marti 15 iulie 2003. 

Grota Aparitiilor, Lourdes 
Foto: Florin Costache 


www.florincostache.com 


10 iulie, Lauzerte 


După entuziasmul începutului, dificultăţile drumului s-au 
făcut simţite. Pentru fiecare a fost greu să se adapteze grupului, 
să-şi găsească ritmul, dar mai ales să înveţe să-şi facă şi să-şi 
desfacă bagajele în fiecare zi. A fost obositor şi greu. Lauzerte 
s-a vădit o etapă liniştită şi frumoasă în drumul spre Compostela. 
Bastion medieval care a dominat regiunea până la Revoluţia 
Franceză, Lauzerte este şi astăzi un loc fermecător. 

„Lauzerte a avut privilegiul să găzduiască această trupă tâ- 
nără, joi 10 iulie, cu o reprezentaţie magistrală. Cu ajutorul unui 
decor sobru, chiar auster, actorii au ştiut să-şi transmită mesajul 
şi dimensiunea lui spirituală“ scria „Le Courrier Francais“, în 
cronica publicată în 25 iulie 2004. Acest turneu inedit a creat 
posibilitatea ca două culturi să se întâlnească, două lumi să se 
apropie într-un dialog cultural şi spiritual inițiat pe marginea 
unui text sacru comun, Evanghelia după loan. După spectacol, 
schimburile de impresii cu spectatorii au fost întotdeauna extrem 11 iulie, Moissac 
de bogate. Aici, la Lauzerte, artiştii au rămas mult timp la discuţii 
cu părintele Michel Lagarde, parohul locului. 


După 10 zile de pelerinaj, echipa a ajuns la Moissac. 
Capodoperă a artei romanice, abația St. Pierre este mândria aces- 
tei mici localități medievale franceze. Pentru prima oară specta- 
colul se juca afară. Mica scenă a devenit punctul de concentrare al 
unei lumi ce îşi spunea povestea la ora apusului de soare. Măreţia 
şi fastul catedralelor au fost întrecute de măreţia naturii insegi. 
Emotia actorilor a intensificat emoția asfintitului şi culorile as- 
fintitului au dat nuanţe noi trăirii actorilor. Si rămâne de neuitat 
emoția strigătului Celui orb şi vindecat, ale cărui cuvinte rásunau 
peste oraş, amplificate de ecou, în liniştea blândă a serii: „Am 
mers, m-am spălat şi am văzut“. „Fiţi convinşi şi mândri de calita- 
tea spectacolului vostru“, scria un spectator în cartea de onoare. 


16 iulie - 25 iulie, Lourdes 


După încă două spectacole, la Miradoux şi la Lectoure, ar- 
tiştii au ajuns la Lourdes. În acest sanctuar marian impresionant, 
timp de 6 zile actorii s-au pregătit să joace spectacolul în limba 
spaniolă. Etapa franceză luase sfârşit. 


Speranta și gratii r 139 
în Carmelul din Moissac 
Foto: Tudor Predescu 


25 iulie, Eunate 


E prima zi în Spania şi totul este deja altfel. O lună întreagă 
de turneu şi de pelerinaj pare să se fi şters cu buretele. Suntem 
într-un alt univers, într-o lume unde soarele străluceşte mai pu- 
ternic, lumina e orbitoare, galbenul lanurilor de grâu e mai gal- 
ben şi cerul e mai albastru. Am ajuns la Eunate, o capelă pierdută 
în câmp, departe de orice aşezare şi ne întrebam cine va veni la 
spectacol în seara aceea. În oraşul cel mai apropiat, Puente la 
Reina, fiesta este în toi. E sărbătoarea Sfântului Apostol Iacob, 
sărbătoarea patronului Spaniei. Seara, maşinile încep să se adune 
în parcarea din faţa casei de pelerini. Peste o sută de oameni s-au 
înghesuit în capela romanică, doritori să asiste la spectacolul 
„Memoria celor care au trecut“. Actorii trăiesc emoţiile unei noi 
premiere: joacă pentru prima oară în limba spaniolă, într-o ţară 
în care de-abia au ajuns de câteva ore, nu înţeleg limba decât pe 
ghicite şi nu ştiu nimic despre publicul care îi întâmpină. Lumina 
reflectoarelor se stinge, parohul deschide uşa, şi pe faţa actorilor 
străluceşte lumina roşiatică a soarelui de apus. E linişte si, deo- 
dată, aplauze furtunoase redau încredere artiştilor. Publicul este 
entuziasmat. Vreo douăzeci de spectatori nici nu au reuşit să intre 

înăuntru. Incurajati, se pregătesc să urmărească echipa în serile 
următoare. Unii au venit la Estella, alţii au apucat să ajungă să 
vadă spectacolul de-abia la Viana, la peste 70 de km depărtare. 

Seara s-a lăsat blândă peste capela singuratică. Mulţi din 
echipă au preferat să doarmă în corturi, afară. Cerul era incredibil 
de plin de stele. Scânteind fulgerător, stele căzătoare lăsau dâre 
argintii pe albastrul de cerneală al nopţii. 


26 iulie, Estella 


Suntem în chiar inima fostului regat al Navarrei. Oraş regal 
în timpul Evului Mediu, Estella rămâne unul dintre punctele 


San Pedro de la Rua 
Foto: Florin Costache 
www.florincostache.com. 


importante în drumul spre Compostela. Dacă astăzi nu mai are 
aceeaşi însemnătate politică, locul îşi păstrează farmecul prin ar- 
hitectura romanică şi gotică a clădirilor. Centrul vechi al oraşului 
se întinde pe ambele maluri ale râului Ega, iar inima lui se află 
în piaţa de los Fueros, unde şi astăzi mai au loc târgurile traditio- 
nale. Biserica San Pedro de la Rua domină peisajul. Construcţie 
cisterciană din Evul Mediu, edificiul adăposteşte mormintele 
regilor Navarrei. La San Pedro se ajunge urcând treptele abrupte 
ce pornesc de lângă fostul palat regal. 

Echipa soseşte aici o zi după marea fiesta. În fata palatului 
regal e pusă o barieră. Doar cu o zi înainte a avut loc un atentat. 
Două persoane au fost rănite. 

În vara anului 2003, la Estella, rugăciunea pentru pace era o 
necesitate. Ne aflam în Tara Bascilor. 


27 iulie, Viana 


La Viana aveam să descoperim mărturii impresionante ale 
artei medievale. Era vorba de manuscrise de muzică gregoriană, 
vechi de secole. Ştiam că prin reprezentațiile de teatru în biserică 
noi ne întorceam la tradiţia dramelor liturgice, născute în secolul 
al IX-lea. Ştiam teoretic. Dar acum aveam in faţă manuscrise şi 
obiecte de cult care au slujit vechilor liturgi. Ne reintorceam la 
surse, nu numai în mod simbolic, ci în fapt. Misterul, reprezentat 
în dramele liturgice prin tropi şi imnuri de slavă, noi încercam să-l 
povestim din nou. Am căutat o formă inspirată de povestiri con- 
temporane, de mărturii ale celor care au trăit în Est. Şi povestea 
lor seamănă cu cea a ucenicilor din Emaus: când, speriaţi şi îngro- 
Ziti, ei au fugit să scape cu viata, s-au întâlnit pe drum cu un străin. 
El le-a vorbit şi apoi s-a aşezat cu ei la masă. La frângerea pâinii, 
L-au recunoscut pe Cel care a murit si a înviat. Si au ştiut cá nu 
trebuie să le mai fie teamă. Drumul... Drumul le-a dat putere. 


28 iulie, Torres del Rio 


În ziua de 28 iulie, un grup mic, — printre care Dan Bădărău, 
Camelia Maxim, Marie Virginie Cambriels, Florin Costache şi 
cu mine — a pornit să străbată pe jos etapa premergătoare, drumul 

Pe drumurile din Spania 
Foto: Florin Costache 
^L. www florincostache.com 


între Los Arcos şi Viana. Din cauza spectacolului din seara pre- 
cedentá multi nu au putut să meargă pe jos cu o zi înainte. 

Am pornit cu toţii pe un drum care atrage sute de mii de 
oameni de mai bine de un mileniu. E o forță care te atrage şi te 
respinge. Te lupti cu ea, pentru că te arată aşa cum esti şi te obligă 
să te schimbi. Nimănui nu-i place asta. Parcă am purta o cruci- 
adă cu noi înşine, cu obiceiurile noastre, cu slăbiciunile noastre. 
Lupta e în noi şi drumul spre Santiago o pune în lumină. 

Dan Bădărău mărtusisea: „Drumul, drumul spre Santiago 
are putere, are forta....te dezbracă sufleteşte de toate hainele şi te 
arată aşa cum eşti, ca într-o oglindă miraculoasă.“ 

De altfel, drumul spre Santiago, graniţă în Evul Mediu între 
creştini şi mauri, aminteşte la tot pasul de adevăratele cruciade. 
Urmele prezenţei cavalerilor ioaniti şi a templierilor se văd în 
monumentele pe care le-au clădit. În Torres del Rio, biserica 
închinată Sfântului Mormânt a fost probabil construită de tem- 
plieri asemeni modelului care a inspirat-o: în plan octogonal, 
centrat. Deasupra porţii este incrustată sabia, semnul cavalerilor. 
Exteriorul, tipic pentru o biserică a pelerinilor, se îmbină în inte- 
rior cu un fast inspirat de moscheea din Cordoba. Patru perechi 
de nervuri paralele sprijină cupola. La baza lor sunt incrustati 
în piatră cei patru apostoli, aşa cum ar sta în jurul tronului lui 
Cristos Pantocrator. În centrul cupolei însă nu este reprezentat 
Cristos. Nervurile formează un tambur octogonal care în arta 
islamică îi reprezintă pe cei opt îngeri purtând tronul divin. La 
Torres del Rio, constructorii au preluat simbolistica musulmană 
pentru a exprima crezul creştin. Pe cupolă, deasupra tamburului 
octogonal, se înalță o turlă-far, tron divin de unde străluceşte 
lumina. E lumina Învierii care alungă noaptea, învinge moartea. 
Aici cifra opt încrustează în piatră şi simbolistica celei de-a opta 
zi: ziua Învierii. Cu moartea pe moarte călcând... 

Am plecat din Torres del Rio gândindu-mă la misterul 
înscris în arhitectura bisericii: misterul morţii şi al Învierii lui 
Cristos. Era miezul credinţei creştine cuprins în Evanghelie şi în 
Liturghie. Era cuvântul pe care şi noi încercam să-l transmitem 
într-alt fel, printr-o reprezentare teatrală. 

29 iulie, Logrono 


Logrono, oraş de origine romană, este astăzi capitala Regiunii 
autonome La Rioja. Deşi e doar o regiune mică din nord-estul 
Spaniei, este zona cea mai renumită pentru vinurile ei. 

De fiecare dată, înainte de reprezentaţie, actorii trăiesc aceeaşi 
emoție: câți spectatori vor veni, cum va fi primită Memoria celor 
care au trecut. La Logrono, în public au fost pentru prima oară 
români care trăiesc în oraş. Comunitatea românească este destul 
de mare aici, mulţi lucrând în construcţii sau în agricultură. Specta- 
colul a fost aici mai emotionant, atât pentru spectatori cât şi pentru 
actori. 

Cincisprezece ani mai devreme, să fii în Spania sau să ros- 
teşti textul Evangheliei părea un lucru la fel de imposibil pentru 
cineva din Est. Între timp, zidul s-a dărâmat, închisoarea a dis- 
părut. Dar durerea mai există. Ca să-şi piardă forţa, trebuie să ai 
curajul să o numesti. Pentru ca rănile trecutului să fie cu adevărat 
vindecate, trebuie să poţi vorbi despre ele. 

30 iulie, Najera 


Drumul e dificil. E soare. Sunt peste 40 de grade la umbră. 
Actorii pleacă de dimineaţă. Învață să pretuiasca fiecare strop de 
apă şi fiecare adiere de vânt. 

Pe drum, pelerinii descoperă semne de recunoaştere lăsate 
de cei ce au trecut pe acolo: omuleti de piatră. Mici pelerini. 


Semne de recunoaștere 
Foto: Aurélie Reygner 


31 iulie - 1 august, Granon 


La Graiion, artiştii au fost invitati de părintele José Ignacio 
sá ia masa cu pelerinii. Ín fiecare zi de vará, in acest cátun din 
Rioja se opresc 25-30 de persoane. Hanul destinat lor, o mica 
bijuterie în apropierea bisericii, a fost restaurat de preot în 1997. 
Părintele Jose Ignacio este unul dintre promotorii pelerinajului 
spre Compostela. Mulţi ani preşedinte al asociaţiei de pelerini 
din zona Navarrei, părintele a fost unul dintre cei care a ajutat la 
balizarea drumului spre Santiago în anii '80, a restaurat refugii 
pentru pelerini, inclusiv pe cel din Grafion, şi a reactualizat idea 
creantialei sau al carnetului de pelerin. Dar pentru el, cel mai 
important lucru este ospitalitatea. Întâlneşte multă lume şi ştie 
că fiecare a pornit la drum din motive diferite. Unii sunt în con- 
cediu. Alţii sunt şomeri sau proaspăt pensionati. Mulţi nu au o 
motivaţie spirituală când pleacă în pelerinaj şi, totuşi, pentru toti, 
drumul ajunge să fie o experienţă interioară profundă. 

La Grafion, în fiecare seară, toti sunt invitati la masă. Părintele 
José Ignacio spunea: „Când mâncăm împreună, facem primul pas 
spre rugăciune. Comuniunea mesei este deja o liturgie.“ 

În Graăon, un sat care nu are mai mult de trei străzi, aproape 
toți locuitorii au venit la biserica San Juan Bautista unde a avut 
loc reprezentatia. Publicul a rămas impresionat de forța de expre- 
sie a actorilor. Pentru cei de aici, spectacolul aduce o mărturie 
despre istoria recentă a României şi a ţărilor din Est, despre tota- 
litarism şi despre puterea credinţei. În afara localnicilor, au fost 
prezenţi în biserică şi pelerinii străini pe care echipa i-a întâlnit 
după spectacol la cina oferită de părintele José Ignacio. 


2 august, Belorado 


O zi obişnuită într-un orăşel de provincie. Biserica în care a 
fost dată reprezentatia nu este folosită deloc în timpul verii. Pe 
bănci se aşternuse praful. Pentru prima oară actorii readuceau 
viaţa într-un loc ce părea părăsit. Rostind cuvintele Evangheliei, 
celebrau o altfel de liturgie pentru localnici şi pelerini. 

3 august, San Juan de Ortega 


Locul este minunat: o esplanadă mărginită în faţă de biseri- 
că, în stânga de clădirea refugiului de pelerini şi de un mic bar, 
iar în dreapta de lanuri de floarea-soarelui. În imediata apropiere, 
vreo două-trei case: asta este toată aşezarea. Situată în Montes 
de Oca, fosta mănăstire San Juan de Ortega este încă o etapă 
cunoscută în drumul spre Santiago. Numele ei vine de la legen- 
darul fondator, înmormântat aici. Născut în 1080, într-un sat din 
apropiere, Juan de Ortega a fost sfințit preot după întoarcerea 
din pelerinajul spre Ierusalim şi a sprijinit atât material, cât şi 
spiritual pelerinii spre Compostela: a construit biserici, spitale, 
drumuri şi poduri, folosite până astăzi. Multe legende şi mira- 
cole sunt legate de numele lui. Din comunitatea monahală şi din 
spitalul de pelerini, aici nu au mai rămas decât nişte vestigii care 
înconjoară superba biserică de la San Juan de Ortega. Ruine de o 
mare însemnătate rămân mărturie a ceea ce a fost şi sunt totodată 
un loc de care astăzi au foarte multi nevoie. Când porneşti spre 
Santiago, păşeşti pe o fărâmă din istoria Europei, realizezi, încetul 
cu încetul, că faci o călătorie înapoi în timp. 


Si nu te reintorci doar în istoria medievală, redescoperi ceva 
şi din istoria personală. Întâmplările vieţii apar în altă lumină. 

Reprezentatia de aici a fost programată să se desfăşoare in 
faţa intrării în biserică. Este al doilea spectacol în aer liber şi 
primul de acest fel din Spania. Imediat cum începe spectacolul, 
începe şi ploaia. Totul se opreşte, echipa vrea să monteze deco- 
rul în interior, dar imediat încetează şi ploaia! În ciuda intempe- 
riilor, spectatorii, localnicii şi pelerini nu şi-au părăsit locurile, 
aşteptând linistiti să treacă ploaia de vară. Reprezentatia este 
reluată şi se desfăşoară până la capăt într-o mare concentrare 
interioară. 


4-5 august, Burgos 


Burgos este un oraş fondat în secolul IX, iar numele îi 
vine de la turnurile de apărare ale cetăţii construite pe coline 
— „los burgos". Centru episcopal din 1075 şi capitală a rega- 
tului Castiliei, aici s-a dezvoltat o intensă activitate comercială. 
Catedrala din Burgos este unul dintre monumentele cele mai 
preţioase ale artei spaniole. Începând de la impresionantele tur- 
nuri gotice şi până la mormântul eroului de legendă „EI Cid“, 
totul aici este grandios. 

Dar aici actorii nu vor juca în biserică. După atâta timp, 
spectacolul este obligat să-şi găsească locul potrivit şi să se aşeze 
într-un spațiu mai apropiat teatrului. De data asta, reprezentatia 
are loc într-o sală de spectacol. Luminile sunt mai generoase, 
proiecţiile mai prezente, glasurile actorilor se aud mai bine şi se 
distinge totul, până la ultimele şoapte şi nuanţe. Cadrul în care 
se desfăşoară acţiunea pe scenă este mai concentrat şi nici nu e 
concurat de interioarele fabuloase ale bisericilor. Desi este foarte 
cald şi lumea e plecată în vacanţă, s-au găsit totuşi spectatori care 
au venit la reprezentatia noastră şi au primit cu toată deschiderea 
ceea ce s-a comunicat pe scenă. „Memoria celor care au trecut“ 
continuă să-şi trăiască viaţa, indiferent de spaţiul care i se oferă: 
biserică, sală de teatru sau în aer liber. 


Mori de vânt 149 
Foto: Florin Costache 
www florincostache.com 


6-7 august, Castrojeriz 


Localitatea este situată la jumătatea drumului dintre 
Roncevalles, — în Pirinei, — şi Santiago. O stradă principală foarte 
lungă parcurge un întreg versant al unui deal, în vârful căruia se 
găsesc ruinele unui castel. Oraşul datează încă din epoca vizigotă 
şi a fost mult timp câmpul de bătălie dintre sarazini şi creştini. 

Seara este liniştită în Castrojeriz. Aerul a devenit respirabil 
şi soarele e la apus. Reprezentatia are din nou loc în exterior, pe 
terasa din dreptul zidului sudic al Bisericii „San Juan“. Publicul 
s-a aşezat pe scaune şi aşteaptă să înceapă spectacolul. Se aud 
primele cuvinte şi imediat se porneşte vântul. „La început era 
Cuvântul şi Cuvântul era la Dumnezeu, Cuvântul era la început 
cu Dumnezeu... totul prin El a fost făcut... in El era viafa...." 
Actorii încep printr-o rugăciune ritualul reprezentării, este atinsă 
crucea, mişcată de la locul ei, şi totul începe să se tulbure în jur şi 
să prindă viaţă. Urmează acorduri de tangouri care evocă farme- 
cul şi parfumul unui timp redus la tăcere de apariția unei alte so- 
noritáti, mărşăluite. Aceasta a încercat să uniformizeze totul şi să 

Ziduri si umbre 
Foto: Florin Costache 
www .florincostache.com 


sufoce culorile vieţii, înlocuindu-le cu oameni cenuşii. Fragmente 
de timp se succed, replicile actorilor sunt cele desprinse din 
Evanghelie, purtând prin lume o poveste românească. Căutat de 
fiecare în parte printr-o călătorie personală, în sine sau la capătul 
lumii, totul rămâne o taină, după cum spunea Camelia Maxim. 

În lumina serii, siluetele actorilor se proiectează pe pereţii 
de piatră ai bisericii. Între doi copaci se afla prinsă toaca. Sunt 
rostite cuvinte în greaca veche şi vântul îşi face mai bine simțită 
prezenţa. Se aude afirmaţia: un om nu poate primi nimic, dacă nu 
îi este dat din cer. 

8 august, Fromista 


Biserica „San Martin“ din Fromista este o capodoperă a 
artei romanice. Nu e o biserică mare, nu e nici o capelă mică. 
Proportiile ei sunt umane: omul nu se simte strivit, ci protejat şi 
apărat. Arta romanică, ce a dominat arhitectura occidentală între 
secolele IX si XII, pare să transforme într-un imn de piatră cântul 
psalmistului, care, admirând opera lui Dumnezeu, se întreabă: 
„Ce este omul de-ti aminteşti de el? L-ai creat cu puţin mai mic 
decât îngerii, ai aşternut toate la picioarele lui...“ În biserica 
„San Martin“, această întrebare şi, în acelaşi timp, această aduce- 
re de mulţumire respiră din fiecare piatră. Tocmai de aceea, aici, 
decorul spectacolului se îmbină perfect cu arhitectura bisericii. 
Culoarea lemnului se potriveşte cu cea a pietrei, proporția deco- 
rului se încadrează în proporțiile clădirii. Cântul a răsunat clar şi 
curat, amplificat blând de arcadele rotunde. Arhitectura romanică 
este făcută să primească în ea vocea umană, să poarte sunete- 
le lungi şi emotionante ale cântului gregorian. Marie Virginie 
Cambriels, coordonatoarea dimensiunii muzicale a spectacolu- 
lui, spunea despre rolul muzicii că este semnul speranţei. 

Nu se cânta mult în spectacol, doar în câteva momente. Dar 
muzica gregoriană, cântările specifice timpului pascal cum sunt 
Victimae pascali laudes sau cele proprii Sfintei Liturghii, cum 
sunt Kyrie şi psalmodierea imnului care deschide Evanghelia 
după loan, au dat spectacolului o notă de lumină. Acţiunea des- 
cria realitatea sumbră a unei epoci de teroare, în timp ce cântul 
transpunea suferinţa într-o altă dimensiune, cea a credinţei şi a 
speranţei. 


9 august, Leon 


În drum spre Portomarin, echipa a hotărât să facă un scurt 
popas la Leon pentru masa de prânz. Vizita scurtă, doar de câteva 
ore, a fost insuficientă pentru a admira fosta capitală a regatului 
Leon, în care catedrala şi abația San Isidoro se întrec în frumu- 
sete şi monumentalitate. Petale de trandafir acopereau piaţa din 
faţa catedralei. Era sâmbătă şi tocmai se celebrase o nuntă... 

Poartă de catedrală — Leon 
Foto; Dan Bădărău 


10 august, Portomarin 


Oraşul Portomarin pare vechi, deşi a fost recent reconstruit. 
Pentru că vechea localitate, situată pe malul râului, a fost înghi- 
titá de apele unui lac de acumulare, biserica din Portomarin a fost 
refăcută, piatră cu piatră, spre a păstra amintirea istoriei. 

Portomarin constituie o trecere obligatorie pentru toţi pele- 
rinii care se îndreaptă spre Compostela. La 100 km distanţă de 
Santiago, mica localitate este asaltată şi de toţi „pelerinii de 
week-end“, cei care nu au mai mult de trei-patru zile la dispoziţie 
şi decid să parcurgă pe jos măcar ultimele etape ale drumului. 
Pentru cei care ajung aici după o lună sau două de mers pe jos, ve- 
nind din Pirinei sau din inima Franţei, locul li se pare brusc cam 
aglomerat. Şi poate părea nedrept ca unii să meargă pe jos timp de 
două luni, iar alţii numai trei zile şi toţi să fie consideraţi la sfârşit 
„pelerini care au ajuns pe jos la Compostela“! Şi să primească 
aceeaşi diplomă! Dar, în cele din urmă, nu contează cât timp 
mergi, ci experienţa pe care o ai şi felul în care trăieşti drumul. 


Spre Santiago 
Foto: Florin Costache 
i = : m å www .florincostache.com 

Spectacolul din Portomarin a fost poate cea mai grea şi cea 
mai provocatoare încercare. Inclus de primăria oraşului în progra- 
mul zilelor de sărbătoare, spectacolul s-a jucat în piaţa centrală în 
faţa unui public dornic de petrecere. Erau acolo familii cu copii 
care veniseră mai devreme să asculte muzică populară spaniolă 
şi să vadă dansurile locale, erau tineri pelerini în trecere sau care 
stăteau la barurile din piaţă, erau localnici care priveau spectaco- 
lul din balconul casei lor. Fiecare spectator trebuia cucerit. A fost 
o provocare la care actorii au reuşit să facă faţă cu măiestrie. 


11 august, Melide 


Un grup de artişti a avut curajul să parcurgă ultima sută de 
kilometri pe jos. 


12 august, Santa Irene 
Încă o zi, şi urmau cu toţii să ajungă la Santiago. 
13 august, Santiago de Compostela 


Ultima etapă de mers pe jos. Traversăm păduri de eucalipt 
şi de pini pe un drum fascinant şi liniştitor. Spre prânz, începem 
să ne apropiem de oraş şi mergem din nou pe asfalt. Ne reîntâl- 
nim cu cei care au ales să vină mai repede la Monte del Gozo 
(Muntele Bucuriei), şi întreaga echipă se îndreaptă pe ultimii 
kilometri spre Santiago. Drumul până aici fiecare l-a parcurs 
singur, sau în grupuri mici, în funcţie de ritmul de mers al fiecă- 
ruia. Au fost zile în care unii au avansat cu maşina, prea obosiţi 
de ritmul turneului şi obligaţi să ajungă seara la 30 de km dis- 
tantá pentru următorul spectacol. Dar acum, la sfârşit, toti cei 
din echipă şi-au dorit să intre împreună în oraş. 

Santiago de Compostela este o mică bijuterie arhitectonică, 
al cărei centru vechi trăieşte din poezia trecutului. Din secolul al 
XI-lea începând şi până la sfârşitul secolului al XVI-lea, oraşul- 
sanctuar a devenit reşedinţa nobilimii şi a celor mai importante 
ordine religioase, fiind considerat, după Ierusalim şi Roma, cel 
mai însemnat loc de pelerinaj al creştinătăţii. 

Catedrala din Santiago 
Foto: Florin-Costache 
www.florincostache.com 


Catedrala, a cărei construcţie a început în secolul al XII-lea, 
îmbină într-un mod original faţada barocă de castel de nisip cu 
un interior romanic simplu şi blând. Deasupra altarului, tronează 
statuia Sfântului Apostol Iacob, binecuvântându-i pe cei care intră. 
Conform obiceiului, pelerinii coboară mai întâi să se închine la 
mormântul apostolului, aflat în cripta de sub altar şi apoi urcă să 
sărute statuia. În fiecare zi, la ora 12, este celebrată o liturghie 
pentru pelerini. În zilele de sărbătoare, la Sfânta Liturghie este 
folosită cadelnita mare, faima catedralei din Compostela. Cel 
care nu trăieşte acea clipă de început a Liturghiei, în care cădel- 
nita se înalţă din ce în ce mai sus, taindu-ti respiraţia şi impras- 
tiind în jurul ei mireasma tămâii, nu îşi poate imagina emoția 
acestui gest de rugăciune. $i iti aduci aminte de cuvintele psal- 
mistului care spune „să se înalțe spre tine, Doamne, rugăciunea 
mea, ca o jertfă de seară. “ 


14 august, Santiago de Compostela 


In fiecare zi de vară, sute de pelerini intră în Santiago, fie- 
care după un drum mai mult sau mai puţin lung. Toţi cei care au 

parcurs cel puţin ultimii o sută de kilometri pe jos, călare sau pe 
bicicletă pot primi diploma de pelerin. Aceasta se eliberează pe 
baza carnetelor de pelerin, ştampilate în fiecare localitate prin 
care au trecut. 

Creantiala era, în Evul Mediu, o scrisoare de recomandare 
primită de cel care pleca în pelerinaj de la episcopul locului. 
Astăzi, carnetul de pelerin are forma unui mic pliant pe care, 
la fiecare etapă de drum, se aplică o ştampilă dovedind drumul 
parcurs. Pe baza acestui carnet, pelerinul este primit gratuit în re- 
fugiile din Spania, iar la Compostela primeşte o diplomă. Pentru 
artiştii români care parcurg acest drum, colectionarea ştampilelor 
a devenit o pasiune. Una mai frumoasă decât cealaltă, fiecare 
reproduce vechile însemne ale localităţilor prin care se trece. 
Astăzi, diploma are o valoare simbolică. Nimeni nu trebuie să 
facă dovada, în fata cuiva, a faptului că a ajuns într-adevăr la 
Compostela. Dar poate, pentru fiecare, această bucată de hârtie 
ştampilată rămâne dovada că ceea ce a trăit nu a fost un vis. 

După ce au stat la coadă mai bine de o oră, Constantin 
Cojocaru, Marian Râlea şi Cristian lacob şi-au luat în primire 
diploma. Dar fiecare, aflat la sfârşit de drum, simţea că nu e atât 
de important faptul că au ajuns. „Drumul contează şi experienţa 
pe care am trăit-o“, spunea Marian Râlea. Constantin Cojocaru 
a suferit mult la întoarcerea acasă: se trezea dimineaţa cuprins 
de dorul călătoriei. Îi era dor de toiagul de pelerin, îi era dor să 
mai pornească la drum. Pentru Cristian Iacob, pelerinajul nu se 
sfârşise încă. Si nici nu putea avea sfârşit... 

15 august, Santiago de Compostela 


S-a jucat şi ultimul spectacol programat iniţial. S-a jucat în 
Biserica Santa Maria del Camino, din Santiago de Compostela, 
în ziua de 15 august 2003, de Sfânta Maria. „A fost cel mai 
emotionant spectacol din pelerinaj“, consideră Cristian lacob. 
„Textul curgea ca un drum fără sfârşit. Ce minunat: mergeam cu 
Ioan alături, pe un drum al vieţii.“ 

La sfârşitul reprezentatiei, canonicul catedralei, Don 
Celestino, ne-a declarat: ,,Nu vom uita niciodatá aceste cli- 
pe. De-acum încolo, când vom deschide Evanghelia, vor fi şi 
aceste lemne, aceste lăzi şi aceşti cartofi în fiecare pagină din 
Evanghelie“. S1 a continuat, spunând: „Ştim că fiecare lucru trece. 
Dar această zi nu este pentru a ne lua rámas-bun. Stim că veţi 

16 august, Finisterre 


„Pâinea din cer dă viata lumii“, Finisterre — Capătul Pământului, la malul Oceanului Atlantic. 
loana Abur, Marian Râlea, Dan Bădărău Un promontoriu sălbatic, înconjurat de infinitul albastru al ocea- 
Foto: Tudor Predescu nului şi al cerului. Tradiţia spune că pelerinii care veneau până 
aici în Evul Mediu îşi ardeau hainele şi aruncau cenuşa în apă, ca 
semn al unei vieţi care se sfârşeşte. Unii continuă şi azi acest obi- 
cei, transmis din generaţie în generaţie de atâtea veacuri. Drumul 
spre Compostela reprezintă în mod simbolic drumul vieţii. Marie 
Virginie spunea: „Am plecat din Puy en Velay, oraş-sanctuar în- 
chinat Maicii Domnului. A pleca din acest loc este ca şi cum te-ai 
naşte, a merge spre Compostela este ca şi cum ai parcurge dru- 
mul vieţii, având mereu în faţă soarele care apune. Este un drum 
simbolic al vieţii“. În prezenţa unei duzini de pelerini, echipa 
de artişti români şi francezi a dat aici o ultimă reprezentaţie cu 
spectacolul creat pe texte din Evanghelia după loan şi inspirat 
de mărturii contemporane. Spectacolul s-a jucat la apus. Încet, 
încet, lumina zilei a dispărut, iar ultimele scene au fost în lumina 
farurilor de maşină şi a razei Farului de la Capătul Pământului. 
A fost ultima etapă a lungului drum spre Compostela. 

În loc de încheiere 


Şi pentru că aici nu e tocmai locul să publicăm o distribuţie, dar 
vreau totuşi ca numele tuturor să fie amintite, încerc să-i enumăr pe 
cei care au mers cu mine până la Capătul Pământului. În primul rând, 
câţiva actori plini de curaj — sau/şi de inconstientá — Ioana Abur, Anca 
Androne, Dan Bădărău, Constantin Cojocaru, Emil Hostiná, Cristian 
Iacob, Marian Râlea, Aurélie Réygner şi, nu în ultimul rând, Gabriel 
Spahiu, care s-a dedublat de multe ori pentru a realiza şi design-ul 
paginii de web a proiectului. Împreună cu ei, fostul meu profesor, care 
a semnat regia spectacolului alături de mine, Dragos Galgotiu. 

Muzica a fost aleasă şi de multe ori interpretată de Marie Virginie 
Cambriels, care ne-a fost şi călăuză. În 1999, ea a făcut pelerinajul înso- 
titá de o prietenă muziciană şi de un măgar, şi a dat în fiecare localitate 
un spectacol de poezie şi muzică medievală. Experienţa şi cunoştinţele 
ei ne-au fost de mare ajutor, ca şi sprijinul logistic al asociaţiei ORION, 
din care face parte. O prezenţă aparte a fost Maica Emilia de la mănăs- 
tirea Suzana, a cărei rugăciune a răsunat în biserici şi catedrale, până la 
Compostela. 

Pe drum ne-a urmărit, în camionetă, mica noastră echipă tehnică, 
formată din Costel Bud, — pe triplul post de electrician, şofer şi maşinist- 
şef — ajutat de Mihai Moscaliuc şi avându-i în subordine pe artişti pentru 
montarea şi demontarea decorului. 

Pe o vară toridă, cu 40 de grade la umbră, în care actorii erau 
nevoiţi să se mute zilnic, să joace de trei-patru ori pe săptămână şi mai 
aveau puţin până cedau nervos de epuizare, persoana cea mai necesară 
era un medic. Cea care a fost alături de noi şi şi-a asumat acest rol 
dificil a fost Rodica Buzoianu, căreia îi mulțumim pentru calm şi pentru 
sprijinul ei constant. 

În clipele cele mai dificile a existat cineva care a reuşit să surprindă 
partea frumoasă: Florin Costache, cameramanul nostru. Post-productia 
filmului a fost realizată în studioul Max Media din Bucureşti. Fără 
încetare, informaţii oficiale despre turneu şi despre echipă erau trimise 
presei române de Maria Morar, ziarelor din Franţa de Vanina Vignal şi 

celor din Spania de Doina Făgădaru. Rolul Doinei a fost şi acela de a 
iniţia actorii în tainele limbii spaniole şi de a-i ajuta, în scurta pauză de 
o săptămână, să joace spectacolul în limba lui Cervantes. În prima parte 
a turneului, alături de noi a fost şi un fotograf, Tudor Predescu, ale cărui 
instantanee au păstrat vie amintirea spectacolului. 

Un asemenea proiect avea nevoie şi de o echipa de producţie pe 
măsură. Reprezentând UNITER-ul, Aura Corbeanu, a preluat răspun- 
derea de director de proiect. Alături de ea, Carmen Marinescu a coor- 
donat partea financiară. Din partea asociaţiei SIGNIS, producţia a fost 
coordonată de autoarea acestei cărţi şi din partea asociaţiei ORION, 
de Marie Virginie Cambriels. Nu a fost însă uşor pentru producătorul 
delegat francez si pentru asistentul sáu de producţie să facă fata 
cerinţelor unui turneu dificil care a fost organizat în mai puţin de o 
lună. Bruno de Maistre, la prima sa experienţă de acest fel, a fost 
de-a dreptul epuizat. Dan Burlac, care a preluat din mers lucrurile şi 
a însoţit echipa în Spania, a reuşit de minune să ţină „vasul“ pe linia 
de plutire. 

N-aş vrea să-i uit nici pe cei care ne-au însoţit cu gândul în acest 
turneu şi ne-au acordat ajutorul lor la început, şi anume pe Oana 
Iordáchescu, consultant pentru scenografie, şi pe Fabien Meisnerovski, 
care a creat şi a realizat o parte dintre costume. 

Nu putem uita că nu am fi pornit niciodată la drum fără încrederea 
şi sprijinul pe care l-am primit din partea domnului Ion Caramitru, 
preşedintele Uniunii Teatrale Române. 

Acest proiect, care a devenit in cele din urmă o coproducție 
UNITER, SIGNIS şi ORION, finanţat de către Comisia Europeană prin 
programul „Cultura 2000“ şi de Guvernul României, a avut ca parteneri 
şi pe: Ministerul Culturii şi Cultelor, România; Fundaţia RENOVABIS, 
Germania; Fundaţia Futur Talent, Belgia; Fundaţia Democraţie prin 
Cultură, Sibiu; ARCUB - Centrul Cultural al Primăriei Bucuresti; 
Primăria Bucureşti; Ambasada României la Paris; Ambasada Franţei 
în România; Institutul Catolic, Paris. Iar printre sponsorii principali 
se numără: Eurolines; Astra Asigurări; Connex; Erricsson şi Antilopa. 
Proiectul a fost realizat cu sprijinul Teatrului Odeon, Teatrului 
Bulandra, Teatrului Mic şi a avut ca parteneri media ziarele România 
Liberă şi Ziua precum şi Societatea Română de Radiodifuziune. 

În fiecare loc unde am mers, cineva ne-a primit, s-a interesat de 
soarta noastră, ne-a deschis uşa unei biserici şi a găzduit reprezentatia 

teatrală sau a avut grijă să avem ce mânca sau să avem unde dormi. 
Tuturor acestor gazde doresc în mod deosebit să le mulţumesc. Printre 
ei se numără Geneviéve Hebert, directoarea Institutului de Artă Sacrá 
din Paris, Marie-Christine de Lavergne, responsabila CAPE — Centrul 
Presei Străine, unde a avut loc conferinţa de presă de la Paris, Marie 
şi Jean François Golhen, care au găzduit o parte din echipă şi s-au 
ocupat de lansarea spectacolului. La Troyes, părintele Dominique 
Roy, organizatorul unui Festival de Artă Sacră, a avut curajul să invite 
Memoria celor care au trecut cu un an înainte! (Un rol important l-a 
jucat aici şi Aurélie Reygner, originară din Troyes. Părinţii ei au fost 
gazde minunate). 

La Puy, echipa a fost primită de Excelenţa Sa, Henry Brincard, 
episcop de Puy, şi de părintele Emmanuel Gobillard, care nu s-a multu- 
mit să vadă spectacolul o singură dată. A venit după noi şi la Saint Gery, 
unde a putut să-l vadă jucând şi pe Marian Râlea, revenit în echipă. Dar 
nici Spania nu i-a fost prea departe. În concediu, şi-a făcut timp să ajungă 
o zi la Burgos să vadă artiştii jucând în spaniolă. La Conques, fratele 
Joel a primit echipa la abație în timp ce doamna Christine Delagne 
Savignony, reprezentata primăriei, ne-a oferit două mese copioase şi 
un prim pachet pentru drumul pe jos. Prima etapă de mers! Ospitalier 
şi dornic să sprijine proiectul s-a arătat la Figeac şi părintele Gerfaut 
ca si la Cahors responsabilul asociaţiei compostelane, domnul Fraissé. 
Porţile au fost deschise atât la mica biserică sătească din Saint Géry, 
prin bunăvoința primăriei, cât la impresionanta catedrală din Cahors, cu 
acordul episcopului şi a abatelui Perychou. Artiştii nu vor uita clipele 
minunate petrecute cu părintele Michel Lagarde, la Lauzerte, sau pri- 
mul spectacol în aer liber de la Carmelul din Moissac, unde directoarea 
ne-a primit cu încântare. La Miradoux, unde am fost invitaţi de pri- 
marul din Flamarens, dl. Xavier Ballengien, am avut surpriza să primim 
vizita episcopului locului, venit de la câteva zeci de kilometri să vadă 
reprezentatia. Sărbătoarea Franţei, echipa a trăit-o la Lectoure, unde am 
fost oaspeţii doamnei Mijou. Ultimul spectacol din Franţa, găzduit de 
surorile Providentei, a avut loc la Lectoure urmând un binevenit respiro 
la Lourdes, la Comunitatea Saint Joseph, unde s-au desfăşurat repe- 
titiile in limba spaniolă. 

Prima zi în Spania rămâne de neuitat şi le datorăm lui Mariluz şi 
lui Jan Melis, care ne-au întâmpinat la Eunate, mii de mulţumiri. La fel 
şi parohului de la Estella, celui de la Viana şi părintelui Javier Velasco, 

rectorul de la San Bartolome, care a organizat la Logrono o primire 
incredibilă atât din partea presei cât şi a publicului. Peste două sute 
de spectatori au venit să vada reprezentatia teatrală. Succesul turneului- 
pelerinaj i-l datorăm în mare măsură părintelui Jose Ignacio Diaz, 
paroh la Graăon, unde echipa a şi rămas trei zile. Don Enrique Alonso 
(Belorado) sau Jose Maria Marroquin (San Juan de Ortega) ne-au 
primit cu căldură in parohiile lor. La Burgos, asociaţia compostelaná 
condusá de don Antonio s-a ocupat de noi, atát privind organizarea 
spectacolului cât şi hrana noastră. La Castrogeriz, la Fromista şi la 
Portomarin, primăriile au răspuns cu bunăvoință cererii noastre şi 
ne-au sprijinit demersul de pelerinaj artistic. Doamna Beatriz Frances, 
primar la Castrojeriz, domnul Santiago Peral la Fromista şi don Eloy 
Rodriguez Lopez, primarul din Portomarin, s-au ocupat personal de 
noi. Ultimele câteva zile, cei mai curajoşi şi-au luat soarta în mâini 
şi au trăit o viaţă de pelerin. După ultima etapă de 100 de kilometri au 
cunoscut bucuria de a fi întâmpinați la Catedrala din Santiago de Don 
Celestino Perez, canonicul catedralei. Întâlnirea cu el va rămâne pentru 
toti de neuitat, ca şi vizita pe acoperişul catedralei sau cuvintele pe care 
le-a spus după ce a văzut reprezentatia teatrală. 

Spectacolul de la Compostela s-a jucat la biserica Santa Maria 
del Camino, găzduit de parohul locului, don Santiago. Pe lângă aceştia 
mai sunt mulţi cărora le rămânem recunoscători, cei care ne-au găzduit, 
cei care ne-au însoţit — printre care se numără şi Camelia Maxim şi 
părintele Paulet — dar şi sutelor de spectatori care au venit să ne vadă şi 
care ne-au primit cu căldură şi interes. Sunt zeci de feţe necunoscute, 
oameni pe lângă care am trecut şi cărora sperăm să le fi lăsat în suflet o 
amintire luminoasă, împărtăşindu-le câte ceva din Lumina Cuvântului. 

